
M. Gaelii Rnfi oratoris yitam^ mores, eloquentiam quam- 
quam multi et docti. viri inde a Pauli Manutii temporibus 
descripserunt, ^) nemo tamen adhuc inventus est, qui in genus 
eius dicendi, quale cum in fragmentis orationum tum in 
septendecim epistulis inter Ciceronianas servatis comparet^ de- 
dita opera iuquisiverit.^) nimirum aut prorsus neglexerunt 
latinitatem Gaelianam aut confuderunt permiscueruntque cum 
TuUiana^ quasi una eademque esset, quae dissimillima est. 
adparet autem, quanti sit momenti et ad bistoriam linguae 
latinae plene cognoscendam et ad crisin via ac ratione facti- 
tandam^ ut quid discriminis inter Giceronis orationem et aequa- 
lium intersit quam accuratissime investigetur. quod cum ita 
sit, operae pretium esse videtur M. Gaelii rationem scribendi 
cum cura persequi. quae quidem res quamquam non sum 
nescius quantis difficultatibus impedita sit^ cum et codex 
Mediceus^) in hac epistularum parte corruptelis plurimis gra- 
yissimisque inquinatus et ipsius Gaelii scribendi genus eius- 
modi sity ut^ quid fervidi animi Deglegeutiae^ quid incuriae 
scribarum debeatur; saepe discemi paene nequeat^ tamen con- 
silio atque hortatu Bemhardi Schmidtii^ praeceptoris non uno 
nomine de me meriti^ eam adgredi ausus sum^ addiditque mibi 
animum I. H. Schmalzii exemplum, qui tribus commentationibus 



1) Faulus Manutius ante commentarium ad Ciceronis epistularum ad 
familiares lib. VIII; W. Drumannus hist. rom. vol. U p. 411 ss.; F. Ellend- 
tius prolegom. ad Ciceronis Brutum p. CXXUI ss. edit. alt.; G. Boissier 
in libro 'Cicero und seine Freunde, deutsch bearb. von E. Doehler', 
Lips. 1869, p. 171 88.; W. Wegehauptius in progr. Vratislav. a. 187S; 
H. WischhoelteruB 'de M. Caelio Bufo oratore', diss. Lips. a. 1885. 

2) nam Vindidae Latinitatis (helianae, qua» II. W. Suringar in 
M. Caelii Bufi et M. Tullii Ciceronis epistularum mutuarum editione 
8. jnit. editurum se promiserat, nusquam foras datae sunt. 

3) de ceteris codicibus, quorum lectiones divxdgavit 0. HtreicheruM 
in comment. philol. Jenens. vol. III p. 99 ss. , nondum ad fitiem porducta 
quaestio est; cfr. L. Mendelssohnius annal. philol. toI. CXXIX p. 108 adn. 

nonnuUorum ex eis qui ad Ciceronem epistulas dederunt oratio- 
nem perdiligenter illustravit. *) 

Sed antequam de singulis disputare incipiam^ quam bre- 
vissime, quippe post aliorum quos enumeravi egregias curas, 
de ingenio, moribus, vita Caelii, utpote quibus oratio eius de- 
recta atque constituta sit, exponendum erit, qua in parte dispu- 
tationis simul veterum iudicia de eo adferam. 

Genitum esse Caelium C. Mario Cn. Carbone III coss., 
i. e. anno ab u. c. 672=82 a. Ch. n., Plinius nat. hist. VII 
49, 165 tradidit; verum Nipperdeius opusc. p. 298 s. certis 
argumentis evicit huic testimonio fidem haberi non posse, 
probabiliterque coniecit Caelium L. Cinna III Cn. Carbone 
coss. 669/85 natum esse, quae coniectura nuperrime a Wisch- 
hoeltero 1. 1. p. 4 ss. munita est. sumpta virili toga a patre 
mori illi antiquo, quem Tacitus dialog. c. 34 et 35 descripsit, 
couvenienter ad M. Tullium Ciceronem et M. Licinium Crassum 
deductus est, quorum consuetudine ac disciplina ad eloquentiam 
usumque forensem institueretur. nec talibus magistris indig- 
num se praebuit; nam praeclaro ille ingenio praeditus con- 
citatusque summo mentis ad gloriam ardore cum totus se ad 
dicendum contulisset, factum est, ut summam et apud aequa- 
les et apud posteros laudem oratoriam consequeretur. ^) 

Recessit Caelius a Cicerone 691/63, nec multo post, initio 
anni 695/59, causas in foro dicexe coepit. accusavit C. Anto- 
nium Hibridam, Ciceronis in consulatu collegam, quod coniu- 
rationis Catilinae particeps fuisset, et acerbissime eum insecutus 
oratione, cuius particulam cognitu haud iniucundam servavit 
Quintilianus IV 2, 123, perfecit ut damnaretur. quae res cum 
tam prospere cessisset, ut sibi gratiani populi conciliaret adi- 
tumque ad honores patefaceret, L. Sempronium Atratinum de 
ambitu corapellavit, absolutum iterum 698/56 in ius vocavit, 
sed continuo ipse a L. Sempronio Atratino filio reus factus 
est. cui ad accusandum Caelium maxime auctor fuit Clodia, 
famosa illa P. Clodii soror, Q. Metelli Celeris quondam uxor. 



1) ^Ueb. d. Sprachgebrauch d. nichtciceronischen Briefe in d. ciceron. 
Briefsammlungen \ annal. gymnas. Berol. vol. XXXV, p. 87—141; ^Ueb. 
d. Latinit. d. P. Vatinius', progr. Mannhem. a. 1881, p. 27 — 48; 'Ueb. 
d. Sprachgebr. d. Asinius Pollio' in 'Festschr. «. XXXVI Versamml. 
deutsch. Philol. z. Karlsruhe', Caroliruhae 1882, p. 76 — 101. 

2) veterum testimonia coUegit H. Meyerus ^orator. Boman. fragm.', 
p. 458 ss. edit. alt. 

quae cum a Caelio, iuveue splendore corporis insigni nec ipso 
satis continenti, quem aliquamdiu illecebris lenociniisque de- 
vinctum habuerat, deserta esset, odio inflaramata ut poenas 
ab eo exigeret enixe operam dedit. itaque concitavit Atrati- 
num, ut illum de vi et veneficio accusaret.^) defendemnt 
causam Caelius ipse oratione perfaceta plenaque salis^ ut ex 
pauculis quae extant reliquiis eius (cfr. Meyerus 1. 1. p. 463) 
cognoscitur, M. Crassus, Cicero oratione nobis servata, ita, ut 
reus iudicio absolveretur. 

Multum ex hoc tempore in foro et negotiis publicis ver- 
satus quaesturam obtinuit 699/55 (cfr. Wegehauptius 1. 1. p. 11, 
Wischhoelterus 1. 1. p. 27), tribunus plebis factus est 702/52^ 
aedilis curulis 704/50. quo anno P. Clodius a Milonis servis 
occisus est, gravissimis aliquot contionibus optimatium partes 
vindicavit, paulo post M. Saufeii causam egit, tribunatu per- 
functus continuo Q. Pompeium Rufum collegam de vi accusavit 
atque ut damnaretur obtinuit, denique aedilis factus contionem 
habuit de aquis, in qua aquariorum fraudes vehementer castigavit 
(cfr. Meyerus 1. 1. p. 466 s.). 

703/51 in Ciliciam provinciam profecturus Cicero a Caelio 
petivit, ut omnes res urbanas diligentissime sibi perscriberet. 
ita factum est, ut mutuas inter se epistulas mitterent, quarum 
quae sunt Caelii una cum aliquot posteriore tempore ab eo 
scriptis Ciceronis epistular.um ad familiares libro octavo,^) 
TulHanae eiusdem corporis libro altero 8 — 16 continentur. de 
his epistulis fusius hoc loco exponere supersedeo, quoniam quae 
ad orationem earum pertinent dedita opera infra tractabimus, 
quae autem ad notitiam rerum a Caelio aliisque gestarum inde 
hauriri possunt, optime a Wegehauptia 1. 1. p. 13 ss. et Wisch- 
hoeltero 1. 1. p. 32 ss. explanata sunt. sed ut ad propositum 
revertamur, Caelius, cum antea semper a senatu stetisset, iam 
in dies magis ab eius causa alienatus orta inter Caesarem et 
Pompeium discordia ad Caesaris partes transiit unaque cum 
C. Curione, M. Antonio, Q. Cassio 705/49 Ravennam in castra 
illius se contulit. at paulo post, cum ne a Caesare quidem 
omnia quae sperasset sese impetraturum esse intellegeret, etiam 
huic insidias parare coepit: praetoria potestate (nam praetor 

W ■■■■■ ■!■» ■■ 

1) accuratius de hac causa egerunt Drumannus 1. 1. p. 377 ss. et 
Wegehauptius 1. 1. p. 9 s. 

2) epistulae YIII 16 etiam alterum exemplum extat inter epistulas 
ad Atticum datas X 9 A servatum. 

peregrinus 706/48 creatus est) ad hominum studia excitanda 
abusus cum magistratu removeretur, seditionem in urbe movit; 
quod cum minus bene succederet, urbe relicta Italiae inferioria 
municipia sollicitare conatus est, sed eodem etiam anno 706/48 
a Caesaris equitibus est interfectus. 

Tam inhoneste periit vir dignus, ut ait Quintilianus X 1, 115, 
cui et mens melior et vita longior contigisset; nam, quomodo- 
cumque in extrema vita se gessit, erat optima indole ornatus: 
multum in eo ingenii, multum acuminis,^) summa in rebus 
hominibusque diiudicandis sagacitas;^) sed idem adeo natura 
ardens vehemensque, ut ad pessima quaeque, quemadmodum 
vidimus, paulatim abripi se pateretur.^) atque, ut in rebus 
gestis, sic etiam in dicendo turbulentiis erat; incendebat enim 
eum animi yis et impetus efficiebatque, ut et incitata et gravis 
et acris esset oratio. simul, ut erat homo perargutus, facetus 
ille quidem et perurbanus,*) sed idem amarior in vituperando^) 
et ad homines acerbe perstringendos pronus. cuius naturae 
in orationibus eius expressae notabilia aliquot exempla nobis 
servavit Quintilianus, velut VIII 6, 53 ista de Clodia, quam 
quandraniariam Clytaemnestram et in triclinio coam, in cubiculo 
nolam adpellavit,^) aut IV 2, 123 morum descriptionem Antonii. 
aptissimum erat igitur eius genus dicendi accusationibus, atque 
plus eum valuisse accusando quam defendendo testatur Cicero 
Brut. 273 graves eius contiones aliquot fuerunt, acres accusa- 
tiones tres (quas supra commemoravimus) eaeque omnes ex rei 
publicae contentione susceptae; defensiones, etsi illa erant in eo 
meliora, quae dixi, non contemnendae tamen saneque tolerabiles, 
idemque Cicero, ut Quintilianus VI 3, 69 narrat, per allegoriam 
Caelium melius obicientem crimina quam defendentem bonam 



1) cfr. Quintilianus X 1, 116 multum ingenii in Caelio; idem XII 10, 11 
indoles Caelii oratoris laudatwr, ingeniose nequam eum adpellavit Vel- 
leius II 68. 

2) cfr. Wegehauptius 1. 1. p. 22. 

3) vid. quae ipse dicit ad fam. VIII 17, 2 atque hoc nulUus praemi spe 
faciam, sed, quod apud me plurimum solet valere, doloris atque 
indignatio>nis causa; vide etiam Senecam de ira III 8, 6 Caelium 
oratorem fuisse ira^cumlissimum constat et Wegehauptium 1. 1. p. 21 s. 

4) cfr. Cicero Brut. 273 et splendida et grandis et eadem in jprimis 
faceta et perurbana oratio (Caelii). 

6) Tacitus dialog. c. 25 ammior Gaelius. 

6) vide quae infra c. III dicemuB et cfr. Wegehauptius 1. 1. p. 11 
adn. 3 et Hameckerus ^Berl. Philol. Wochenschr.' vol. IV p. 227. 

dextram, malam sinistram habere dicebat. eodem redire mihi 
videntur reliquorum de eloquentia Caelii iudicia. Quinti- 
lianus X 2, 25 asperitatem eius commemorat; Tacitus haec habet 
in dialog. c. 18 (antiqui oratores) sunt horridi et impoliti et rudes 
et informes, et quos ntinam nulla parte imitatus esset Calvus noster 
aut Caelius aut ipse Cicero, et c. 21 quid? ex Caelianis orationi' 
hus nempe eae placent, sive universae sive paries earum, in quibus 
nitorem et altitudinem horum temporum agnoscimus, sordes auiem 
illae verborum et hians compositio et incondiii sensus redolent 
antiquitatem j nec quemquam adeo aniiquarium puto, ut Caelium 
ex ea parie laudet, qua antiquus est, quibus verbis eum antiquos 
oratores imitatum neglegent^em fuisae significat in verbis et 
eligendis et coUocandis et comprehensione devinciendis. ni- 
mirum, cum summo semper animi ardore et quasi aestu diceret, 
fieri non potuit, ut polita esset eius oratio aut apte et nu- 
merose conclu^eretun simul cum maxinie id ageret, ut vulgo 
probaretur, consentaneum erat eum huius potissimum auribus 
orationem suam adco>mmodasse. itaque popularis erat eius 
dictio, non nimis ornata lectis verbis, sed quae magis com- 
munem sermonem redderet. scilicet formis verbisque plebeis 
et priscis, quae in cottidiana quidem consuetudine etiam tum 
vigebant, sed abhorrebant a Ciceronis Caesarisque elegantia, 
haud cunctanter usus est. 

Magnum igitur videmus discrimen intercessisse inter Cice- 
ronis magistri et Caelii discipuli genus dicendi. neque vero 
ulla causa est, cur Teufifelio/) Wegehauptio,*) Harneckero^) 
adstipulantes Caeliuni in Atticorum qui tum apud Romanos 
dicebanttir numero habeamus, qui dedita opera a Ciceronis 
ratione dicendi recesserant. nam quaecumque in Caelii genere 



1) TeuffeHus hist. litt. rom.p. 399 s. edit. quartae a Schwabio curatae. 

2) 1. 1. p. 23 adn. 5. 

3) cfr. hunc in 'Berl. Philol. Wochenschr.' vol. IV p. 225, ann. philol. 
vol. CXXV p. 604, CXXIX p. 47 ; qui quod et his locis et ^ Wochenschr. f. 
klass. Philol.' vol. III p. 1102 s. ex Ciceronis in Bruto 273 verbis hic cum 
summa voluntate honorum aedilis cu/rulis fa^tus esset, nescio qumnodo discessu 
meo (i. e. anuo 703/51) discessit a sese ceciditque, posteaquam eos imitari coepit, 
quos ipse perverterat hoc effici opinatur Caelium, cum antea totus deditus 
fuisset Ciceronis generi dicendi, illo anno ad Atticorum partes transisse, 
mirum in modum erravit; nam verba illa nullo modo potest dubitari 
quin ad Caelii in re publica rationem tantum referenda sint; cfr. etiam 
Wischhoelterus 1. 1. p. 40 et adn. 8 et Blassius 'd. griech. Beredsamkeit 
von Alexander bis auf Augustus', Berol. 1865, p. 140. 

dicendi a Tulliano diversa erant, ea non ratione aliqua aut 
observatione effecta esse^ sed ex ipso naturae ingeniique habitu 
eius manavisse ex eis quae supra dixi satis^ puto, intellegitur. 
Haec fere suut^ quae de Caelii in orationibus quidem genere 
dicendi comperta habemus; ex quo existimari potest de ser- 
mone epistularum; nam vix quicquam hunc ab illo^ discrepare 
ad Caelii indolem respicienti a primo probabile est. hinc 
autem efficitur, quod summi momenti est^ sed saepe neglec- 
tum^ ut cautissime eius epi^tulas attingere oporteat sitque 
videndum^ ne, dum orationem horridam et impolitam ad Cice- 
ronis normram exigere studemus^ Caelium ex Caelio expellamus. 
sed iam inquiramus in singula. 



Caput I. 

De fomis YoeabiiloniHi. 

Initiura faciam a corruptela Medicei, sub qna antiquae 
formae yestigium latere videtnr, VIII 5 extr. neqtie adhuc fre- 
quentem senatis efficere poiuit; pro qno qnod reposnit Orellins 
senatum is effic. pot. quantopere langneret recte intellexit 
Bemaysius (cfr. Ritschelius mns. rhen. vol. VIII p. 494 s. = 
opusc. vor. IV p. 172), qui coUato loco'simillimo VHI 9, 2 ne 
frequentiam quidem efficere potuerant speciose scribendnm esse 
coniecit^) neque adhuc frequentiam senati efficere potuii ant 
.... senatuis, iam habes genetivi formas antiqniores senaii 
aut senatuis; quarum illa quidem ntpote per sextum septimnm- 
que ab n. c. saeculum frequentissima et ne a Cicerone quidem 
aliena (cfr. Ritschelius opusc. IV p. 169 s. et Nenius voL I 
p. 352 edit. alt.) nullo modo potest dnbitari qnin recte Caelio 
attribuatur; incertissimum vero indicinm est de altera qnam 
Bernajsius proposnit, qnamvis propins ad lectionem traditam 
accedat. nam aliquanto rarior est et, si a vetnstissimis seripto- 
ribus recedimus, ab eis solnm nsnrpata, qni dedita opera ad 
antiquum genns dicendi se adplicabant^, Varrone et Nigidio 
Figulo; cfr. Ritschelius 1. 1. et Nenins 1. L 

Summo iure Wesenbergins (cf. emend. p. 109) Medicei 
scripturam VIII 10, 1 Commaginem non in Cfmmagenem, serl 
in Commagenen mutavit; nam a prima declinatione aceusativam 
tertiae alienum esse notissima res est; cfr. Nenius I p. 58 et 
Kuehnerus gramm. lat. voL I p. 272 adn. 

Immerito spreverunt editores breviorem dativi forrnarti 



1) in idem incidit H. Biuchiiu PhiloL voL XXVI p. 'Wd^ %%m t\mi\ 
frequentiam senatus scribi vnlt. 

2) nam qnod in Bnecheleri libello ^^GmndriiM d. Ui, UecUntiV ]h (M 
edit. a Windekildio cnrat. ez Cicerone pro Uom, Aiiier 146 lyiUirinr 
metuis^ omnes nunc editores in metus mutaveruni; «rfr, \M\m\iih\m \u\. 
sem. philol. Erlang. yoL I p. 109 et LamlKrafiuif nA Ci<;. pro Hom^ 1, 1 

mi (mei) VIII 4, 5 et 17, 1 (nam me quod hic legitur ex 
archetypi scriptura mei ortum est) in Mediceo traditam; vulgaris 
est enim haec forma perque omnes aetates usitata scriptori- 
bus, qui sermonem cottidianum seryant; cfr. Buechelerus 1. 1. 
p. 112 et Schmalzius progr. Mannh. p. 33; de scriptura mei 
yide praeterea Lachmannum in comment. Lucret. p. 246 et 
Buechelerum mus. rhen. vol. XI p. 515. 

Non sine specie quadam probabilitatis et certe ex Caelii 
more L. Mendelssohnius annal. philol. vol. CXXXIII p. 64 VIII 
2, 1 in verbis depravatis hisce me repraesentare delitescere suspi- 
catus est meme praesente [me praesente iam Rutilius], neque 
coniecturae eius id obstare puto, quod plenior forma ablativi 
meme nunc quidem alibi nusquam invenitur. nam in usu fuisse 
hanc formam testis est Priscianus XII 5, 24 tete utraque 
producta accusativus esse geminatus ostenditur vel ablativus, 
quod et in prima et in tertia solet fieri persona,'ut meme^ 
sescj nec minus confirmat ratio. nam quoniam sese et tete 
accusativi et ablativi, meme accusativus triti sunt, quidni etiam 
ablativum memcj praesertim in sermone communi, pro usitatiore 
memet adhibitum fuisse statuamus? cfr. etiam Neuius II p. 182 
et Schmalzius 1. 1. p. 33 s. 

In secunda persona praesentis temporis passivi Caelium, 
ut Vni 8, 2 admiraris, ibid. 11, 4 suspicaris, 6, 1 videaris, 10, 2 
dicaris, ita etiam VIII, 4, 1 pleniore forma usum esse putan- 
dum est; neque enim dubitari potest, quin ex mirer, quod hic 
praebet Mediceus, non mirere, ut nunc legitur, sed potius, cum 
syllaba is sequente IStoc hausta sit, mireris restituendum sit. 
de frequenti hoc in codice Mediceo vitiorum genere cfr. 
Buechelerus 1. 1. p. 512. 

Rarissimae sunt perfecti temporumque a perfecto deri- 
vatorum formae pleniores, veluti existimaveram simil.; quales 
Caelius prorsus respuit, si s littera syllabam vi excipit; cfr. 
sperasti significasti tractasti, vapulasse renuntiasse temptasse, prae- 
parassem superasset occupasset iurasset iudicassent, nosti (quater), 
audisti audisset, perisse subisse, si syllabam ve sequitur r littera, 
tribus quidem locis admittit lougiores (VIII 6, 1 existimaveram, 
ibid. speraverat, 16, 1 cognoverim^), sed multo magis hic quo- 

1) ita praebet Mediceus in epp. ad fam.; sed cum in altero huius 
epistulae ezemplo ad Att. X 9 A, 1 legatur cognorim, haud scio an 
rectius ad ceterorum locorum similitudinem altero quoque loco cognorim 
Bcribatur. 

que breviores formas praefert; cfr. putaram mandaris (bis) oWi- 
garis negaras deleciarii emanarii iurbarai dissiparani aesiimarani 
excitaruni confirmaruni pugnarunt laborarunt, commorii decrerat 
decrerant norant consuerunt; arcessieris^) desieramus, audiero 
audieris (bis) audierai introierai iransierat transierani circum- 
ierant. nec differunt perfecta singularis numeri verborum quae 
sunt ire et peiere cum compositis; cfr. iit VIII 4, 4; 13, 2; 
15, 2, exiii ibid. 16, 1, introiit 2, 1 [iniroitu MedJ; petii VIII 
8, 10 et 16, 4.^) qua in re Caelium usum cottidianum secutum 
esse cum per se probabile est, tum Terentii, Lucilii atque 
eorum, qui praeter Caelium ad Ciceronem epistulas miserunt, 
consuetudine confirmatur; cfr. Engelbrecbtius in Studiorum 
Vindobonensium vol. VI p. 216 ss., Stowasserus ibid. VII p. 36 s., 
Opitzius progr. Naumburg. a. 1879, p. 5 s. 

Nulla causa Wesenbergius spreta Medicei auctoritate VIII 
6, 4 calficiunt in calfaciunt mutavit; nam forma illa non num- 
quam, etsi raro, optimorum codicum memoria defenditur (cfr. 
quos congessit locos Georges lex.' s. v.: Cic. de nat. deor. II 
151 calficiendum, id. fragm. p. 43, 15 K. calficimur, Itala loann. 
18, 25 calficiens) nec omnino babet quicquam suspecti. nam 
haud raro fit, ut eiusdem verbi compositi duplices extent formae, 
altera integram, mutatam altera exbibens verbi primitivi voca- 
lem; cfr. detrecio — deiracio, insipiens — insapiens, inficetus — 
infaceius, alia multa apud Seelmannum *d. Ausspracbe d. Latein' 
Heilbronn. 1886, p. 58 ss. et Ed. Haulerum in Woelfflini archio 
lexicogr. vol. IH p. 535 s. et in Studiorum Vindobonensium vol. 
IX p. 37. 

Pro percurrissem, quod exhibet Med. VIII 16, 4, recte, puto, 
Wesenbergius (cfir. emend. p. 129) alterius exempli, quod in 
epp. ad Att. servatum est, codices optimos secutus percucur- 
rissem festituit; nam ita plerosque scriptores dicere 3olitos esse 
demonstrant exempla a Neuio II p. 486 collecta; cfr. etiam 
Bitschelius in Suetonii rell. ed. ReiflF. p. 498 = opusc. vol. III 
p. 432. 

Notissimum est non ita pauca verba, quae in eleganti et 
perpolita oratione deponentia sunt, apud priscos scriptores et 
non numquam apud homines de plebe formam activam prae 
se ferre itemque verba deponentia, etiamsi forma activa nulla 

1) a/rcesmris Med. Vni 9$ 3, sed accersas ibid. 4, 5, accersere 12, 2. 

2) sic recte habet ex more Caelii Med. in epp. ad fam.; non igitur 
stare potest pethi in epp. ad Att. a Mediceo traditum. 

extat aat nniic extare Yidetar, interdam impelleDte eoneinnitate 
aat siraili aliqoa caasa Tel ab optimis seriptoribas passiye 
asarpari; efr. Draegeras sjnt. bist. ling. laL toL I p. 150 et 156 
8. edit. alt. et Reblingias * Charakteristik d. romiseh. Umgangs- 
sprache/ Kiliae 1883, p. 36 s. qaae cam ita sint, Caelias, caias 
genas dicendi tam prope ad asam vitae cottidianae aceedit, 
eqaidem non dabito qain seripserit Vlll 6, 2 de GaUia con- 
sftituelur . . . sic mulium ac diu hidetur, aique ita diUy ut phis 
biennium in his tricis moretur [morereiur Med.], praesertim eam 
certissimam sit actiyam yerbom morare et item cammorare in 
asa faisse. nam repperit Diomedes p. 400 K. morare apad 
Naeriam: quid moras? (= com. relL edit. Ribb. alt. p. 18), 
Euniam: an aliquid quod dono, fili, nil morares? (ibid. p. 5)^ 
Pacavium: paucis ahsolvit, ne moraret diuiius (= trag.relL p. 
98;; commorare apud ^yetastissimos' se inyenisse ait Priscianus 
VIII 5, 25, iuTenimus etiam nunc in sermone plebeio apud 
Isidorum orig. XI 3, 31 (commorasse) et fortasse apud Senecam 
contr. II 6, 10 p. 222 K. {commorarenty sed vide adnot. crit.); 
cfr. Neuius II p. 304. nihil igitur est causae, cnr cum Ernestio, 
Baitero, Wesenbergio moremur scribamus. 

Sermonis familiaris esse yidetur perfectum placitum est 
pro usitatiore placuit VIII 4, 4 placitum est, ut . . . , reverteretur 
Cn. Pompeius; eandem enim formam saepe comici praebent 
(vide Donatum ad Terentii Andr. 443), velut Terentius Hecyr. 
proL II 13 placitae sunt (fabulae), ibid. v. 241 placita est con- 
dicio (cfr. didasc. ad Hecyr. non placita esi sc. fabula), alibi 
(cfr. Spengelius et Klotzius ad Ter. Andr. 645); atque placitum 
esi ui praeter Gaelium dixerunt Comificius rhet. ad Her. II 1, 1 ; 
13, 19, Decimus Brutus apud Cic. ad fam. XI 1, 2 et 6, Pom- 
peius ad Att. VIH 12 A, 4; Gicero ipse bis tantummodo sic 
locutus est, Verr. IV 1, 1, h. e. in una priorum orationum 
suarum, et de repubL I 12, 18, quo in opere antiquum genus 
dicendi consulto imitatus est (cfr. Hellmuthius act. sem. Erlang. 
I p. 120); denique frequentari placitum est apud scriptores 
ecclesiasticos docet Roenschius ^ltala u. Vulgata' p. 142, 144; 
vide praeterea Neuium H p. 339 et Schmalzium ad Sallust. 
lug. c. 80, 7. 

Ut verborum formas absolvam, addere liceat participia 
aliquot perfecti et praesentis comparative aut superlative posita, 
quae quidem notabiliora mihi videntur: 

lcmperatior VIII 15, 1; cuius vocabuli comparativus in- 

venitur praeterea apud Ciceronem de or. 11 212, Caesarem b. 
g. V 12, lustinum VII 6 (cfr. F. Seckius ^de Pompei Trogi 
elocut.' progr. Constant. a. 1883, p. 13), superlativus apud 
Varronem de re rust. 11 5, 14. 

occupatior VIII 4, 3; item Cicero ad Att. X 6, 1 et Plinius 
epp. II 2; occupatissimus apud Ciceronem ad Att. XII 38 et 
Plinium epp. IX 21, 2. 

iactantior in orationis fragm. apud Quintil. XI 1, 51 (ne) 
iactantior gestus fuisse videatur; aliena est haec forma a priscis 
optimisque scriptoribus, sed familiaris poetis, veltit Vergilio, 
Horatio, Statio, Claudiano, Prudentio, et scriptoribus posterioris 
aetatis, Quintiliano, Plinio epp., Tacito; cfr. Neuius II p. 120 
et Georges lex.' s. v. 

ferventissime VIII 6, 5; huius quoque participii gradus ad- 
modum rari supt apud priores (ferventior habet Cicero de off. 
I 46, ferventissimus Cornificius IV 21), sed usitati apud poste- 
riores et poetas et scriptores; cfr. Neuius 1. 1. p. 119, Draegerus 
I p. 31 ss., Georges lex. s. v. 

Admodum rara est forma seorsus VIII 9, 3; nam haec 
tantummodo praeter hunc locum extant exempla, Plaut. Rud. 
1314, Afran. com. rell. ed. Ribb. v. 85, quem locum propter 
hanc ipsam formam Charisius exscripsit, Lucret. IV 494, V 448, 
Liv. IX 42, 8, Curt. V 2, 6 et VII 1, 37; de his adverbiis in 
-us et -um desinentibus vide quae optime exposuit Ritschelius 
opusc. vol. II p. 259 ss.; cfr. praeterea Neuius 11 p. 637 et 
Koehlerus act. sem. Erlang. I p. 381. 

Ab optimorum quidem scriptorum consuetudine remotum 
est adverbium valide, cuius habemus superlativum VIII 2, 1, 
nec tamen uUo tempore sermo eo caruit; nam legitur iam apud 
Plautum haud ita raro (cfr. Neuius II p. 644) comparetque 
post apud Phaedrum, Velleium (cfr. H. Georges ^de Vellei 
Paterc. elocut.' diss. Lips. 1877, p. 54), Plinium in epist., Pron- 
tonem (cfr. Ebertus act. sem. Erlang. H p. 329). 

Immerito editores formam rusus, quam Med. VIII 8, 3 
exhibet, in rursus mutaverunt; . antiqua enim et plebeia illa 
est familiarisque eis, quorum oratio ad sermonem vulgarem 
accedit; cfr. Ritschelius opusc. V p. 357, II p. 259, 554 s., 715, 
Buechelerus mus. rhen. XI p. 515, Seelmannus 1. I. p. 329 s., 
Schmalzius annal. gymnas. Berol. vol. XXXV p. 131 s. 

Alia quoque forma VIII 15, 2 tradita vereor ne non recte 
ab editoribus spreta sit, adverbium vel potius locativus iili: 

nobilem ilH Caesaris hospitem. cai facillimum sane est perva- 
gatum illud iliic substituere; at non dispicio; quo iure haec 
forma; cum alibi antiquae et vulgares formae libenter in Caelio 
ferantur, ab eo abiudicetur; viguit enim ea in sermone vetu- 
stiore apud Plautum, Terentium, Attium, Caecilium, Turpilium^ 
Lucilium (cfr. praeter Neuium II p. 629 Stowasserus in WoelflFlini 
archio lexicogr. I p. 119 et Harderus ibid. II p. 317), neque 
videtur dubitari posse^ quin etiam post in usu communi servata 
fuerit, quando similes formae hi et hui pro hic et huic in 
titulis haud ita raro nobis occurrunt; cfr. Buechelerus ^Grundr. 
d. lat. Declinat/ p. 115 et 121 et Seelmannus 1. 1. p. 368. 

Ter Caelius forma mehercules usus est VIII 2, 1-, 3, 1; 
16, 1 vitae cottidianae morem secutus; nam urbanius fuisse 
mehercule Ciceronis ex verbis in orat. 157 et ex constanti eius- 
dem in orationibus maxime perpolitis usu perspicitur; c&. 
Hellmuthius 1. I. p. 122. contra pariter ac Caelius mehercules 
dixit Cicero in primis orationibus suis et in epistulis, itemque 
dixerunt qui ad eum epistulas dederunt^ porro PetroniuS; Seneca 
apocoloc. c. 3 et 8 B., alibi, Apuleius metam., alii; cfr. Schmalzius 
progr. Mannh. p. 35 et Friedlaenderus ad Mart. II praef. 

Item vulgare est hercules VIII 4, 1 et 6, 3, quod perraro 
apud Ciceronem legitur, praeterea invenitur apud Asinium 
Pollionem, Velleiura, Frontonem; cfr. Schmalzius Testschr.' p. 83. 

Semper dixit Caelius a te (VIII 3, 3; 8, 10; 10, 2; 12,4; 
16, 4), cum apud ceteros qui ad Ciceronem epistulas miserunt 
abs te praevaleat, cfr. Schmalzius 1. 1.; de usu Ciceronis cfr. 
Woelfflinus Philol. XXXIV p. 144, de Cornificio egit Thiel- 
mannus dissert. philol. Argent. vol. II p. 424, de Comicis Langenus 
'Beitrage z. Kritik u. Erklar. d. Plaut.' 1880, p. 332 s. 

Superest, ut de re orthographica quaeramus. extant in 
Mediceo haud rara priscae consuetudinis scribendi vestigia, 
quae quin reapse Caelii usum repraesentent eo minus potest 
dubitari, quo certioribus et inscriptionum et grammaticorum 
testimoniis comprobatur rationem eam scribendi tum temporis 
iu cottidiano usu etiam frequentatam fuisse; cfr. quae de hac 
re exposuit Buechelerus mus. rhen. XI p. 509 ss., 515 ss. 

Scribendum est igitur cum Mediceo quoius VHI 1, 1; 14, 
1; 16, 2; 17, 1; quoi ibid. 12, 2; quoivis ibid. 2, l^) [quovis Med.], 



1) corruptum est qtioiquam VIII 8, 2; cfr. Madvigius ad Cic. de fin. 
p. 807 edit. tert. et Wesenbergius emend. p. 104 et emend. alt. p. 20. 

quae formae constanter in titulis liberae rei publicae tem- 
poribus scriptis inveniuntur manseruntque usque ad Quintilia- 
num; cfr. Quintil. I 7, 27, Buechelerus ^Grundr.' p. 76, 114, 
Brambachius *d. Neugestaltung d. lat. Orthogr.' 1868, p. 228. 

Item retineatur oportet cum Baitero adverbium istoc VIII 
4, 1; 8, 10; 9, 4 traditum, quod in sermone plebeio semper usi- 
tatum fuisse cognoscitur ex comicorum atque Petronii exemplis 
et adverbiorum illoc et hoc pro illuc et huc positorum simili- 
tudine; cfr. Buechelerus 1. 1. p. 102, Neuius II p. 634, Brixius 
ad Plaut. Capt; 480, Gertzius ad Senec. dialog. p. 141, 2. 

Atque ne in forma alumentarius quidem VIII 6, 5 servata 
offendendum est; nam recepit eam Caelius pariter atque ceteras 
de quibus diximus ex vulgari more, de quo delego ad Seel- 
mannum 1. 1. p, 196 ss., 203 ss. 

Nec rectius reiectum esse ab editoribus desse pro deesse 
VIII 3, 1 cum constanti usu poetarum solas bisyllabas formas 
dest dero desse simil. adhibentium tum complurium titulorum 
bonoramque codicum testimonio comprobatur. atque testatur 
Velius Longus gramm. lat. vol. VII p. 65 K. ^de praepositionem 
imminui, si quando sequens vox a littera e incipit, ut est derrare, 
desse^-j cfr. etiam Seelmannus 1. 1. p. 76, Schmalzius annal. 
gymn. 1. 1. p. 96, Wagenerus Thilol. Rundschau' vol. II p. 1528. 

Addi his possunt aliae non nullae scripturae in Mediceo 
servatae, sed a plerisque editoribus, in primis a Wesenbergio, 
iniuria neglectae. veluti scribendum est secundum Med. Pompei 
VIII 4, 4; 8, 9; 14, 4, Triari ibid. 7, 2, Corneli ibid. 11, 2, Appi 
12, 1, Antoni 14, 1 [Med. Antonianam = Antoni nam\ Brundisi 
15, 1, consili 14, 2, spati 14, 3 [Med. satis pati = satis spati\ 
eademque genetivi terminatio ubique etiam contra codicem 
restituenda; cfr. Buechelerus 1. 1. p. 71 ss. deinde sine causa 
spernitur forma reprenderem^)^ quam tuetur Med. VIII 12, 1; 
cfr. Seelmannus 1. 1. p. 266 ss. rectissimeque se habet coicere 
{conicere Wesenb.) VIII 4, 4, cfr. Lachmannus ad Lucret. p. 136 
et Seelmannus 1. 1. p. 273 s., 282. tum cum Baitero VIII 2, 1 
obstipui [Med. obstipulet = obstipui et], non cum Wesenbergio 
obstupui legendum est; cfr. Klotzius ad Ter. Andr. 256, Dziatzko 
ad Phorm, 991, C. F. W. Muellerus adn. crit. ad Cic. op. II 1 
p. 164, 36. denique unum verum est quod Med. VIII 8, 2 et 



1) nisi forte cum Gronovio prenderem corrigendum est; cfr. Wesen- 
bergius emend. p. 112 et Mendelssohnius annal. philol. CXXXIII p. 67. 

2 

16; 1 exhibet ilico, non illico, cui forma^ a Ritschelio (c£r 
adnot. ad Trin. 688 et opusc. V p. 355) pridem explosae mirum 
est patrocinari etiam nunc Wesenbergium. sed haec et similia 
cum pervagata sint neque ad Caelium solum, sed ad universam 
istius aetatem pertineant^ nihil est cur copiosius hic per- 
sequamur. 

Caput 11. 

De syntaxi. 

1. De sxLbieoto et praedioato. 

8i per anaphoram duo aut plura subiecta distinguuntur^ 
ad unum solum idque proxime positum referri solere verbum 
iam pridem grammatici observarunt; cfr. Madvigius ad Cic. de 
fin. 11 73, Anzius *Cic. sprachgebr. in beziehung d. gemeinsam. 
praedic. bei mehrer. subject.' progr. Quedlinburg. a. 1884, p. 17 s. 
notabile igitur est verbum plurali numero poni praecedente 
subiecto singulari VIII 16, 2 si aliquid apud te nos, si vir optimus, 
gener tuus, valemus^), cuius structura ea est causa, quod pro- 
nomen nos tantum habet pondus, ut verbum sibimet ad- 
commodet. cetera huius usus exempla non ita multa vide 
apud Anzium 1. I. 

It6m rarum loquendi genus est in VIII 10, 3 sin aut non 
erit istic bellum [sic Baiterus, sin aut sit aut non erit Med.] 
aut tantum erit, ut vos aut successores parvis additis copiis 
sustinere possint, pro qxio possitis expectamus; nec tamen desunt 
similia, velut apud Ciceronem ad fam. III 5, 2 primum ut ipse 
tu tuique omnes, deinde ut etiam reliqui scire possint; cfr. etiam 
Schmalzius ad Beisigii schol. latin. post Haasium iterum a 
Schmalzio et Landgrafio edit. vol. III p. 41 n. 345 b. 

Sine causa ofifendisse Wesenbergium emend. alt. p, 19 in 
verbo singulari duobus subiectis subnexo VIII 2, 2 nam M. Oc- 
tavius Cn. ftlius et C. Hirrus mecum petit haec exempla osten- 
dunt Ciceronis ad Att. IV 17, 3 Mesalla noster et eius Domitius 
competitor liberalis in populo valde fuit, Tusc. V 85 voluptatem 
cum honestate Dinomachus et Callipho copulavit, Brut, 68 cur 
igitur Lysias et Hyperides amatur, cum penitus ignoretur Cato? 
alia ab Anzio 1. 1. p. 11 collecta. 

1) ita scriptum est in altero liuius epistulae exemplo ad Att. X 9 A, 1, 
valet hoc loco Mediceus; sed cfr. Wesenbergius emend. p. 127. 

Non saepe fit, ut ita deflectat oratio, quemadmodum apud 
Caelium VIII 3, 1 non multum M, Octavium eorum odia, quae 
Hirrum premunt, quae permulta sunt, suhlevant;^) debebat euim 
Caelius aut relativum ad eorum referre aut scribere ea odia, 
quae e. q. s.; alterum nostri loci prorsus simile exemplum uon 
inveni nisi unum Ciceronis de fin. II 39 minuam contentiones 
omnesque sententias simplices eorum, in quihus nulla inest vir- 
tutis adiunctio, ad quem locum vide Madvigii adnot. 

At uti potuisse Caelium aut ullum omnino scriptorem 
Bomanum tam neglegenti duraque structura, qualeiu Mediceus 
exhibet VIII 4, 2 in evitandis iis consiliis, qui se intenderant 
adversarios in eius trihunatum, nec ratione nec usu probatur. 
nam quod eam defendunt (cfr. Draegerus I p. 190) eo quod 
dicitur ex eo genere quae prosunt, ex eo numero qui dicerent, 
de quo usu disputaverunt Madvigius ad Cic. de fin. III 70 et C. 
F. W. Muellerus ad Cic. de offic. I 3, manifestum est hoc genus 
loquendi non pertinere nisi ad substantiva collectiva (^relativum 
ad singula refertur, quae substantivo comprehenduntur' Madvig.); 
hic vero nihil tale locum habere inde perspicitur, quod verba 
insequentia Laelios et Antonios et id genus valentes dico ad 
certae personae significationem referuntur. emendatione igitur 
opus est facillimeque locum correxit Weseubergius emend. 
p. 101 s. ita, ut deleto iis ante evitandis insereret eorum: in 
eorum evitandis consiliis, qui e. q. s. 

2« De oasibns. 

a. de accusativo. 

Figura etymologica quam dicunt utitur Caelius VIII 2, 1 
ut suum gaudium gauderemus sermonem familiarem secutus, in 
quo ipsam hanc locutionem usitatissimam fuisse his locis, quos 
suppeditat Landgrafius Me fig. etymol. ling. lat/ in act. sem. 
Erlang. 11 p. 20, efficitur: Ter. Andr. 964 gaudia gaudere mea, 
CatuII. LXI 113 quanta gaudia, quae vaga nocte, quae medio 
die gaudeat, GeH. IX 9, 15 quod Homerica quidem Aritd gaudium 
gaudeat genuinum et intimum, Andr. presb. Bergam. (= Monum. 
Germ. hist. tom. V p. 236) 14 imperator magnum gavisus esf 

1) sic recte, ut opinor, haec verba scribi iubet Wesenbergius emend. 
p. 99, cum Med. praebeat M. Octavius eorum odia .... SfMevat; at de- 
fendit codicis lectionem Lehmannus '"Quaeat. TuU. I', Lips.-Prag. 188G, 
p. 36 8. 

2» 

gaudium; quin etiam in linguas romanicas transisse hanc 
formnlam docet Leiffholdtius ^Etymol. Fig. im Boman/ diss. 
Gotting. 1883, p. 44 exemplum ex lingua provencali proferens 
hen deu quascus lo joy jauzir don es jauzen, 

Admodum rara est et ab optimis scriptoribus aliena verbi 
quod est gaudere cum accusativo aliorum substantivorum con- 
iunctio VIII 14, 1 nunc furH tam gd^isos homines suum dolorem; 
praeter hunc enim locum non invenitur nisi apud posteriores 
scriptores, Statium Theb. IV 231 gaudent natorum fata parentes, 
ibid. IX 724 tu dulces lituos ululataque proelia gaudes, Prontonem 
p. 51, 8 N. advenientem gaudet, Symmachum epp. III 29 ista 
pars gaudenda mihi; cfr. Kuehnerus II p. 196 et Ebertus act 
sem. Erlang. II p. 316. 

Recte nunc de Lambini coniectura (cfr. etiam Wesenbergius 
emend. p. 113) legi VIII 13, 1 gratulor tibi adfinitatem [ad- 
finitate Med.] viri medius fidius optimi haec docent exempla: 
Plaut. Capt. 501 graiulanturque eam rem, Cic. Phil. II 28 ei 
recuperatam victoriam esi gratulatus, id. ad Att. V 20, 1 gratulatus 
es mihi illius diei celebritatem, ad quem locum vide Bootii adnot., 
Curt. IV 8, 12 Athenienses victoriam gratulabantur, lustin. VIII 
3, 1 civitates quae gratulatae illi sibique victoriam fuerant, 
Symmach. ep. VU 16 nunc sanitatem tibi gratulor, ibid. 20 
gratulare nobis bonam valetudinem; cfr. praeterea Draegerus I 
p. 359, Krebsii Antibarb. p. 507 edit. quintae ab AUgayero 
curat., Schmalzius annal. gymnas. 1. 1. p. 130. 

Ad vitae cottidianae consuetudinem accedit id genus cum 
participio adiectivi loco posito coniunctum VIII 4, 2 Laelios et 
Antonios ei id genus valentes dico; vide quae de hac re ex- 
posuerunt Thielmannus dissert. philol. Argent. vol. II p. 406 s. 
et Schmalzius synt.^) p. 264, § 57 adn. 3. 

b. de genetivo. 

Ex sermone vulgari sumptum videtur VIII 5, 1 animi pendeo; 
eodem enim vel simili modo {animi angi, excruciari simil.) 
saepe locuti sunt comici, ex quibus exempla exscripsit Ebrardus 
Me ablat., locat. . . . usu ap. prisc. script. lat.' annal. philol. 
supplem. vol. X p. 601, itemque Cicero in epistulis ad Atticum 



1) sic significo I. H. Schmalzii commentationem de syntaxi linguae 
latinae arteque scribendi, quae invenitur in I. Muelleri ^Handb. d. klass. 
Altertumswissenschaft» vol. II p. 240 ss. 

datis Vm 5, 2, XI 12, 1, XIH 51, 2, XVI 12, sed nusquam 
fere in orationibus, cfr. Hellmuthius act. sem. Erlang. I p. 144. 
de ceteris scriptoribus vide Draegerum I p. 481 s., Antibarb. 
s. y. pendeo/ Landgrafium ad Beisigii schol. lat. vol. III p. 557 
n. 526. 

Genetiyi obiectivi o\y brevitatem insigne exemplum legitur 
VIII 8, 4 expeciatione Gailiarum actum nihil est i. e. expectatione, 
qoid de Gallia decerneretur; pariter Cicero ad Att. III 15, 3 
Varronis sermo facit expectationem Caesaris, quod interpretatur 
Bootius Me Caesare, ab eo mibi aliquid sperandum esse', et 
ibid. Vni 5, 2 pendeo animi expectatione Corfiniensi i. e. ^eorum, 
quae ad Corfinium gesta sunt aut geruntur'. 

Ut apud Caelium VIIl 14, 2 neque mearum rerum quid 
consili capiam reperio, ita alibi quoque genetivus obiectiyus 
rerum ponitur, yelut a Cicerone Cat. m. 4 ceterarum rerum 
tuam excellentem sapientiam et aliis locis, quos enumerant 
Bootius ad Att. XI 11, 2 et Seyffertus ad Cic. Lael. p. 521 s. 
edii alt. 

c. de datiyo. 

Vulgari sermone uti Caelium, cum scribit VIII 8, 10 eos 
tibi et rem de qua misi velim cura^ ftabeas, cetera exempla 
huius locutionis quodammodo redundantis (conflata est enim 
ex notis illis ^curae mihi esf et ^curae habeo^) ostendunt, Nep. 
Att. 20, 4 (adeo ut) curae sibi haberet, ad quem locum vide 
Nipperdeii adnot., et Varr. de re rust. I 1, 2 me ut id mihi 
habeam curae roges, si modo recte sic Lambinus codicum 
scripturam (a Keilio quidem retentam) curare mutavit. dili- 
genter de hac re exposuit Thielmannus in Woelfflini archio 
lexicogr. II p. 65 et 379 s. 

Eadem fere condicio est locutionis curae est mihi de aliqua 
re VIII 11, 4, quae nisi in epistulis nusquam invenitur; cfr. 
Kuehnerus II p. 255 (hic corrigendum Caelius apud Cic. epp. 
ad fam. VIII 11, 4, Plancus ibid. X 24, 2, Lentulus ibid. XII 
14, 4). 

Hoc quoque familiare est, quod dolere cum dativo personae 
coniungitur VIIT 14, 1 numquam tibi oculi doluissent, quocum 
apte compones Plaut. Amphit. 408 mi male malae dolent, Terent. 
Phorm. 1053 et quod tuo viro oculi doleant, Sallust. lug. 84, 1 
(dia . . . iilis dolentia, alios locos, quos collegerunt Holtzius 
synt. prisc. script. lat. I p. 312 et Draegerus I p. 403. 

Dativus relationis statuendus est VIII 1 extr. tui poliiici 

lihri omnibus vigent^) i. e. ^nach dem Urteile aller', cui exemplo 
accurate respondet Ciceronis illud ad fam. VII 33, 1 nos enim 
plane aut nihil sumus aut nobis quidem ipsis displicemus gre- 
galibus illis^ quibus te plaudente uigebamus, amissis; similia 
vide apud Kuehnerura II p. 238 et Schmalzium synt. p. 274. 

Adiectivum alienus cum dativo coniunctum et nostro verbo 
'fremd' respondens, etiamsi a Ciceronis Caesarisque consuetudine 
abhorreat, tamen ferendum puto apud Caelium VITI 12, 2 malui 
collegae eius, homini alienissimo mihi et propter amicitiam tuam 
non aequissimo, me obligare, neque Wesenbergio adsentior, qui 
emend. alt. p. 22 homini alienissimo et mihi e. q. s. scribendum 
esse censet: nam cum eodem modo dixerint Livius I 20, 3 
sacerdotium genti conditoris non alienum et ibid. XXIX 29, 8 
non alienus sanguine regibus (cfr. Kuehnastius synt. Livian. p. 125 
edit. alt.), Seneca quaest. nat. IV init. scio quam sis ambitioni 
alienus, quam familiaris otio et litteris, Fronto p. 23, 17 N. Oratius 
Flaccus memorabilis poeta mihique propier Maecenatem ac Maece- 
natianos hortos non aJienus et fortasse alii quoque, eundem 
usum a Caelio abiudicari eo minus par videtur, quo saepius 
eum videmus et vocabula et structuras a Cicerone et Caesare 
spreta, sed a posterioribus recepta in suum usum adscivisse; 
cfr. ietiam Antib. s. v. 

Structuram prorsus insolentem obtruserunt Caelio Orellius 
olim et nuper Draegerus I p. 438 s. abusi loco corrupto VIII 
8, 2 M. Servilius postquam . . . : reliquerat maximaeque [maxime- 
que Med.] nobis traditus erat invidiae; nam quod haec verba 
ad dativum quendam jElnalem confugientes ita explicant, quasi 
Caelius dicat *M. Servilium sibi (sc. patrono) ita esse traditum, 
ut maxima sibi invidia conciliaretur' (verba sunt Orellii), 
M. Servilius Caelio nec invidiae fuit nec omnino reus traditus 
est, cum, id quod ex insequentibus verbis postulante Pausania 
nobis patronis perspicitur, non Servilii, quod vulgo putant, sed 
Pausaniae esset Caelius patronus. cfr. quae de hac re ex- 
posuerunt C. F. Hermannus ind. schol. Gotting. 1853, p. 11 s. 
et Mendelssohnius annal. philol. vol. CXXXIII p. 65. quae cum 
ita sint, manifestum est verba illa nec sic ut tradita sunt stare 
posse nec emendari coniectura Manutii ab editoribus nunc re- 



1) ita Medicei corruptela vigens in editionibus veteribus correcta est 
adprobantibus Orellio, Wesenbergio, Vahleno, qui copiosius de verbi 
vigendi vi et usu disputavit ind. lect. hib. univere. Berol. 1881/82, p. 6 s. 

cepta maximaque nohis iraditus erai invidia; sed haud impro- 
babiliter Mendelssohnius 1. 1. deleto nobis ceteroqui Medicei 
auctoritatem secutus scribit maximaeque tradiius erat invidiae. 
Hoc quoque dubitatioui yalde obnoxium est, num Caelius 
dixerit sperare alicui aliquid; nam incertissima Orellii coniectura 
nititur quod Wesenbergius VIII 5, 3 dedit quam hoc Caesari 
qui sua causa rem publicam non curent, sperent [superent Med.], 
non te fallit; pro quo Kahntius proposuit Caesar iique, qui .... 
sperent, Mendelssohnius 1. 1. p. 65 quqm hoc Caesari .... suppe- 
ditent e. q. s. 

d. de ablativo. 

Initium faciam a laco, de quo ambigitur^ num recte se 
habeat; VIII 6, 4 si Parihi vos nihil calficiunt, nos hic frigore 
frigescimus; ita scriptum est in Mediceo, nisi quod pro hic, 
quod ex editionibus veteribus receperunt Orellius et Wesen- 
bergius (cfr. emend. p. 102 extr.), falso repetitum est nihil. 
sed editores, cum ablativo etymologico (si ita breviter dicere 
licet figuram etymologicam ablativo formatam) frigore frige- 
scimus nullo attributo ad ablativum accedente tautologiam 
vitiosam effici putarent, mutatione sane facillima frigore riges- 
cimus dederunt (cfr. Wesenb. I. 1. p. 102)^ et certe usitatius 
elegantiusque sic scripsisset Caelius; sed tamen, si ad genus 
eius loquendi attendimuS; haud scio an ferri possit scriptura 
Medicei. potuit enim ille, ut erat iocorum studiosus, verba 
frigus et frigescere dupliciter velle accipi, illud translate de 
segnitia socordiaque eorum, qui in re publica versabantur, hoc 
proprie de affectu corporis: *wenn d. Parther euch nicht warm 
machen, so erkalten wir uns hier noch vor Kalte*. nec desunt 
similia cum apud alios scriptores, ex quibus enotaverunt exempla 
Lehmamuis Quaest. TuII. p. 86 et Landgrafius annal. gymnas. 
Bavar. vol. XXIII p. 32, velut Vatin. apud Cic. ad fam. V 10 a, 1 
me frigus Dalmaticum . . . etiam hic refrigeravit, tum apud 
Caelium ipsum, de quo infra c. IV dicemus. 

Ex aermone plebeio sumpsit Caelius usum ablativi gerundii 
de agendi modo positi VIII 15/1 qui . . . hellum amhulando 
confeceruni et ibid. 16, 4 quod tu non dicendo mihi signiftcasti; 
nam ita Sallustius, auctor bell. Hisp., Vitruvius atque in primis 
posteriores scriptores locuti sunt; cfr. Koehlerus act. sem. 
Erlang. I p. 402 et Schmalzius synt. p. 278, § 93 adn. 2. 

Ablativi qualitatis liberius positir notabile exeniplum legitur, 

si quidem Mediceo, quem Wesenbergius sequitur, fides haberi 
potest, VIII 2; 1 relictus legi Liciniae maiore esse periculo 
videtur; quam quidem structuram ita explicant; ut dicant ^Latinos 
minus accurate locutos etiam res extra aliquem positaS; quae 
ei acciderent, ablativo qualitatis significasse' ; cfr. Nipperdeius 
opusc. p. 173 et ad Corn. Nep. XVIII 3, 6. nec potest negari 
similia huic Caelii loco exempla inveniri, quae coUegerunt 
Nipperdeius opusc. p. 173 et Madvigius advers. crit. 11 p. 237. 
attamen haud scio an rectius Baiterus hic in maiore esse 
periculo aut Lambinus maiore esse in periculo scribi voluerint. 
nam ita Romanos dicere solitos esse haec exempla ostendent 
Ciceronis Catil. I 19 qui magno in periculo essem, Phil. VIII 22 
omnes in tanto periculo .... erunt consulares, Verr. V 7 isia 
provincia minimo in periculo sit, sen. 4 magno in periculo rem 
puhlicam futuram, Nepotis Dion. 8, 2 eum magno in periculo 
esse, Att. 10, 1 nemo non magno in periculo Atticum putarat, 
ibid. 2 ut modo hi modo illi in summo essent aut periculo aut 
fastigio, Dat. 5, 4 illum .... maiore fore in discrimine, atque 
alia permulta, quae enumerare longum est. quae autem ad- 
feruntur exempla locutionis esse periculo aliquo, ea aut dissimilia 
aut manifesto corrupta aut valde suspecta sunt. nam Ciceronis 
illud leg. agr. II 45 ^wo tandem (censetis) animo, quo periculo 
miseras naiiones fuiuras concinnitatis studio deberi adparet; 
deinde ad fam. IV 15, 2 cum Lambino scribendum esse ne 
quo in [om. Med.] periculo ie proprio existimares esse demon- 
strant ea quae secuntur in magno omnes, sed tamen in communi 
sumus. denique quod in Cornelii Nepotis codicibus quater 
scribitur esse periculo aliquo (Dion. 2, 4, Dat. 5, 3, Ham. 2, 1, 
Hann. 9, 2), nunc quattuor his locis ex Fleckeiseni coniectura 
(cfr. Philol. vol. IV p. 318) ab Halmio in insertum est ad- 
probante Lupo 'd. Sprachgebr. d. Corn. Nepos', Berol. 1876, p. 24. 
Summo, opinor, iure Wesenbergius (cfr. emend. p. 64 adn.) 
eumque seeutus Baiterus VIH 2, 1 absolutus , , . et quidem 
omnibus ordinibus praepositionem ab ante omnibus inseruerunt; 
neque enim omnino qui sua sponte absolverunt tamquam 
instrumentum actionis significari possunt. 

3. De praepositionibus. 

Bis ponitur praepositio ab in significanda re, cuius ratione 
habita aliquid dicitur, VJII 10, 1 scirem, quam paratus ab 

exercitu esses et ibid. 14, 1 Cn. Domitius reutn fecit (Cn. Satur- 
ninum adulescentem), sanequam superiore a vita invidiosum; de 
hoc genere dicendi sermoni familiari, ut videtur, proprio (in- 
venitur enim apud comicos, in epistulis Ciceronis et aequalium; 
apud Frontonem et Gellium) vide quae post alios exposuit 
Schmalzius synt. p. 293. 

Ad similitudinem adiectivorum quae sunt integer^ purus^ 
vacuus, aliorum id genus (cfr. Draegerus I p. 620) Caelius 
primuS; quod sciam, adiectivo intactus praepositionem ab subiun- 
xit VIII 2, 1 intactus ab sibilo; pariter Curtius IV 6, 12 ut 
erat non intactae a superstitione mentis et lustinus II 3, 1 ipsi 
(Scy thae) perpetuo ab alieno imperio aut intacti aut invicti mansere, 

Praepositionis de ita positae, ut idem valeat ac ^quod 
attinet ad' (cfr. Madvigius ad Cic. de fin. III 57 et Handius 
Turs. II p. 214, 218), haec exempla notanda videntur, VIII 6, 1 
liberius tibi de tota re esset, quocum apte conferetur Ciceronis 
illud ad fam. I 9, 10 ut integrum mihi de causa Campana ad 
suum reditum reservarem, porro ibid. 7, 1 de belli Parthici periculo 
cruciabor, ne e. q. s., ad quem locum cfr. Bruti et Cassii epist. 
ap. Cic. ad fam. XI 2, 3 maximo timore de nobis adftciuntur 
amici nostri. quibus ab exemplis differunt nec tamen prorsus 
dissimilia sunt VIII 10, 4 illud addo ad actiones C, Curionis, 
de agro Campano et ibid. 11, 3 in unam causam omnis contentio 
coniecta est, de provinciis, quibus locis ultima verba explicandi 
causa post illud et in unam causam addita sunt. eiusmodi 
ins^riyqCeLg non raro in oratione familiari liberiusque procedenti 
leguntur, velut apud Ciceronem ad Att, II 16, 4 Ulud tamen 
quod scribit animadvertas velim, de portorio circumvectionis, ibid. 
V 21, 5 hae litterae cetera vetera habebant, unum hoc novum, 
de Cibyratis pantheris, aliis locis, cfr. Wesenbergius emend. 
alt. p. 110. et ne Graecis quidem hic usus ignotus est, cfr. 
Platonis symp. p. 175 E tavxa fikv xal oUyov varsifov dvxa- 
66^d^a iyci ta xal 0v^ JtsQl tijg 6og)iag et A. Hugii adnot 
ad p. 215 A. 

In noto usu, de quo dixerunt Handius Turs. III p. 285 et 
Schmalzius Testschr.' p. 85, significanter ponitur VIII 15, 1 
ecquem autem Caesare in victoria (i. e. simulatque vicit) tem- 
peratiorem aut legisti aut audisti? et simillima ratione VIH 
14, 1 si in repulsa Domitii vultum vidisses, cui respondet ibid. 
4, 1 Lentuli Cruris repulsi vultum non vidisse, 

Ut Caelius VIII 1, 1 in hoc te deprecor, ne meum hoc 

officium arrogantiae condemnes, quod hune lahorem alteri dele- 
gavi i. e. ^hinsichtlicli des Puuktes', ita etiain Cicero pro 
Planco 91 quod te esse in re publica iiberum es gloriatus, .... 
tibi etiam in hoc gratulor, de oflF. III 34 in hoc Panaetius 
defendendus est, quod . . . dixerit, alibi locutus est; cfr. Mad- 
vigius ad Cic. de fin. IV 37 et C. F. W. Muellerus ad Cic. de 
oflF. (ed. 1882) p. 41, 6. 

Imponere in aliquid dixit Caelius VIII 17, 1 cuius amicitia 
me paullatim in hanc perditam causam imposuit priscorum scripto- 
rum et Ciceronis consuetudini convenienter (cfr. Schmalzius 
1. 1. p. 85), cum in eadem fere locutione Petronius dativo usus 
sit c. 102 B. innocentem alieno periculo imponere}) 

Sermonis plebeii esse ad — ver^us VIII 15, 2 iter mihi neces- 
sarium retro ad Alpes versus incidit inde efficitur, quod, cum 
nusquam a Cicerone et semel a Caesare b. g. VI 33 adhibeatur, 
saepius apud Varronem, Sallustium, auctores bellorum Afric. 
et Hisp. inque inscriptionibus invenitur; cfr. Eoehlerus act. sem. 
Erlang. I p. 441. • 

Praepositio sub cum accusativo iuncta de actionum ordine 
continuo (^sofort nach') a posterioribus potissimum scriptoribus 
inde a Livio (cfr. Kuehnastius L 1. p. 366) et poetis (Draeg. I 
p. 663) usurpatur, priorum duo tantum exempla novi, uuum 
Caelii VIII 4, 4 non statim sub mentionem el convicium obtrecta- 
torum, alterum Ciceronis ad fam. X 16, 1 sub eas (litteras) 
statim sunt recitatae tuae. 

Ex poetarum more Caelius tenus cum genetivo coniunxit 
Vni 1, 2 Cumarum tenus; nam ita locuti sunt Cicero in Arateis, 
Lucretius, CatuUus, Vergilius, Ovidius, alii, cfr. WoeWlinus in 
archio I p. 415. 

Ab optimorum scriptorum usu paulum recedit Caelii illud 
VIII 2, 1 postridie eius absolutionem; neque enim cousuerunt illi 
postridie cura accusativo nomiuum coniungere nisi mensium ac 
festorum dierum, velut postridie Idus, ludos Apollinares, siiuil.; 
cfr. Madvigius gramm. lat. p. 216 adn. 1. 

4. De temporibus et modis. 

Notabile est Caelium iu incitata narratione uti plusquam- 
perfecto logico, quod dicunt grammatici, in apodosi ad sigui- 

1) in transcursu adnotare velim non recte Draegerum I p. 659 et 
Krebsium Antib. p. 879 contendere VTII 6, 5 ponito me in gratia ablati- 
vum gratia coniecturae deberi; iiniBo haec est Medicei scriptura. 

Rcandam condicionem vel rem eodem tempore^ quo altera 
incipit fieri, absolutam YIII 6^ 1 simulatque Doldbella accessit 
ad tribunalj introierat (Appius) in urbem triumphique postu- 
iationem abiecerat, ad quem locum recte adnotavit Weiskius 
'plusquamperfecto pro perfecto egregie celeritatem et praeseutis 
animi consilium exprimi'. frequentarunt hunc usum historici^ 
quorum aliquot exempla collegit qui optime de hac re dispu- 
tavit £. Hoffmannus ^d. Construct. d. lai Zeitpartik.', p. 23 s. 
edit. alt. 

Satis notum est futurum exactum saepissime apud comicosy 
rarius intraque artiores fines apud posteriores scriptores ita 
poni^ ut significetur aliquid certe confectum iri paeneque ad 
finem esse perductum; Yide, ut mittam alios, Draegerum I 
p. 284 s. et Schmalzium synt. p. 256. eodem modo etiam 
Caelius locutus est VIII 17, 2 immo reliqua expectate: vos in- 
vitos vincere coegero, quod sermonis familiaris et plebeii esse 
docet simillimus Terentii locus Heaut. 85 crede, inquam, mihi: 
aut consolando aut consilio aut re iuvero. porro quod Caelius 
ibid. 13, 2 scribit quidnam rei publicae futurum sit, . . . vos 
senes divites videritis, frequens est usus futuri exacti verbi 
quod est videre etiam apud Ciceronem aliosque; cfr. Land- 
grafius ad Cic. pro Kosc. p. 291. fortasse huc pertinet etiam 
VIII 9, 4 gratos et bonos viros tibi obligaris, sed perfacile 
auditur id si feceris, ut ibid. 16, 5 legitur, vel simile quid. 

Offendit Wesenbergium (cfr. emend. p. 45 et emend. alt 
p. 23) temporum ordo non recte, ut illi quidem videtur, proce- 
dens VIII 13, 2 quemadmodum hoc Pompeius laturus sit, cum 
cognoscam (sc. scribam^ vide infra § 7), pro quo scribi vult 
cum cognoro, scribam. sed traditae lectionis mutandae neces- 
sitas mea quidem sententia nulla est. nam neglegens illa 
orationis conformatio ut a severa lege cogitandi paululum 
recedit, ita sermonis vulgaris natura eificitur accurati illius 
temporum discriminis adeo incuriosi, ut non ita raro pro 
futuro esacto^ quod postulat ratio logica, non modo futurum 
simplex, sed etiam praesens tempus ponatur, quae licentia ne 
a bonis quidem scriptoribus abhorret. cfr. Madvigius opusc. 
acad. II p. 80, Draegerus I p. 286 s., Lehmannus Quaest. TuU. p. 6. 

Becte fortasse Wesenbergius emend. alt. p. 23 VHI 12, 3 
compellari ea lege me voluerunt, qua ipsi dicere non poterant: 
insolentissimi homines postulandum me . . . curant altero quo- 
que loco pro praesenti liistorico perfectum curarunt restituere 

vult; neque enim progressus fit orationis, sed eadem res, quae 
in priore enuntiato generatim^ singillatim narratur in altero, 
ut mutati temporis ratio nuUa videatur. 

Antiquus et yulgaris ab optimisque scriptoribus fere alienus 
est usus ille quo secunda persona coniunctiyi de subieeto finito 
pro imperativo ponitur; cfr. Draegerus I p. 310 s. et Schmalzius 
sjnt. p. 257. s^c Gaelius dixit VIII 4 extr. quid mih^ suadeas, 
quomodo regnum illud se habeat, quis procuret, diligenter mihi 
perscribas. 

Fuerunt qui auctoritate Medicei nixi Caelium in inter- 
rogatione obliqua VIII 15, 1, ubi hic codex praebet immo^) si 
scias, quam soUicitus sum^ indicativo usum esse contenderent. 
sic Weiskius, Orellius, Draegerus II p. 474. sed fefellit eos 
opinio, frustraque Lambino sim corrigenti refragati sunt. nam ut 
mittam Caelium ipsum recte dicentem VIII 9, 1 immo si scias, 
quam facile, quam ne contentionis quidem minimae fuerit, etiam 
veteres scriptores, ad quorum illi usum refugiunt, si in enuntiato 
primario coniunctivus ponitur, in interrogatione pendenti indi- 
cativo prorsus abstinent; cfr. Plaut. Curc. 321 immo si scias, 
reliquae quae sint, Terent. Eun. 355 immo si scias, quod donum 
huic dono contra comparet, Heaut. 764 at si scias, quam scite 
in mentem venerit, ahi loci collecti a Beckero in Studemundi 
*stud. in prisc. script. lat. colL' vol. I p. 247 s. quod autem ne 
comicis quidem concessum est, id ut apud Caelium feramus 
nuUo prorsus modo fieri potest. ceterum quam sit nuUa fere 
in hac re Medicei auctoritas, dilucide inde cognoscitur, quod 
in eiusdem interrogationis obliquae membro altero recte coniunc- 
tivus, altero falso indicativus ab hoc codice exhibetur VIII 1, 2 
quemodmodum actum sit et quae existimatio secuta quaeque de 
eo spes sit [est Med.] et ibid. 3, 3 quod maxime conveniat {con- 
venit Med., cfr. Wesenb. emend. p. 99] excogitabis, genere tamen 
quod et , , , pertineat et , . . habeat. 

De consecutione temporum haec commemoratione digna 
videntur: 

Tempori praesenti Caelius coniunctivos imperfecti subie- 
cit VIII 10, 1 hoc quomodo acciperent homines, quam proba- 
bilis necessitas futura esset, vereor etiam nunc, quo loco 
vereor etiam nunc significanter ita dictum esse adparet, ut 
aliqua ex parte etiam imperfecti vim contineat; simul enim 



1) vide infra p. 34. 

anditur verebar et vereor etiam nunc (cfr. Cic. ad fam. II 19, 1 
verebar, ne id ita caderet, quod etiam nunc vereor), exemplam 
Caeliano geminum non inveni, similia congesserunt Euehne- 
rus II p. 776, Wetzelius *de consecut. temp. Cic. cap, II* diss. 
Lips. 1877, p. 42, Euehnastius p. 218. 

Eiusdem nimiae brevitatis et paene neglegentiae exemplum 
legitur VIII 1, 1 data opera paravi, qui sic omnia persequeretur, 
ut verear e. q. s., ubi dure Caelius praesens tempus (verear) 
ad consilii (qui persequeretur) finem atque effectum non verbis 
expressum, sed qui animo obversaretur (scilicet et ita persecutus 
est) rettulit. 

Tertiuff his accedit ex oratione locus, quem servavit 
Quintilianus VI 3, 41 hic subsecutus quomodo transierit, utrum 
rate an piscatorio navigio, nemo sciebat; hic nulla ratione 
habita enuntiati primarii, quod interrogationi obliquae post- 
positum et a verbo eius compluribus vocabulis separatum est, 
perfectum transierit ponitur ad significandam simpliciter rem 
actione iam effectam. similiter Cicero locutus est, si fides 
haberi potest codicibus, Verr. II 1, 75 qui in illa re quid facere 
potuerit, non habebat (sed cfr. C. P. W. Muelleri adnot. crit.), 
possuntque comparari etiam haec p. Balbo 2 quae fuerit 
hesterno die Cn. Pompei gravitas in dicendo, iudices, quae facultas, 
quae copia, non opinione tacita vestrorum animorum, sed perspicua 
admiratione declarari videbatur, p. Sestio 122 quae tum signi- 
ftcatio fuerit omnium, quae declaratio voluntatis ab universo 
populo Romano in causa hominis non popularis, equidem audiebam^ 
existimare facilius possunt, qui adfuerunt; cfr. etiam Haasius ad 
Reisigii schol. lat. p. 594 (= edit. ali vol. III p. 488 n. 500) 
et Wetzelius I. 1. p. 51 s. 

Nulla causa Wesenbergius emend. p. 104 in temporum 
praesenti historico subiectorum variatione offendens VIII 8, 2 
quo vento proicitur Appius minor, ut indicet [impicet Med.] 
pecuniam^) ex bonis patris pervenisse ad Servilium praevarica- 
tionisque causa diceret depositum HSLXXXI mutavit indicet in 
indicaret; nam eodem modo optimum quemque scriptorem 
locutum esse exempla docent Ciceronis et Livii a Draegero I 



1) pecumam reposuit Victorius pro eo quod est in Med. depecwniam, 
eiqne obsecuti Baiterus et Wesenbergius receperunt; nec tamen certa 
emendatio est. cfr. L. Mendelssohnius annal. pbilol. CXXXIII p. 65 s., 

qui scribi vult DG [pecuniam] ex bonis e. q. s. 

p. 236 et C. P. W. Muellero adnot. crit. ad Cic. op. II 1 p. 163, 
26 coUecta. 

Modorum in sententiis relativis inconstantiae notabilia 
aliquot exempla praebet Caelius: 

VIII 16, 2 nunc ie contra viciorem Caesarem facere, quem 
dubiis rebus laedere noluisti et ad eos fugatos accedere^ quos 
resistenies sequi nolueris, summae stultitiae est, cui similia ne apud 
Ciceronem quidem desunt; cfr. C. F. W. Muellerus 1. 1. p. 86, 1. 

VIII 14, 3 in hac discordia video Cn. Pompeium senatum 
quique iudicant secum habiturum, ad Caesarem omnes, qui cum 
timore aut mala spe vivant, accessuros; quo loco nihil est, cur, 
id quod Wesenbergius dubitanter in adnot. crit. proposuit, 
vivant aequemus ei quod praecedit iudicant; nam prior sententia 
relativa ut formulae instar dicta (^qui iudicani = iudices) indi- 
cativum requirit, non item altera. 

VIII 10, 3 cuiusmodi putas hos esse aut quam id quod nolint 
conficere posse, qui quae cupiunt tamen ita frigide agunt; hic 
non sine specie quadam probabilitatis Wesenbergius emend. 
alt. p. 21, ut cupiunt .... agunt scriptum est, ita etiam nolunt 
scribendum esse censet, quod tamen non necessarium. nam potuit 
Caelius distinguere velle certam rem (cupiunt, agunt) ab incerta 
opinione (nolintj. 

At VIII 11, 4 malo in hanc partem errare, ut quae non 
desideres audias, quam quicquam quod opus est [sic cum Med. 
Baiterus] praetermittatur recte Wesenbergius emend. p. 112 
modorum inconstantiam ut quae nullam prorsus babeat excu- 
sationem sustulit opus sit pro opus est scribendo. 

5. De entmtiatis coniunotionalibus. 

Satis frequens apud Caelium est notus ille maxime ser- 
monis familiaris usus, quo verbis quibusdam omissa ut parti- 
cula solus coniunctivus additur (cfr. Draegerus II p. 282 ss. 
et Schmalzius synt. p. 313 s.); haec enim extant exempla 
possuntque addi eis quae Draegerus 1. 1. coUegit: 

VIU 1, 3 fac mihi perscribas (cfr. Schmalzius progr. 
Mannh. p. 38); ibid. 16, 5 eligas censeo; ibid. 6, 5 de Dolabella 
integrum tibi reserves suadeo, 10, 2 tibi suadeo . . . diligenter 
et caute perscribas; 6, 2 unum illud monere te possum .... 
nihil expectes et ostendas; 1 1 extr. sic agas rogo (Schmalzius 1. 1.); 
3, 3 a te peto aliquod ad nos 6vvray^a conscribas. 

Ex more vulgari dictum videtur visum est ut^ VIII 5, 2 



- 31 ^ 

visum est, ut te facerem certiorem; ita enim locuti sunt Terentius 
Phorm. 619 visumst mi, ut eius temptarem sententiam, Claudius 
Quadrigarius ap. Gell. III 8, 8 visum, ut te salvum veUmus^ 
idem ibid. visum est, ut ie ceriiorem faceremus, Cornificius 
ad Her. IV 10, 14 ubi visum est, ut in alveum descenderet, 
Cicero semel ad Att. XII 51, 2 scis ita nobis esse visum, 
ut isti ante legerent, Nepos Eum. 3, 5 hoc ei visum est pruden- 
tissimum, ut milites duceret, Livius XXVI 21, 4 medium visum, 
ut urbem ovans introiret. cfr. de hac re Nipperdeius ad Nep, 
1. 1., Lupus annal. philol. CXV p. 504, Schmalzius synt. p. 355, 
id. ad Reisigii schol. lai vol. III p. 448 extr. 

Non ita saepe apud Ciceronem eiusque acquales verbo 
quod est dare partieula ut adiungitur, frequentius tamen quam 
putat Schmalzius annal. gymnas. Bero]. 1. 1. p. 120, qui duo 
tantum exempla adfert, Cic. acad. I 24 et Sulpic. ap. Cic. ad 
fam. IV 5, 6; adde Cael. VIII 8, 1 quemadmodum tibi pro bene- 
ficio dederit, . , . . ut Vestorius teneret , Cic. pro Rosc. Am. 46 
si tibi fortuna non dedit, ut patre certo nascerere, ad quem 
locum vide Landgrafium, id. de leg. agr. II 35 datur eis pri- 
mum, ut liceat eis vendere omnia. 

Ut contendere, insiare, simil. (cfr. Draeg. II p. 260 ss.), ita 
incumbere cum ut coniungitur VIII 11, 3 in unam causam omnis 
contentio coiecta est, de provinciis; in qua adhuc^) incubuisse 
cum senatu Pompeius videtur, ut Caesar . . . decedat; item Cicero 
ad fam. X. 19, 2 incumbe, ut belli extrema perficias, cum solo 
coniunctivo Livius X 15, 8 Appius Claudius cum suis tum totius 
nobilitatis viribus incubuit, se cum Q, Fabio consulem dicerent; 
cfr. etiam Vulg. Interp. Isai XXII 4 nolite incumbere, ut conso- 
lemini me super vastitate filiae populi mei. 

De verbo praestare cum ne coniuncto VIII 10, 5 praestabo, 
ne ampUus prorogetur, quae coniunctio a Ciceronis quidem et 
Caesaris usu abhorret, sed non ita raro apud aequales eorum 
legitur, vide quae dixit Schmalzius annal. gymnas. Berol. 1. l.p. 129. 

Ad verborum timendi similitudinem dicitur cruciari ne 

VIII 7, 1 cruciabor, ne hunc risum meum metus aUqui perturbet, 

quo cum loco conferantur Cic. p. Mur. 88 nunc cruciaiur et 

solUcita est, ne . . . conspiciat, id. ad Att. II 17, 2 solebat me 

^ pungere, ne e. q. s., Balb. ap. Cic. ad Att. IX 13 A, 2 quomodo 

1) ita scribi vult Wesenbergius emend. alt. p. 22 pro eo quod est 
in Mediceo in quam adhiic est; sed fortasse rectius Madvigius advers. 
crit. in p. 161 illud est in eo mutavit. 

me mnc putas torqueri, . , , ne qua res . . impediat. addi possunt 
haec exempla eis quae Draegerus II p. 297 congessit. 

Harum quoque structurarum alibi non inventarum ana- 
logia causa est: 

VIII 5, 1 tamquam nihil denegatum sit ei, quo minus 
quam paratissimus esset, cui similia exempla (interpellere, repug- 
nare, quo minus al.) invenies haud pauca apud Draegerum II p.690. 

VIII 14, 3 illud te non arbitror fugere, quin homines 
debeant . . . honestiorem sequi partem; eadem ratione dicitur 
non fallit quin a Terentio Hec. 728 nec pol me multum fallit, 
quin quod suspicoi-, sit quod velit, a Caesare b. c. III 94, 3 neque 
Caesarem fefeUit, quin ab iis initium victoriae oriretur, ab auctore 
bell. Alex. 32 neque eum consilium suum fefellit, quin hostes 
nihil . . . essent cogitaturi; cfr. Draegerus II p. 667, 669: 

Quod dixit Caelius VIII 10, 1 hoc quomodo acciperent 
homines, quam probabilis necessitas futura esset, vereor etiam 
nunc, eiusmodi interrogationes a verbis tiniendi pendentes locum 
habent in sermone cottidiano ideoque frequentantur a comicis^ 
ex quibus multa congessit exempla Beckerus in Studemundi 
^stud.' I p. 206, et inde propagatae inveniuntur non ita paucis 
locis apud Ciceronem, sed in eis praecipue libris, in quibus 
plus dedit sermonis familiaris consuetudini, rarae autem sunt 
apud ceteros scriptores; cfr. Draegerus II p. 485, cui adde Cic. 
p. Mil. 77 et p. Deiot. 4, Liv. XXVII 47, 5. 

Admodum rara non. solum apud optimos scriptores, sed 
etiam apud posteros est cum particulae cum indicativo plus- 
quamperfecti coniunctio (cfr. HoflFmannus 1. 1. p. 104 ss. et 
Schmalzius synt p. 348), cuius unum apud Caelium extat exem- 
plum Vin 9, 2 has litteras a. d. IV Non. Sept, dedi, cum ad eam 
diem ne profligatum quidem quicquam erat. 

Plusquamperfectum logicum sequitur postquam particulam 
VIII 8, 2 M. Servilius postquam . . omnibus in rebus turbarat nec 
quod non venderet quicquam reliquerat maximaeque [nobis] in- 
vidiae^y traditus erat e. q. s., quo loco per turbarat, reliquerat, 
' traditus erat signiiicatur res prius incepta iamque ad finem 
perducta. ceterorum scriptorum exempla vide apud Hofifman- 
num 1. I. p. 26 ss. et Schmalzium synt. p. 343. 

Ad sermonem vulgarem accedere videtur VIII 16, 3 dum^ 
quid de Hispaniis agamus, scitur, expecta; ita enim solent 



1) cfr. quae dixi de hoc loco p. 22 b. 

comici cum particula dum verbis expectandi subiecta nuUa 
Gonsilii finisve, sed solius temporis ratione habita indicativum 
coniungere (cfr. Lorenzius ad Plaut. Most. 668); perraro ita 
Cicero et extra orationes locutus est itemque posteriores 
scriptores, cfr. Draegerus II p, 610 et Schmalzius synt. p. 346. 
Deenuntiatiscondicionalibushaechabeoquaeadnotem: 
Bis Caelius coniunctivo protaseos indicativum apodoseos 
subiungit; VIII 14 extr. si sine tuo^) periculo fteri posset, 
magnum et iticundum tibi Fortuna spectaculum parabat, quocum 
utile erit comparare Ciceronis illud de oflf. II 67 admonebat 
me res, ut , . , deplorarem, ni vererer, ne de me ipso aliquid 
viderer queri, alia quae adscripsit ad h. 1. C. F. W. Muellerus 
quaeque collegit Priemius Philol. vol. suppl. V p. 273 s.; item 
Vni 10, 2 nisi Deiotari subsecutae essent (litterae), in eam 
opinionem Cassius veniebat; ita enini Baiterus Medicei cor- 
ruptelam veniat toUi vult, cum Wesenbergius cum editionibus 
veteribus venerat praeferat. Caelius autem utrum veniebat 
scripserit an venerat, vix potest diiudicari. usitatum enim 
esse utrumque nec multum differens inter se docent plurima 
utriusque generis exempla quae congesserunt C. Lilie '^Con- 
junctiv. Bedingungssatz bei indicativ. Hauptsatz', progr. Berol. 
a, 1884, p. 16 et Draegerus II p 725 s. sed tamen Baiteri 
coniecturam ut probabiliorem putem eo adducor, quod eadem 
Medicei depravatio atque hoc loco extat VIII 11, 1 eripiantur 
pro eripiebantur, 

Admodum raro genere loquendi utitur Caelius, cum in 
apodosi post paene coniunctivum plusquamperfecti pro indica- 
tivo perfecti ponit VIII 4, 1 nisi nostri equites acutius vidissent, 
paene concedente adversario superasset; nam unum tantum- 
modo praeter hunc eius generis locum repperi apud Ammianum 
Marcellinum XVI 2, 10 paene delessent (duas legiones), ni 
subito concitus clamor sociorum auxilia coegisset, quamquam 
haud scio an soli casui tribuendum sit, quod haec structura 
non saepius invenitur. mirum enim esset, si Romani, qui 
haud raro in huiusmodi enuntiatis condicionalibus verbi quod 
est posse coniunctivum plusquamperfecti ponebant, eundem 
modum adverbio paene subiungere verecundati essent. huc acce- 
dit, quod etiam illius usus quem grammatici requirunt, quo post 
paene in apodosi indicativus perfecti ponitur, apud optimos 

1) sic Baiteruspro ^oMedicei; swmmo alii, cfr. Weaenbergius emend. 
p. 121. 

quidem scriptores adeo rara exenipla sunt, ut difficile sit de 
consuetudine illorum certum iudicium ferre; unum enim tantum- 
modo extat apud Ciceronem ad Att. XV 26, 4 (cfr. Priemius 
1. 1. p. 308), nullum apud Caesarem, unum denique inveni apud 
priscos scriptores, Plaut. Pers. 595. 

Sermonem vulgarem redolent quae leguntur VIII 8, 2 
admiraris ammtiam; immo si actionem .... audisses, ibid. 9, 1 
sic . . Hirrum tractasti? immo si scias, quam facile, quam ne 
contentionis quidem minimae fuerit, ibid. 15, 1, quem locum 
Lambinum secutus Wesenbergius emend. alt. p. 24 recte ad 
eandem orationis formam revocavit scribendo ^gloriose omnia?^ 
immo [om. Med.] si scias, quam sollicitus sim, tum . . . deri- 
deas; eodem modo saepissime comici locuti sunt, ex quibus 
multa congessit exempla C. F. W. Muellerus ^Plaut. Prosodie' 
p. 94 adn. 2 et p. 638. 

Notissima est vulgaris . illa formula iurandi VIII 15, 2 
peream, si minima causa est, de qua vide Draegerum II p. 705. 

6. De infinitivo. 

Secundum cottidiani sermonis consuetudinem accusativus 
cura infinitivo (infinitivus) adiungitur verbis his: 

discrucior VIII 3, 1 discrucior nunc cottidie non esse te, ad 
quem cursitem; item Plautus Bacch. 435 haec nunc meo sodali 
dici discrucior miser, CatuUus LXVI 76 afore me a dominae 
vertice discrucior, Cicero semel ad Att. XIV 6, 1 discrucior 
fundum . . . possideri, cfr. Draegerus II p. 392. 

timeo VIII 11, 3 valde autem non vult et plane timet Cae- 
sarem consulem designari; ita saepius Livius locutus est, velut II 
7, 9, V 21, 6, X 36, 3 (cfr. Kuehnastius p. 254), itemque 
posteriores; de Cicerone ambigitur (de leg. II 57 corrupte in 
libris legitur quod haud scio an timens suo corpori posset acci- 
dere; addiderunt ne de Lambini sententia Baiterus, Vahlenus, 
Muellerus; timens suo corpori posse accidere alii); cfr. Schmalzius 
synt. p. 324.0 

furo VIII 14, 1 nunc furit tam gavisos homines suum dolo- 
rem; eodem modo Cicero dixit ad Quint. fr. II 1, 3 furehat a 



1) quod autem vir doctus 1. l. Caelium verbo quod est invidere accu- 
sativum et infinitivum subiecisse contendit, fefellit eum opiaio; nam 
VIII 4, 1 hoc tibi non invideo caruisse te pulcherrimo spectactdo verba 
carmsse te non pendent ab invideo, sed explicandi causa post hoc ad- 
iuncta sunt. 

Racilio se contumaciter urhaneque vexatum et p. Cluent. 177 
furere crudelis mulier . . . sihi nequaquam . . ea quae cogitasset 
procedere, Florus IV 4, 1 Antonius praelatum sihi Octavianum 
furens; fugerunt haec Draegerum suntque addenda ad II p. 393. 

discupio VIII 15, 2 te videre et^ omnia intima deferre dis- 
cupio; pariter locutus est Plautus Trin. 932 quin discupio dicere, 
accusativuni et iniinitiyum subiecit CatuUus CVI 2 (ubi vid. 
Riesius). omisit haec Draegerus 1. 1. p. 307. 

Ab optimorum scriptorum usu plane abhorret flagitare 
cum accusativo gerundivi coniunctum, quod primum apud 
Caelium invenitur VIII 4, 3 inde Hirrum cuncti iam non facien" 
dum (sc. aedilem) flagitare^ post apud Tacitum hist. IV 
42 extr. delatores et ministros more maiorum puniendos flagitahat 
et Suetonium Ner. c. 44 consensu flagitantes a delatorihus potius 
revocanda praemia. qua de re nec Draegerus II p. 412 s. nec 
Georges lex.^ s. v. accurate exposuerunt. 

At verbo optandi Caelius, ut plerique aequales, particulam 
ut subiunxit VIII 1, 4 extr. ut defungeremur optavi; quod autem 
Baiterus dedit VIII 3, 3 qui tihi istuc in mentem venit, homini 
non inepto? opto [om. Med.] aliquod . . . extare, pro eo potius 
volo aliq. ext. propter insequentia verba cuiusmodi velim . . 
guaeris scribendum esse vidit Wesenbergius emend. p. 53 et 
emend. alt. p. 19. cfr. etiam Schmalzius *Pestschr.' p. 88 s. 

Satis insolenter Caelius coeptum est cum infinitivo activo 
coniunxit VIII 8, 2 de damnatione ferventer loqui est coeptum, 
cuius usus unum tantum praeterea exemplum extare videtur^) 
apud Gellium I 11, 3 coeptumque in hostem progredi. quae struc- 
tura cum uon inveniatur nisi in verbis deponentibus, recte haud 
dubie Thielmannus dissert. philol. Argent. II p. 83 adn. 2 a 
forma deponentiali causam eius repetiit; cfr. etiam Draegerus I 
p. 162. 

Ad verbi ^censendi' similitudinem dictum est VIII 13, 1 
transierant illuc rationem eius hahendam;^) simili ratione 
Tacitus locutus est ann. I 74.extr, tulit (sc. sententiam) ahsolvi 
reum criminihus maiestatis; cfr. G. Muellerus *Zur Lehre vom 
Infin. im Lat.', progr. Goerlitz. a. 1878, p. IX. 

1) nam quod Kuehnerus II p. 497 adfert Livii illud XXXVI 44, 4 
twmultuari primum coeptum est, nihil inde potest colligi, quia verbum 
tumultuari saepissime cum apnd alios tum apud Liyium vim passivam 
habet, cfr. Neuius II p. 326 et Kuehnastius p. 347. 

2) cfr. de hoc loco Wesenbergius emend. alt. p. 23 et infra p. 39. 

8* 

Rarud atque, ut videtur, familiaris est usus quo verba vel 
locutiones intransitivae generis activi personaliter eum nomina- 
tivo et infinitivo coniunguntur, ut apud Caelium VIII 10, 2 
nisi Deiotari (litterae) subsecutae essent, in eam opinionem 
Cassius veniebai^) .... finxisse bellum et Arabas in provin- 
ciam inmisisse eosque Parthos esse senatui renuntiasse; similem 
structuram adhibuerunt Cicero Verr. IV 30 cum in suspicionem 
venissent expilasse fanum Apollinis, Dolabella ap, Cic. ad fam. 
IX 9, 1 etsi nullo tempore in suspicionem iibi debui venire par- 
tium causa potius quam tua tibi suadere, Lentulus 1. 1. XII 15, 5 
magistratus veniebant in suspicionem detinuisse nos; cfr. Schmalzius 
annal. gymnas. Berol. 1. 1. p. 135 et synt. p. 329 s.; qui cur 
Caelii locum dubitationi obnoxium esse opinetur, equidem non 
dispicio; nam praeter illud leviter corruptum veniat pro venie- 
bat nihil suspecti in eo inest. 

Notabile est Caelium VIII 10, 2 honeste, sive neglegentia 
sive inertia est sive ille quem proposui metus, latet sub hac 
temperantiae existimatione nolle (sc. eos, i. e. consules) provin- 
ciam sententiam infinitam nolle provinciam ut appositionem vel 
epexegesin ad verba hac temperantiae existimatione adiunxisse 
hac sententia: ^honeste latet . . . sub eo, quod ob temperantiam 
provinciam noUe existimantur' (cfr. etiam Wesenbergius emend. 
p. 110); nec desunt similia, velut apud Ciceronem orat. II 2, 7 
illa opinio . . . alterum non doctissimum, alterum plane indoctum 
fuisse, ad fam. VII 1, 3 opinio eiusmodi esse quandam illi 
beluae cum genere humano societatem, alia quae coUegit Naegels- 
bachius Xat. Stilisi' p. 604 s. edit. VII et C. F. W. Muellerus 
ad Cic. de offic. p. 28, 6. 

Infinitivus historicus semel legitur in oratione vivida VIII 
4, 3 inde Hirrum cuncti iam non faciendum flagitare; ex ora- 
tionibus Caelii exemplum adfert Quintilianus VIII 6, 21 stupere 
gaudio Graecus; ita enim locus accipiendus, non, ut vult Quinti- 
lianus, coepit audiendum est. ceterum a vero aberrasse Draege- 
rum I p. 329 cum eoque Landgr^fium ad Cic. p. Rosc. p. 190, 
qui raro singulos infinitivos historicos, ut in loco Caeliano, 
poni centendunt, docent exempla a G. Mohrio *de infin. histor.' 
diss. Hal. 1878, p. 13 s. collecta. 

In exclamatione habet Caelius accusativum cum infinitivo 
coniunctum adsurgente oratione VI II 17, 1 ergo me potius in 



1) vide quae diximus p. 33. 

Hispania fuisse tum quatn Formiis, cum tu profectus es ad Pom- 
peium! de noto hoc usu vide Draegerum I p. 332 et Schmalzium 
synt. p. 300. 

Relieum est^ ut cousuetudinis illius Tulgaris, cuius supra 
p. 30 mentionem incohavi, qua sententia sententiae potius 
adiungitur quam subicitur, i, e. constructionis paratacticae quae 
vocatur (cfr. Draegerus II p. 213 s. et Schmalzius synt. p. 313) 
exempla Caeliana adferam; sunt autem haec: 

VIII 2, 1 in theatrum Curionis Hortensius introiit, puto, 
ut suum gaudium gauderemus, quo loco redarguitur Schmalzii 
sententia, qui progr. Mannh. p. 39 puto Ciceronis aetate per 
ironiam dictum esse negat; item ibid. 3, 3 cuiusmodi velim, 
puto, quaeris. aliorum exempla vide apud Schmalzium 1. 1., 
cni addi possunt Cic. ad Att. iX 9, 3, ad fam. VII 23, 2. 

VIII 1, 4 alius equitem perdidisse (sc. dicit), quod, opinor, 
certe factum est^ de ceteris cfr. Draegerus II p. 214 s, et Merguetus 
lex. Cic. oratt. s. Vi 

Ne illud quidem a re alienum est quod legitur VIII 11, 3 
hoc tibi dico: si omnihus rehus prement Cwnonem, Caesar 
defendet intercessorem, quocum apte conferes Plaut. Pseud. 119 
atque hoc dico prius: si neminem alium potero, ttium tangam 
patr^m; cfr. Draegerus 1. 1. p. 216. 

7. De ellipsi. 

I. Africanae omisso ex cottidiana consuetucline hestiarum 
vocabulo (cfr. Varro de ling. lat. VII 40 et 0. Weisius *d. griech. 
Woert. im Lat.', Lips. 1882, p. 100, 105) legitur VIII 8, 10 si 
mihi non dedisset (Curio) eas, quae ad ludos ei advectae erant 
Africanae; pariter Livius XLIV 18, 8 sexaginta tres Africanas 
lusisse aliique, quos enumerant Draegerus I p. 60 et Georges 
lex. s. V. optimo igitur iure Wesenbergius et Lehmanuus Quaest. 
Tnll. p. 11 Baiteri sententiam respuerunt, qui in praef. epp. 
ad Att. p. VIII feras vel pantheras pro eas scribi iubet. de 
collocatione verborum vide infra c. V. 

Saepius omittuntur verba. 

Sermonis familiaris est verbi faciendi detractio in talibus 
sententiis, qualis est VIII 6, 1 neque enim stulte Appius sc. fecit; 
cfr. Horat. sat. I 2, 90 hoc illi recte sc. faciunt, ibid. 4, 136 
hoc quidam non helle quaeque Kiesslingius et Fritzschius ad 
utrumque locum adnotaverunt. 

NuIIum facilius in epistulis omittitur verbum quam scrihere; 

nihil igitur est, cur curn Wesenbergio (emend. ali p. 23) 
id inseramus VIII 13, 2 quemadmodum hoc Pompeius laturus 
sit cum cognoscam, sc. scribam; cfr. Lehmannus 1. 1. p. 6 et 
supra p. 27. 

Dicendi verbum audiendum est VIU 10, 2 nuntii varios 
sermones excitaruni: alius enim Pompeium mittendum, alius . . . ., 
alius . . ., nemo tamen . . privatos sc. dicit mittendos esse ; item 
ibid. 1, 4 crebri et non belli de eo rumores ... veniunt: alius 
equitem perdidisse, alius . . . . sc, dicit. 

Ex negare noto illo in contrariis orationis membris genere 
loquendi, de quo vide Madvigium ad Cic. de fin. II 25 et Seyf- 
fertum ad Lael. p. 387 edit. alt., in altero membro sumendum 
est dicere VIII 10, 4 illud addo ad actiones C, Curionis, de agro 
Campano, de quo negant Caesarem laborare, sed Pompeium (dicunt) 
valde nolle, scil. divisionem omitti, cfr. Manutius ad h. 1., quem 
Orellius et Baiterus secuti sunt. sed durissime sane hic auditur 
sententia negativa ^divisionem omitti', cumque nulla causa 
fingi posse videatur, cur Caelius tam contorte dixerit, haud 
scio an recte Lambino obsecutus Wesenbergius nolle in velle 
mutarit, ita ut, quod multo proclivius est, haec fere supplenda 
sint: Pompeium (dicunt) valde velle scil, agrum quam celer- 
rime dividi, 

Oflfendunt Wesenbergius (cfr. emend. alt. p. 18) et Strei- 
cherus ^comment. philol. Jen. III p. 211) in omisso verbo attinet 
VIII 1, 4 quod ad Caesarem iubentque adici, quia Caelius semper 
alibi in hac locutione verbum hoc posuerit, cfr. VIII 2 2; 3, 2; 
4, 3; 5, 1; 10, 1 et 5; quod pertinet 8, 4, nec tamen fidem 
mihi fecerunt. nam ut omittam, quod in scriptore, cuius septen- 
decim tantum epistulae extant, admodum lubricum est omnia 
ad unam eandemque legem exigere velle, satis defenditur ista 
ellipsis cum exemplis similis modi {quid ad me? al.) a Leh- 
manno 1. 1. p. 10 congestis, tum loco ipsius Ciceronis, qui, cum 
persaepe pleniore formula utatur, tamen ex vulgari usu ver- 
bum omittit ad Quint. fr. III 1, 7 quod ad Pomponiam, si tibi 
videtur, scribas velim, ceterum in eadem locutione verbum 
attinet omittitur etiam a Varrone de ling. lat. V 57 quod ad 
loca quaeque eis coniuncta fuerunt, dixi; nunc e. q. s., et in Dig. 
de acquir. rer. dom. XLI 1 nec interest, quod ad feras bestias 
et volueres, utrum in suo fundo quisque capiat an in alieno; cfr. 
Hofmannus Cic. epist. select. I p. 118 edit. quint. 

Verbi substantivi hae formae omittuntur: est semel VIII 

11, 3 scaena rei totius haec; nam quocl in Med. legitur VIII 
4, 4 inde interrogatus (Pompeius) de successione C, Caesaris, de 
qua . . . placitum est e. q. s., recte, opinor, Orellius, Baiterus, 
Wesenbergius olim (cfr. emend. p. 16 adn.; nunc codicis scrip- 
turam tuetur) de Lambini sententia post interrogatus verbum 
est, quod post syllabam finalem us saepissime etiam alibi 
omitti solet (cfr. Madvigius advers. crit. II p. 278. 607, opusc. 
acad. I p. 448), reposuerunt. esse deest in infinitivis futuri 
activi semper, in perfecti passivi saepe (exceptis Vlll 9, 1 
ausum esse, 5 questum esse\ 2, 1 captus esse; 15, 1 pasti e.), item 
in gerundivi praeter VIII 8, 1 esse dicendam et 14, 3 conferendum 
esse. nihil igitur est, quod cum Wesenbergio VIII 13, 2 transie- 
rant illuc rationem eius hahendam ante eius infinitivum esse 
inseramus; cfr. etiam VIQ 9, 5 hanc sententiam dixit nullum hoc 
tempore senatus consultum faciendum. nec rectius idem Weseu- 
bergius dubitavit emend. alt. p. 19 de Medicei scriptura VIII 
3, 1 dissimulare me certiorem quam se candidatum post se exci- 
disse esse suspicatus; nam cfr. praeter locum quem ipse attulit 
Ciceronis ad fam, VII 33, 2 prohare se liherum etiam Tusc. I 13 
ego autem non commemini, antequam sum natus, me miserum et 
quae ad h. 1. Kuehnerus adnotavit. 

Pronomina subiecti loco in constructione accusativi cum 
infinitivo posita, ut optimus quisque scriptor haud raro (cfr. 
Schmalzius ^Festschr.' p. 91), ita Caelius quoque omisit- his 
locis: VIII 1, 4 alius equitem perdidisse (dicit) sc. eum, h. e. 
Caesarem; ibid. 6, 3 Pompeius dicitur valde pro Appio lahorare, 
ut etiam putent alterum utrum de filiis ad te missurum sc. eum; 
ibid. 10, 2 honeste, sive neglegentia sive inertia est sive ille quem 
proposui metus, latet suh hac temperantiae existimatione nolle 
provinciam sc. eos, i. e. consules; fragm. orat. ap. Quintil. VI 
3, 41 Siculi quidem . . . dicehant in delphino sedisse sc. eum. 
itaque fortasse recte defendit Schmalzius Testschr.' p. 91 pro- 
nominis quod est me detractionem quamvis duram et molestam 
VIII 3, 1 vici? et tihi saepe, quod negaras discedens curaturum, 
litteras mitto?, ubi nunc de Lambini coniectura me ante negaras 
inseritur. 

Notissimum est praepositionem ante demonstrativum posi- 
tam ante relativum omitti posse, si idem verbum auditur, cfr. 
Madvigius ad Cic. de fin. I 32 et 49. recte igitur Wesen- 
bergius et Schmalzius (^Festschr.' p. 91) Medicei scripturam 
VIII 9, 2 in eandem condicionem quam ceterae provinciae vocaniur 



— 40 — 

a Bentivolii coniectura, qui in quam iubet scribi adprobaiite 
Baitero, vindicaverunt. 

Hic adiungere liceat notabile illud asyndeton adversativum 
e sermone familiari desumptum VIII 1, 4 (haec incerta) palam 
secreto narrantur, i. e. 'werden als offentliclies Geheimniss 
erzahlt'; quem ad locum proxime accedit Ciceronis illud ad 
Att. I 14, 4 hic dies me valde Crasso adiunxit, et tamen ab illo 
(Pompeio) aperte tecte quicquid est datum libenter accepi, de 
toto hoc genere loquendi in primis vitae cottidianae proprio 
multi disputaverunt, velut Landgrafius annal. gymnas. Bavar. 
vol. XVI p. 324, Lehmannus quaest. Tull. p. 23 ss., S. Preussius 
^de bimembris dissoluti apud script. rom. usu solemni', Eden- 
kob. 1881 (p. 32 s.). 

11. Diximus de eis ellipsis generibus, quae, cum linguae 
latinae naturae propria certisque finibus circumscripta sint, 
a nullius scriptoris usu abhorrent; restat, ut enumeremus sub- 
stautivorum verborumque detractiones ex solo epistulari genere 
dicendi repetendas. nam, ut verbis utar Lehmanni, qui copiose 
de hac re disputavit 1. 1. p. 6 ss., *et tum et nunc ita epistulas 
scribi adparet, ut, quodcumque eum cui scribimus suo iudicio 
supplere posse putamus, nostro iure omittere videamur'. ita- 
que, ut Cicero in epistulis, quae quidem ad familiares datae 
sunt, ita etiam Caelius 'saepe ea verba atque substantiva 
supplenda reliquit, quae aut quivis nostrum supplet aut Cicero, 
quippe qui eius rei, de qua scribebat ille, nou nescius esset, 
facile supplebat*. ac primum quidem omittuntur substantiva: 

Vin 2, 1 Certe, inquam, absolutus est, sc. Mesalla; ibid, 9, 
2 ne frequentiam quidem efficere potuerant sc. consules; ibid. 
15, 1 nam me, cum expulisset ex Italia Pompeium, constituii 
ad urbem vocare sc. Caesar, quod ne cum Wesenbergio inse- 
ramus prohibemur comparatis duobus quos antea attuli locis; 
ibid. 4, 3 inde Hirrum cuncti iam non faciendum flagitare sc. 
aedilem ; ibid. 9, 5 nolo te putare Favonium a columnariis praeteri- 
tum: optimus quisque eum nonfecit sc. praetorem. fortasse igitur 
ne in eo quidem offendendum, quod VIII 14, 1 quod per iniuriam 
sibi putat ereptum supplendum est ^auguratum', quod inserere 
voluerunt Gronovius, Baiterus, Wesenbergius; cfr. Lehmannus 
1. I. p. 11. VIII 4, 3 praetoriis morae quaedam inciderunt 
auditur ^comitiis' ex eo quod praecedit comitiorum dilationes. 

Verba omittuntur VIII 1, 4 at Domitius cum manus ad os 
apposuit sc, narrat, quod facillime ex praecedenti narrantur 

sumitur; ibid. 2, 1 sed tum tam bene sc. explosus est^ ut ex 
orationis nexu cognoscitur. 

8. De pleonasmo. 

Ex more vulgari pronomina personalia, quibus nulla inest 
vis aut pondus^ redundanter verbis adduntur VIII 1, 1 ut ego 
arbitror; ibid. 10, 3 nam ego has litteras . . scripsi; ibid. 13, 1 
deinde . . . ego illum valde amo; 16, 4 nam . . . ego prius .... 
ad te percucurrissem; 9, 1 sic tu, inquis, Hirrum traetasti? 
saepe item locuti sunt comici (cf r. Spengelius ad Ter. Andr. 35), 
CatuUus (Riesius ad LXIV 116), Petronius (Segebadius ^Ob- 
serv. gramm. et crit. in Petr.', diss. Hal. 1880, p. 8), alii, de 
quibus vide Schmalzium synt. p. 249, § 1. 

Quibus locis exempla adiungam similis, sed optimo cuique 
scriptori probatae redundantiae pronominum personalium demon- 
strativa, relativa aut particulas at, hic similesque excipientium : 
VIII 4, 3 has ego tibi litteras; ibid. 13, 1 hoc ego de illo 
existimo; ibid. 3, 1 atque hoc ego [om. Med., supplevit H. Buschius 
Philol. XXVI p. 359] eo diligentius factito; 1, 4 quos tu nosti; 
11, 3 quos tu bene nosti; 6, 3 hic nos omnes absolvimus; 8, 1 at 
ego . . . occurro; 15, 1 ecquando tu . . . vidisti. de Ciceronis usu 
cfr. Muellerus ad SeyflPerti Lael. p. 547 et Landgrafius ad Cic. 
p. Rosc. p. 369, de Horatio Fritzschius ad sat. II 3, 62. 

Satis redundanter ponitur accusativus cum infinitivo pro 
solo infinitivo in sententia generali, quae ad quem pertineat 
per se intellegitur, VHI 16, 2 nunc te contra victorem Caesarem 
facere .... summae stultitiae est; similiter, sed admodum paucis 
locis Cicero dixit, velut ad fam. I 7, 4, quod exemplum ad- 
scripsit Hofmannus ad Caelii locum, esse et tuae et nostri imperi 
dignitatis .... te cum classe atque exercitu proficisciy porro 
p. Cael. 21 vestrae sapientiae tamen est, iudices, non . . . ideo 
vobis quoque vos causam putare esse iustam; cfr. etiam Mad- 
vigius ad Cic. de fin. III 10 et C. F. W. Muellerus adnot. crit. 
ad Cic. op. II 3, p. 90, 17. saepius ita locuti sunt comici, de 
quibus vide Schmalzium annal. gymnas. Berol. 1. 1. p. 101. 

Particularum redundantium haec exempla repperi: 

tametsi-tamen VIII 1, 1 tametsi tu scio . . . tamen in hoc te 
deprecor et ibid. 5, 2 tametsi hac de re puto te constiiutum . . . 
habere, tamen . . visum est; aliorum scriptorum exempla collegit 
Thielmannus diss. philol. Argent. II p. 16, cfr. etiam Schmalzius 
Festschr.' p. 92. 



«T? 

ideo quod VIII 15; 2 ideo^) quod Intimelii in armis sunt 
et ibid. 2, 2 hoc ideo scripsi quod e. q. s.; copiose de hac 
re disputaverunt Woelfflinus Philol. vol. XXXIV p. 142 et Thiel- 
mannus 1. 1. p. 364. 

nisi si VIII 15, 1 nisi si maluit Pompeius Brundisi cir- 
cumsederi, quod immerito toUi vult Wesenbergius emend. alt. 
p. 24 nisi se aut nisi scribendo, immemor redundantiae in 
sermone familiari pervulgatae, cfr. Thielmannus 1. 1. p. 21, 
Schmalzius progr. Mannh. p. 44, id. ad Reisigii schol. lat. vol. 
III p. 838 n. 612 d. 



Caput m, 

De copia yerboram. 

A. De verbonim fonnatione. 

1. de deminutivis. 

Vocabulis deminutivis, quae, cum praeter deminuendi vim 
etiam animi affectus, amorem, festivitatem, contemptionem ex- 
primant^ frequentissima fuisse in sermone familiari notum est 
(cfr. e. g. Naegelsbachius 1. 1. p. 140 s.), utitur Caelius his: 

otiolum VIII 3, 1 non haheo, uh{^) delectem otiolum meum 
^meine paar Mussestunden, mein Bischen Musse'; huius vocabuli 
alterum exemplum non extat. idem cadit in vocem 

cohorticula VIII 6, 4 quoquo modo potuit, sine Parthis Bihulus 
in Amano nescio quid cohorticularum amisit, quam posuit Caelius 
non sine irrisione Bibuli, qui, ut ait Cicero ad Att. V 20, 4, 
coepit loreolam in musiaceo quaerere. conferri potest copiolae 
illud a D. Bruto ap. Cic. ad fam. XI 13 a, 2 novatum. 

munusculum VIII 8, 1 nemini hoc deferre munusculum maluit 
quam suo accusatori; bene vertit hoc Georg. lex. s. v. ^niemand 
wilnschte er lieber dieses saubere Angebinde zukommen zu lassen, 
d. h. diesen Kriminalprocess aufzuhalsen'; eodem vocabulo per 
iocum utitur Caelius VIII 12, 1 velle hoc munusculum deferre 
Cn, Pompeio, quod ita interpretatur Wielandius *er gedenke 
durch diese bosen Handel, die er mir mache, dem Pompeius 



1) ideo auctore Lambino editores; adeo Medic, quod frustra, opinor, 
tueri studet Lehmannus Quaest. ToH. p. 40 s. 

2) de hac particula nuper attemptata cfr. Schmalzius in Bursiani aunaL 
philol. XII (1884) p. 46. 

einen kleinen Gefallen zu thun'^ et ibid. lO^ 3 ut aliquid Pompeio 
tribuat, quodvis quanUibet tenue munusculum; cfr. etiam P. Mejerus 
*de Cicer. in epist. ad Att, serm.', progr. Bayreuth. 1887, p.39 et41. 
Adiectivum huc referendum estcottidiauisermonisproprium 
bellus Vlir 1; 4 crebri et non belli rumores; frequentatur id a 
comicis inque epistulis Giceronis (Meyerus 1. 1. p. 44 s.), nec 
deest apud Catullumy Yarronem, Horatium, Petronium, alios; 
quin extat hodie quoque in linguis romanicis (bello, bel), 

2. de substantivis in -io et -tor exeuntibus. 

Haec quoque substantiva in vitae cottidianae usu adamata 
fuerunt, utpote quibus pressa et concisa fi^ret oratio; cfr. 
Naegelsbachius 1. 1. p. 161 s., 173 s., Meyerus p. 18 ss. comme- 
moro haec: 

explosio Vin 11, 4 multa transi, inprimis ludorum explosiones, 
quod Yocabulum casu factum est ut alibi nusquam compareat. 

successio quinquiens (VIII 1, 2; 4, 4 bisj 5, 2; 9, 2) ita 
ponitur, ut significet 'Nachfolge im Amte'; haec vocis vis nec 
vetustioribus nec optimae aetatis scriptoribus nota est, nisi 
quod praeter Caelium M. Brutus ep. I 17, 2 (cfr. Schirmerus *d. 
Sprache d. M. Brut.', progr. Metz. a. 1884, p. 8) habet; saepius 
apud posteros invenitur, velut apud Suetonium, lustinum, 
Florum; cfr. Georg. s. v. 

susurrator VIH 1, 4 crebri et non belli rumores, sed susur- 
ratores dumtaxat veniunt; vulgaris sermonis esse hoc vocabulum 
inde adparet, quod praeter h. 1. tantum in Vulgata et apud 
scriptores ecclesiasticos extat; cfr. Roenschius ^tala u. Vulgata', 
Lips. 1869, p. 59. 

3. de adiectivis in -ax, -osus, -arius terminantibus. 

De adiectivis in -ax exeuutibus E. Ludwigius ^dePetronii 
serm. pleb.', diss. Lips. 1870, p. 30 haec dicit: ^quamquam etiam 
a scriptoribus optimis non. aliena sunt, tamen in sermone 
rustico tam crebra est illa formandi ratio, ut in deliciis plebis 
coUocanda sit'; cfr. etiam Landgrafius annal. gymnas. Bavar. 
XVI p. 277 et 319. atque Caelius quidem habet haec: 

nugax VIII 15, 1 qui tam nugax esset, quod adiectivum 
praeterea legitur apud Petronium c. 52, 4 B. et scriptores ec- 
clesiasticos (Roenschius 1. 1. p. 119); formam priscam nugas habet 
Varro sat. Men. 513 B., nugacitas Augustinus; vide Georg. s. v. 

efficax VIII 10, 3 nosti Marcellum quam tardus et parum 
efficax sit; abhorret hoc vocabulum ab usu Ciceronis, qui tamen 

Bubstantivum efficacitas Tusc. IV 31 admittit, et Oaesaris, sed 
increbrescit apud posteros; cfr. Georg. s. v. et H. Georges Me 
Vell. Paterc. elocut.', diss. Lips. 1877, p. 29. 

Item sermonem vulgarem redolent adiectiva in -osus 
desinentia; cfr. Landgrafius 1. 1. p. 319, Riesius praef. ad Catull. 
p. XXVI, Schmalzius ad Sallust. lug. c. 91, 3. huius generis 
unum exemplum alibi non inventum enotandum est ex orationis 
fragm. ap. Quintil. IV 2, 123 ructuosos spiriius geminare. 

Eadem est condicio adiectivorum in -arius terminantium 
(Landgr. 1. 1. p. 277, Schmalzius annal. gymnas. Berol. 1. 1. p. 103), 
quorum Caelius haec praebet: 

viarius VIII 6, 4 legem viariam; apud alium quidem scrip- 
torem nusquam invenitur, sed usitatum fuisse in sermone inde 
patet, quod iam extat in lege agraria a. 643/111 C. I. L. I 
p. 79 Xn viasiei vicari, ad quem locum vide Mommsenum 
ibid. p. 90. 

alumentarius VIII 6, 4 legem alumentariam; ante Caelium 
nuUo loco, post in inscriptionibus, apud Ammian. Marc, Sym- 
machum, luris consultos deprehenditur; cfr. Georg. 

fructuarius VIII 9; 4 agros quos habent fructuarios, quod 
idem extat apud Varronem, Columellam, Plinium n. h.; cfr. 
Stuenkelius ^de Varron. verbor. format.', diss. Argent. 1875, p. 50, 
Georg. s. V. 

columnarius VIII 9, 5 nolo te putare Favonium a columnariis 
praeteritum dicitur de plebe, quae in foro ad columnam Maeniam 
versabatur; huius quidem usus alterum exemplum non inveni, 
sed videtur e sermone plebeio desumptus. 

hordearius per translationem a Caelio adhibetur ^ie Gerste 
aufgeblaht' ad oratorem tumidum significandum in oratione 
quam pro se habuit, cfr. Suet. de gramm. et rhet. c. 2 p. 123 ReiflF. 
L. Plotium Gallum M. Caelius . . . signi/icat dictasse Atratino accu- 
satori suo actionem suhtractoque nomine hordearium eumrhetorem 
appellat deridens ut inflatum et ledem et sordidum. meminisse 
videtur Caelius Dinarchi oratoris, quem iocose xqCQ^lvov ^i](iO' 
ad^avrjv adpellabant; cfr. Blassius *d. attische Beredsamk.' vol. III 
p. II, p. 277. vi propria extat hordearius apud Plinium n. h. et 
luris consultos, cfr. Georg» s. v. 

4. de verbijj frequentativis et compositis. 

a. Verba frequentativa quae norainantur notum est latissime 
patuisse in sermone cottidiano, sed raro in universum neque 

sine iusta causa ab optimis scriptoribus esse adhibita^ cfr. 
Woelfflinus Philol. XXXIV p. 157 et in archio IV p. 197 ss., 
Landgrafius 1. 1. p. 320. de eis autem quibus utitur Caelius 
haec digna sunt quae commemorentur: 

noscito in orat. fragm. ap. Quint IV 2, 123 quarum cum 
omnium vocem tactumque noscitaret; quo verbo abstinuerunt 
Cicero, Caesar, Sallustius, sed admiserunt comici, CatuUus, 
Livius^ sed hic quidem praeter paucos locos in prima tantum 
decade (cfr. Woelfflinus ad Liv. XXII c. 6, 3 et in archio 1. 1. 
p. 208), Tacitus, alii; cfr. Georg. s. v. 

cursito VIII 3; 1 ad quem cursitem; cetera huius duplicis 
frequentativi exempla haud ita multa coUegit Thielmannus 1. 1. 
p. 452. 

b. Verba cum praepositione dis- composita, si non segre- 
gandi, sed exaggerandi vis praepositioni inest, sermoni vulgari 
attribuenda esse docent Landgrafius 1. 1. p. 321, Schmalzius 
progr. Mannh. p. 43, C. Neumannus Me composit. a dis (di) in- 
cipient. ap. prisc. script. vi et usu', diss. len. 1885, p. 7 et 27. 
talia verba apud Caelium duo invenimus: 

discupio VIII 15, 2 te videre et omnia intima conferre dis- 
cupio, quod verbum frequentatum certe in sermone rarissime 
apud scriptores extat; praeter Caelium enim bis tantum legitur 
apud Plautum Trin. 932 et Catullum CVI 2. 

discrucior VIII 3, 1 non esse te, ad quem cursitem, discrucior; 
saepe hoc verbo utuntur comici (cfr. Lorenzius ad Pseud. 1201), 
semel Catullus LXVI 76, item Cicero ad Att. XIV 6, 1, qui 
habet etiam activum discrucio p. Rosc. Am. 31 et Phil. XIII 37; 
cfr. Landgrafius 1. 1. p. 321 et Meyerus 1. 1. p. 36. 

c. Dudum viderunt viri docti homines de plebe, quo gravius 
insignirent notionem quae est in verbo, verba cum praepo- 
sitionibus con-, de-, ex- composita usurpasse, cum elegantiores 
scriptores omni plebeia exaggeratione reiecta siniplicia in suum 
usum reciperent; cfr., ut mittam ceteros, Schmalzius annal. 
gymnas. Berol. 1. 1. p. 110. huc referendum est 

concerpere VIII 6, 5 ferventissime concerpitur, hoc uno loco 
translate cum vi quadam pro usitato illo simplici verbo car- 
pendi positum. 

Prequenti autem illa compositorum usurpatioue praepo- 
sltionis vis paullatim ita attenuata est, ut in sermone plebeio 
saepe nihil intersit inter verba composita et simplicia; cfr. 
Landgr. 1. 1. p. 321. quae cum ita sint, nihil, opinor, in eo 

offensionis est, quod Caelius dixit VIII 17, 2 nostri vatde 
depugnare et facile algere et esurire consuerunt, quo loco 
Bootius ^observ. crit. ad M. TuU. Cic. epp.', Amstelod. 1880, 
p. 19 valde pugnare scribi mavult; nam depugnare, ut saepe 
ab auctoribus bell. Hisp. et Afric. (cfr. Koehlerus act. sem. 
Erlang. I p. 385 et Proehlichius *d. bell. Afric. sprachl. u. sachl. 
behand.', diss. Turic. 1872, p. 21), sic etiam hic ita positum 
est, nihil ut differat a simplici verbo pugnandi, 

B. De singtiliB vooabulis. 

1. de substantivis. 

confideniia VIII 8, 9 illa, quae maxime confidentiam attu- 
lerunt hominibus; anticum usum retinet Caelius, nam con- 
fidentia a priscis tantum scriptoribus eodem modo quo hic 
ponitur, ut significet ^festes Vertrauen'; cf. Plaut. Most. 350, 
Asin. 547, Mil. gl. 228 (confldentiast = confido) et vide Georg. 
et Antibarb. s. v.; apud Ciceronem^) et posteros semper 
habet vituperationem significatque ^Keckheit, Dreistigkeit', cfr. 
quae Cicero dicit de adiectivo confidens Tusc. III 14 qui fortis, 
idem est fidens, quoniam confidens mala consuetudine loquendi 
in vitio ponitur. 

expectatio prorsus insolenter dicitur, si fides haberi potest 
libris, pro cunctaiione VIII 9, 1 (Hirrus) expectationem corripit, 
quod ita interpretantur Hirrum corripuisse nonnullorum cuncta- 
tionem Gallias Caesari detrahendi (cfr. Wesenbergius emend. alt. 
p. 21); sed non sine causa Madvigio advers. crit. lU p. 160 
verba corrupta videntur, quamquam quod vir sagacissimus reponi 
vult expectatione corripit Curionem, hoc artificiosius est, quam 
ut a Caelio scriptum putem. 

fahula Vni 8, 1 ut . , , illam fahulam narrem Mass ich d. 
saubere Historchen erzahle' (Wieland.) ex vitae cottidianae 
consuetudine posita videtur; nam similiter comici locuti sunt 
quae haec est fahula? *was ist das fiir eine Geschichte?', cfr. 
Spengelius ad Ter. Andr. 747. 

lomentum et nitrum audacius nec usitate transferuntur VIII 
14, 4 persuasum est ei censuram lomentum aut nitrum esse; errare 



1) semel hic vocabulum antiquo more posuit, sed in eo libro, in quo 
priscum usum consulto imitatus est (cfr. Koehleius act. sem. Erlang. I 
p. 379 adn. et Landgrafius diss. Wirceb. 1878, p. 30 adn.), de re publ. 
III 42 M. duas aibi res . . . confidentiam et voeem defmsse. 

mihi videtur; nam sordes eluere vult e. q. s. ^eine Art Wasch- 
mittel oder Lauge'. ad cuius loei similitudinem aliquam accedit 
leremiae illud ^ Manutio ad h. 1. adnotatom 11 22 si laveris 
te nitro . . . maculata es iniquitate tua coram me, dicit dominus 
DeuSy quem locum imitatur Hieronymus ep. 47 cavenda macula, 
quae nuUo nitro . . . elui potest. 

offensae vox a Ciceronis consuetudine abhorruisse eiusque 
aetate nisi in sermone communi non usarpata esse yidetur; 
extat enim tantum modo in epistulis aequalium, ad Att. IX 
2a, 2 (verba sunt Attici) quod negas te dubitare, quin magna 
in offensa sim et apud Caelium VIII 16, 2 quod offensae fuerit 
in ista cunctatione; posteriore autem tempore satis increbruit; 
cfr. Meyerus I. 1. p. 17. 

recessus VIII 10, 1 exiguitas copiarum recessum . . . praesa- 
giebat; rarissime hoc yocabulum a bonae aetatis scriptoribus, 
ut hoc loco, de copiis se recipientibus dicitur; unum enim 
modo exemplum similis, non eiusdem usus inveni apud Caesarem 
b. g. V 43, 5 recessum primis ultimi non dabant. recentissi- 
morum demum est recessui canere pro receptui canere; cfr. 
Antib. et Porcell.-De Vit. lex. s. v. 

scaena translata significatione usurpatur VIII 11, 3 scaena 
rei totius haec ^d. ganze Eomodie lauft dahinaus' (Naegelsb. 
1. 1. p. 420);eodem modo locuti sunt Petronius c. 117 ne quid 
scaenae deesset, Tacitus ann. XIV 7 extr. ipse scaenam ultro 
criminis parat, Apuleius, alii; cfr. Kretschmannus *de latinit. 
L. Apulei', diss. Regimont. 1865, p. 70 et Georg. s. v. 

simia VIII 12, 2 simiae vultum subire; est vocabulum in 
pervulgatis Romanorum maledictis extatque apud comicos, 
Vatinium ap. Cic. ad fam. V 10 a, 1, Horatium sat. I 10, 18; 
similiter Cicero ad fam. VII 2, 3 hic simiolus; vide Schmalzium 
progr. Manuh. p. 41 et Brixium ad Mil. gl. 989. 

sopor bis legitur in orat. fragm. ap. Quint. IV 2, 123 
(ofifendunt) temulenio sopore profligattm et ibid. § 124 semisomno 
sopore . . . iactabatur; poetarum haec vox in primis est eorum- 
que qui illos imitati sunt, Livii, Curtii, Plinii n. h., Taciti; cfr. 
Antib. et Georg. 

tricae VIII 6,, 2 ut in his tricis moretur^)] sermonis vul- 
garis hoc substantivum proprium est ideoque in primis a 
poetis comicis et satiricis inque epistulis (Cic. ad Att. X 8, 9) 



1) cfr. quae diximus p. 13 a. 

usurpatum; optlme iiuper de eo exposuit Ribbeckius in Studio- 
rum Lipsiensium vol. IX p. 339 ss., cfr. etiam Schmalzius 1. L 
p. 42 s. et Meyerus 1. 1. p. 15 s. (adde Petron. c. 53 merae iricae.). 

tumultm cum propria significatione esset bellum subito ortuoi 
aut domesticum aut Italiae finitimum (Cic. Phil. VIII 3), iam 
Ciceronis aetate latius patebat^ ita ut diceretur de bello in 
qualibet provincia hostium incursione excitato; cfr. Heraeus 
ad Tacit. hist. IV 13, 10 et Landgrafius ad Cic. p. Rosc. p. 159. 
sic Parthorum incursionem intellegit Caelius VIII 10, 1 ne quod 
hic iumultus dignitatis tuae periculum afferret itemque Cicero 
ad fam. XV 1, 2 magnum tumultum esse in provincia Syria ex- 
citatum; de bellis Punicis voce utitur Horatius c. IV 4, 47, 
ad quem locum cfr. Kiesslingii adnot. 

veternus VIII 6, 4 veternus civitatem occupasset (cfr. etiam 

ad fam. II 13, 3, ubi Cicero Caelio respondens metapho- 

ram eius repetit, erat in tua epistula ^veternus civitatis^) auda- 

cius a Caelio ad res transfertur, ut post a Vergilio Georg. 

I 124 nec torpere gravi passus sua regna veterno; de hominum 

segnitia et inertia vocabulum posuerunt Catullus XVH 24 et 

Horatius ep. I 8, 10; cfr. etiam Terent. Eun. 688 veternosus 

senex, 

2. de adiectivis. 

candidus translata significatione pro integer, probus dicitur 
VIII 6, 1 n^ . . . candide posuisse inimicitias videaris; abhorret 
haec notio ab optimis scriptoribus, sed saepius invenitur apud 
poetas et scriptores argenteae quae dicitur aetatis; cfr. Fritzschius 
ad Horat. sat. I 5, 41, Antibarb. s. v. candor, Georg. s. v. 

fervens (participium adiectivi munere fungens) absolute 
positum sermonis vulgaris esse videtur, cfr. Suepflius ad fam. 
X 23, 3. bis reperitur apud Caelium VIII 6, 5 ferventissime 
concerpitur et ibid. 8, 2 de damnatione ferventer loqui est coeptum; 
similiter Plancus ap. Cic. ad fam. X 23, 3 ab illis ferventibus 
latronibus (^hitziges, wutentbranntes Raubgesindel' Naegelsb. 
1. 1. p. 455). valde in deliciis habet hoc verbum Augustinus, 
quem laudes ferventer lucentes, ferventius exercere, rogare, agi 
dixisse testis est Georg. s. v. ferventer. 

prognaius VIII 15, 2 Venere prognaius vox a Ciceronis 
consuetudine aliena in primis poetarum et recentiorum scripto- 
rum est, cfr. Ebrardus annal. philol. suppl. vol. X p. 586 et 
Georg. s. V.; bis tamen legitur apud Caesarem b. g. II 29 et 
VI 18. 

saucius dicitur de eo, qui iudicio nec damnatus nec ab- 
solutus est, Vni 8, 3 Servilius de damnatione saucius Pilio 
tradetur ^schon halb geschlagen'; alterum huius translationis 
exemplum non inveni; nam suo nomine vocantur illi ambusti, 
semusti, cfr. Naegelsb. 1. 1. p. 456. 

subrostranus , quod adiectivum alibi nusquam extat, VIII 
1, 4 subrostrani dissiparant de ^hominibus infimi ordinis sub 
rostris versari solitis' (Manutius ad h. 1.) pouitur, quos eosdem 
Plautus Capt. 814 subbasilicanos adpellat, reiecta voce hibrida 
Cicero p. Caec. 14 contritos ad regiam; cfr. Klotzius art. lat. 
p. 144. 

summus ad tempus refertur VIII 12, 3 summis Circensibus 
ludis meis, h. e. 'extremis diebus Circensium ludorum meorum' 
(Manut.); eodem modo dixit Asinius Pollio ap. Cic. ad fam. 
X 32, 2 summo ludorum die; non est TuUiana haec vocabuli 
vis, sed in primis poetarum et posteriorum propria; cfr. Schmalzius 
Testschr.' p. 93. 

tralaticius VIII 5, 2 nosti haec tralaticia Mu kennst d. ge- 
wohnlichen Gang der Dinge'; eadem significatione recentiores 
hoc adiectivum usurpant, velut Petronius, Phaedrus, Suetonius, 
Plinius epp., Gellius (cfr. Georg.), sed nusquam, ut videtur, 
bonae aetatis scriptores, qui tantum ponunt de edicto magistra- 
tuum provinciam administrantium; cf. Cicero Verr. I 114. 117, 
ad fam. III 8, 4, ad Att. III 23, 2 et vide Georg. s. v. et Meyerum 
1. 1. p. 26, cuius tamen de Cic. ad fam. III 8, 4 iudicium*valde 
miratus sum; nam adiectivum hoc quoque loco de edicto dici 
luce clarius est. 

Per ludibrium novavit Caelius adiectiva coa et nola in 
oratione, quam pro se de vi habuit, Clo^iam in triclinio coam, 
in cubiculo nolam adpellans (Quint. VIII 6, 53), qiio diceret 
illam in triclinio cum moechis rem habere, sed maritum in 
cubiculo aspernari; nam coam pro coeuntem, nolam pro nolentem 
dictum et adiectiva h)co participiorum ideo posita esse, quod 
res non semel commissa significaretur, perspexit Westphalius 
*d. Gedichte d. CatuUus' p. 105; cfr. etiam Wegehauptius 1. 1. p. 11 
adnot. 3 et Harneckerus ^Berl. Philol. Wochenschr.' IV p. 227. 
de forma autem vocabulorum adnotandum est adiectiva hunc 
in modum a verbis derivata praeter Caeliana nulla fere inveniri 
nisi composita cum nominibus, ut blandi-dicus, cruci-salus, falsi- 
locus, mero-bibus Plautina (cfr. Langenus ^Beitr. z. Krit. u. Erklar. 
d. Plaut.' p. 165 s,), multi-volus, omnivolus Catulliana, alia. 

4 

3. de vocabulis graecis. 

Probatissimi Romanorum scriptores quamquam id in primis 
egerunt, ut reiectis vocabulis peregrinis pure loquerentur, 
tamen in tanta cum Graecis coniunctione fieri non potuit, quin, 
cum sermone remisso parumque accurato uterentur, graeca 
vocabula in usum suum reciperent. itaque factum est, ut etiam 
Gicero, cum ad sermonem familiarem descenderet, in epistulis 
ad Atticum datis^ haud raro vocabula graeca aut ipsa admisceret 
orationi aut in sermonem latinum transferret (cfr. nunc Meyefus 
1. 1. p. 56 ss.). neque aliterCaelius, quamquam hoc rarius facit; 
neque enim huc referenda sunt vocabula ea, quae aut satis 
iam trita erant aut, quo tempore Romani cum Graecis Asiae 
colentibus in negotiorum commercia venerunt, in usum recepta 
sunt, velut moechus, scaena, sirangulo, syngrapha (de hac voce 
cfr. Naegelsb. 1. 1. p. 17 et 0. Weisius *d. griech. Lehnwort. im 
Lat.', Lips. 188§, p. 265). sed graecis vocabulis utitur Caelius 
his: Vlll 3, 3 aliquod ad nos . . . avvrccy^a conscrihas et ibid. 
quod et ad nos pertineat et dtda0Kak£av quandam haheat; it6m 
Cicero, cum de litteris sermo incidit, graeca interponit, vehit 
avvtayiLa ad Att. XII 45, 1, XVI 3, 1, xmo^vrj^a^ evvta^Lg, alia. 

poUticus VIII 1 extr. tui politici lihri omnihus vigent; seniel 
hoc adiectivo utitur Cicero, sed ita ut excusatio ei parata sit, 
de orat. III 28, 109 politici philosophi a Graecis appeliati, cfr. 
Naegelsb. 1. 1. p. 22; praeterea non invenitur nisi apud Macro- 
bium comment. in somn. Seip. I 8, 5 politicae virtutes, 

Graecum vocabulum latet sub verbo corrupte tradito 
emhaeneticam VIII 1, 4 ego qui scirem Q, Pompeium Baulis f 
emhaeneticam facere; quod ut restituerent alii alia suspicati 
sunt. Turnebus coniecit empeneticam i. e. iiiTtstvfjttxrjv a verbo 
* iiiTCstvcco (valde esurio) ductum, eundem fere in modum 
Klotzius peneticam (TCsivrjtLxrjv) sc. artem, quod ita inter- 
pretatur Georges s. v. ^eine Hungerkur gebrauchen, aufs Trockene 
gesetzt sein'; longe aliter Schuetzius collato loco ad Att. XIII 
52, 1 scribendum censet emeiicam {iiLstLHiqv). verum emenda- 
tionem viri docti nondum adsecuti mihi videntur. 

4. de pronominibus. 

Pronomen istic adverbiaque ab eo derivata cum in primis 
viguerint in sermone familiari (cfr. Koehlerus act. sem. Erlang. 
I p. 414), haud paucis locis usurpat Caelius: istuc (neutr.) Vlll 

3, 1; istoc (adv.) 4, 1; 8, 10; 9, 4 (isto 9, 3; 15, 2); istic 7, 1; 
10, 2 et 3; 17, 2; istinc 7, 1; 8, 10. de ceteris scriptoribus 
cfr. Schmalzius progr. Mannh. p. 42, Thielmannus annal. gymnas. 
Bavar. XVI p. 212, Ebrardus act. sem. Erlang. II p. 327. 

Pronominis quod est uterque numerus pluralis, quamquam 
de duobus tantum agitur, ex vitae cottidianae consuetudine 
ponitur VIII 11, 1 plane quod utrisque consulibus gratias agas 
est; cfr. Schmalzius synt. p. 385, id. ad Reisigii schol. lat. vol. 
m p. 30 n. 337. 

Eadem significatione atque ol akkoi alii dictum est VIII 
2y 1 quid alios putas? cuius usus apud Ciceronem quidem 
prioresque scriptores haud ita frequentis exempla post alios 
coUegerunt Draegerus I p. 104 et Schmalzius ad Reisigii schol. 
lat. vol. III p. 46 n. 348. 

Relativum quod cum utinam coniunctum raroinveniri docent 
Draegerus II p. 520 d, Kuehnerus II p. 873, Schmalzius ad 
Sall. lug. 14, 21; eo raodo semel Caelius dixit VUI 17, 1. 

Demonstrativum hic neglegentius et plane ex sermonis 

familiaris usu liberiore ita ponitur, ut referatur ad res longius 

remotas aut non verbis expressas, sed ex sententiarum contextu 

sumendas VIII 3, 1 ut . . . quam primum nuntium accipias (de 

Hirro), tua medius fidius magis quam mea causa cupio, . . . sed 

hoc usque eo suave est, h. e. Hirrum repulsam ferre; ibid. 8, 9 

alteram utram ad condicionem descendere vult Caesar, ut aut 

maneat neque hoc ahno sua ratio haheatur, h. e. eo anno, quo 

consulatum petere debebat, cfr. Hofmanuus ad h. 1. vitiosum 

vero est quod ibid. 11, 1 traditur confirm^runt consules se his 

supplicationihus non usuros, cfr. Mendelssohnius annal. philol. 

vol. CXXXIII p. 66. similis neglegentiae exempla haud rara 

inveniuntur apud Cornelium Nepotem; cfr. Lupus ^Sprachgebr.' 

p. 114 et adn. 

5. de verbis. 

Calficere more cottidiano dictum est VIII 6, 4 si Parthl 
vos nihil calficiunt, Venn euch d. P. nicht warm machen'; item 
Cicero ad Quint. fr. HI 2, 1 eodem die Gabinium ad populum 
luculente calfecerat Memmius, ad fam. XVI 18, 2 calface hominem, 
fragm. p. 298 VI 3 ed. Muell. nos Ventidianis rumoribus calfi- 
cimur; cfr. etiam Naegelsb. 1. 1. p. 419. eodem referendum est 

calere VIII 6, 5 quod tibi supra scripsi Curionem valde 
frigere^ iam calet, qnocum apte conferes Cic. ad Att. VII 20, 2 
haec velim explices . . , etsi fe ipsum istic iam calere puto, ^der 

4* 

Kopf dir warm genug sein mag', eund. ad fara. VII 10, 2 vos 
nunc istic satis calere audio, ^heiss genug bekommen'. 

conglaciare VIII 6, 3 Curioni nostro trihunatus conglaciaf, 
^friert ein, geht unthatig voruber'; simili verbo utitur Cicero 
Caelio respondens ep. ad fam. II 13, 3 congelasse nostrum 
amicum laetahar otio; inusitate tamen et hoc et illud verbum 
translatum est, ut sit refrigescere, frigere, quod Caelius ipse habet 
VIII 6, 5 Curionem valde frigere ; cfr. etiam W. Haeggstroemius ^de 
aliquot translation. Ciceron. generibus', diss. Upsal. a. 1861, p. 13. 

contristare ^betriiben' verbum ab optimorum scriptorum 
usu alienum primum apud Caelium comparet VIII 9, 5 con- 
tristavit haec sententia Balhum Cornelium, saepius invenitur apud 
posteros ut Columellam, Senecam phil., Plinium n. h., Rutilium 
Lupum, in primis in Vulgata; cfr. Antib. s. v. et Landgrafius 
annal. g^^mnas. Bavar. XVI p. 278. 

corripere per translationem dicitur ^scharf tadeln' VIII 2, 1 
clamorihus maximis iudices corripuerunt (ibid. 9, 1 expectationem 
corripit, at cfr. quae diximus p. 46); eadem notione semel 
extat apud Caesarem b. c. I 2 omnes convicio consulis correpti 
exagitahantur , saepissime autem apud recentiores scriptores; 
Cicero verbo non utitur nisi propria significatione, cfr. Antib. 
et-Georg. s. v. 

cruciari Caelius comicos sermonemque cottidianum secutus 
(vide Georg. s. v.) ita ponit, ut vim medii habeat ^sich ab- 
qualen, abmiihen', VIII 7, 1 de helli Parthici periculo cruciahor, 
ne e. q. s.; eodem modo locuti sunt Cicero pro Mur. 88 quae 
misera (mater) .... nunc cruciatur et sollicita est, ne e. q. s., 
Balbus ap. Cic. ad Att. VIII 15 A, 2 cave putes hoc tempore 
plus me quemquam cruciari, alii, cfr. Meyerus 1. ]. p. 35. 

decutere paulo insolentius transfertur, ut sit excutere (cfr. 
Naegelsb. p. 426) VIII 13, 1 cetera porro . . . aeiate iam sunl 
decussa [corr. Coluc. Salutat.5 Med. de causa\^ pariter Avianus 
fab. XI 12 non timor ex animo decutiendus [discutiendus al.], 
aimiliter Seneca cons. ad Marc. 18, 8 ad id non accedes, ex 
quo tihi atiquid decuti doles (Georg. s. v.). 

deicere, quod dicitur si quis aut honore aut honoris spe 
depellitur, inusitatius absolute positum est VIII 4, 3 M. Coelium 
Vincinianum mentio illa fatua . . . suhito deiecit; cuius quidem 
usus unum modo praeterea exemplum deprehendi apud Livium 
XXXVIII 35, 1 cum M. Aemilium Lepidum inimicum eo qnoqne 
anno deiecisset. 

decedere cum in primis is dicatur, qui ex provincia 
domum redit (cfr. VIII 8, 9, ibid. 10, 5 decessus), recte nuiic 
pro decedens, quod est in Mediceo, discedens scribitur VIII 1, 1 
quod tihi discedens^) pollicitus sum, i. e. ^als ich mich von dir 
trennte, beim Abschiede', et ibid. 10, 5 qua ohtestatione dis- 
cedens mihi . . . mandaris, i. e. ^cum in Ciliciam profectus es'; 
cf. etiam VIII 6, 2 discedens mandaris et ibid. 3, 1 negaras 
discedens et vide Wesenbergium emend. p. 93, Leutschium 
Philol. vol. XXIV p. 730. 

se erumpere VIII 14, 2 illi amores et invidiosa coniunctio .... 
ad hellum se erumpit loco verbi erumpendi intransitive positi 
rarum maximeque poetarum est; nam praeter Caesarem b. c. 
II 14 portis se foras erumpunt habent Attius v. 287 p. 173 R. 
ita imperitus stupiditate erumpit se, Lucretius IV 1108 tandem 
uhi se erupit nervis coniecta cupido^ Vergilius Georg. I 445 et 
IV 368; cfr. Manutius ad Caelii epist. 1. 1., Georg. s. v. 

excandescere, ut VIII 12, 2 id postquam resciit, excanduit, ita 
semel a Cicerone Tusc. IV 43 ira excanduit fortitudo (cfr. 
Haeggstroemius 1. 1. p. 7) translate positum est, persaepe vero 
a posterioribus, velut a Columella, Petronio, Seneca, Suetonio, 
aliis; cfr. lex. 

formidare cum apud optimos itemque apud recentiores scrip- 
tores semper transitivam vim habeat ^furchten', ab uno Caelio ex 
antiquo more (Plauti, cfr. Georg. s. v.) intransitive ponitur ^sich 
furchten' VIII 10, 1 neque prius desinam formidare. 

introire singulariter dicitur VIII 5, 2 eadem actio de pro- 
vinciis introihit, quocum quod posset comparari nihil deprehendi, 
nisi quod similiter a recentioribus scriptoribus introitus de magi- 
stratu ineundo ponitur, velut a Plinio epp. X 39, 5 et 112, 3, 
Suetonio Claud. c. 9, Scaevola digg. 32, 1, 102; cfr. Lagergrenus 
*de vita et elocut, Plin. Caecil. Sec.', diss. Upsal. 1872, p. 60. 

invocare ita ut significet ^hineinrufen', quae est prima illa 
quidem, sed paene inusitata verbi notio, posuit Caelius in orat. 
fragm. ap. Quint. IV 2, 123 hlandius alia ad aurem invocahat 
Vief ihm schmeichelnd ins Ohr'; de structura invocare ad 
aurem cfr. Cic. Verr. V 107 ad atjrem familiariter . . . insu- 
surrare. 



1) pro discedens dubitanter proposuit Wesenbergius emend. alt. p, 18 
discedenti, qua correctione opus non est; nam prosecutus erat Caelius 
Ciceronem; cfr. Klotzius prooem. ad Cic. epp. ad fam. p. LIll et Leh- 
mannus Quaest. TulL p. 58. 

iudicare pro eo quod est diiudicare ^entscheiden' dieitur 
VIII 14, 4 quas ferrum et vis iudicabit; eadem signiticatione 
extat verbum apud Ciceronem ad Att. XV 25 casus consilium 
nosiri itineris iudicahit et Phil. XI 34 cum contra ac Deiotarus 
sensit victoria belli iudicarit, quem locum ab Halmio temptatum 
recte viudicavit C. F. W. Muellerus adnot. crit. ad Cic. op. II 3 
p. 519, 7. itaque suo iure Wesenbergius quod olim coniecerat 
emend. p. 121 quodque Baiterus in textum recepit diiudicabit 
nunc ipse reiecit emend. alt. p. 24; cfr. etiam Lehmannus 
Quaest. TuU. p. 76. 

obtinere Caelius sermonem iudicialem fortasse secutus 
(Schmalzius synt. p. 265 § 63) absolute"posuit VIII 6, 5 (Curio) 
de interpellando non obtinuerat ^konute nicht durchdringen' 
(Wiel.); eodem modo Suetonius locutus est Caes. 11 nec obtinuit 
et ibid. 14 obtinuisset adeo, nisi e. q. s.; de ceteris scriptoribus 
nihil repperi. 

peragere ex usu sermonis plebeii usurpatum videtur VIII 
8, 1 totum Sempronium usque eo perago ^bearbeite ihn fort und 
fort dermafsen' (Georg.); frequentius tamen est exagitOj quod 
ipse Caelius habet VIII 11, 3, aut agito; cfr. Pideritus ad Cic. 
Brut. 109 et lex. 

praesagire, quod apud Plautum, Terentium, Ciceronem (cfr. 
de div. I 65), Livium est ^futura ante sentire', praedicendi 
notiouem habet VIII 10, 1 haec exiguitas copiarum recessum, 
non dimicationem mihi tuam praesagiebat ; sic locuti sunt poetae 
et in primis recentiores scriptores, Plinius n. h., Celsus, Apuleius; 
cfr. Georg. s. v. 

proici insolentius trausfertur VIII 8, 2 quo vento proicitur 
Appius minor, ut indicet e. q. s., i. e. ^qua iudicii fama (neque 
enim dubium erat cuiquam, quin Servilius poenam laturus esset) 
permotus est^) App. m., ut e. q. s/; pro permoveri aut similibus 
Caelius multo gravius verbum ponit proici, i. e. agi tamquam 
procellae impetu. 

scaturire translate dicitur VIII 4, 2 Curio totus hoc scaturit 
^stromt ganz davon iiber'; similiter Augustinus serm. 9, 18 
vestra vita cottidiana ipsis peccatis scaturiens; primum hoc verbum 
e sermone plebeio desumptum apud Caelium deprehenditur, 
post haud raro in Priapeis, apud Senecam phil., Columellam, 

1) cfr. C. F. Hennannus ind. schol. aostiv. Gotting. a. 1863, p. 12; 
haud recte vertit Georges s. v. : 'in diesem Sturm verlor App. dermafsen 
d. Kopf. 

alios; cfr. Woelfflinus in archio lexicogr. I p. 414^ .Landgrafius 
1. 1. p. 279 et 321, qui tamen in eo errat, quod lioc verbuni 
in numero Jesiderativorum quae dicuntur ponit, cfr. Woelfflinus 
1. 1. et Wagnerus ad Plaut. Aulul. 464. de structione hoc scaturit 
apte couferes Plaut. Pers. 177 id tuus scatet animus. 

surgere, cum a superioribus scriptoribus de bominibus 
tantum dici soleret (vide lex.), Caelius ex usu poetarum eorum- 
que qui illos imitati sunt ad res transtulit YIII 8, 2 magna 
ilico fama surrexit; eodeni modo Tfioiius hist. II 42 is rumor . . . 
an surrexerit, parum compertum, Vergilius Aen. I 582 sententia 
surgity ibid. XII 313 discordia surgit, alii, de quibus vide lex. 

testificari, quod apud Ciceronem semper est testimonio 
confirmare, ostendere (cfr. Seyffertus schol. lat. II p. 168 edit. 
quart.), a Caelio pro testem facere, testari ponitur VIII 16, 1 
deos hominesque amicitiamque nostram testificor; item post locutus 
est Ovidius Heroid. 20, 162 et Fast. V 250. 

transfugere verbum ex castrensi consuetudine, i. e. ex sermone 
vulgari petitum (cfr. Koehlerus act. sem. Erlang. I p. 388 et 
Thielmannus diss. philol. Argent. II p. 386) etiam Caelius usur- 
pat VIII 6, 5 transfugit (Curio) ad populum. 

turhare absolute dicitur VIII 8, 2 postquam omnibus in 
rehus turharat, ^sein ganzes Vermogen in Unorduung gebracht, 
Bankerott gemacht hatte', (Georg.) pro usitatis illis conturhare, 
decoquerCy de quibus vide Naegelsbachium 1. 1. p. 378. 

vapulare ^gepriigelt, ruiniert werden', verbum sermonis 
vulgaris proprium (cfr. Elotzius art. latin. p. 182, Lorenzius 
ad Pseud. 15, Meyerus 1. 1. p. 30) per iocum ad rem militarem 
transfertur VIII 1, 4 septimam legionem vapulasse. 

velificari translate ponitur pro operam dare, favere VIII 
10, 2 ne velificatus alicui dicaris; quae notio verbi nou ita 
frequens est nec praeter h. 1. invenitur nisi apud Cicerouem 
leg. agr. I 27 turhulenta ratione honori velificari et Fiorum I 9, 5 
velificari favori civium; cfr. Georg. s. v. 

6. de particulis. 

At particula utitur Caelius, cum alterius colloquentium 
responsum refert, VIII 8, 9 «/ ille (Pompeius) quam clementer: 
^quid, si filius meus fustem mihi inpingere volet?^ eodem modo 
locuti suntCatuliusXLV 10, Cornelius Nepos(Lupus*Sprachgebr.' 
p. 125), Curtius (Vogelius praef. p. 46 edit. alt.), in priniis 
Petronius (Segebadius 1. I. p. 39), sed nusquam, ut videtur. 



- 56 — 

Cicero, Ca^sar, Sallustius; cfr. etiam Draegems 11 p. 112 s. et 
Kuebnerus II p. 689. 

equidem VIII 17, 2 equidem iam effeci adnotandum ideo 
est, quod boc voeabulum, usitatissimum illud quidem in epistulis 
Ciceronis, rarissime apud eos invenitur, qui ad illum epistulas 
miserunt-, praeter bunc enim locum non extat nisi apud Quintum 
Cic. ad fam. XVI 16, 2; cfr. Jordanus ^Krit. Beitr. z. Gescbicbte 
d. lat. Sprache' p. 320 et Schmalzius ^Festschr.' p. 97. 

ergo notabiliter posuit Gaelius in initio epist. 17 ergo me v. 
potius in Hispania fuisse tum quam Formiis, cum tu profectus 
es ad Pompeium ita, ut referatur ad rem non yerbis expressam, 
sed quae animo obversetur. non ita raro enim in oratione 
concitata ideoque in primis apud poetas fit, ut sententia con- 
clusiva, qua vebemens animi motus exprimitur, quippe cum 
praeter cetera emineat, omissis eis ex quibus concluditur in 
initio periodi ponatur. sic e. g. locuti sunt Propertius III 7, 
1 ergo solUcitae tu causa, pecunia, vitae es, idem ibid. 23, 1 ergo 
tam doctae nobis periere tahellae, Horatius c. I 24, 5 et sat. II 
5, 101 (vide Kiesslingii et Pritzschii adnott.), Ovidius amor. 
n 7, 1, id. trist. III 2, 1. attigerunt rem, sed non satis 
distinxerunt Handius Turs. II p. 448, 454 s. et Draegerus H 
p. 174 et 177. 

et particula pro atque legitur post idem VHI 16, 1 eandemfore 
Caesaris in dimittendis adversariis et condicionibus ferendis, post 
alius ibid. 1, 3 solet enim aliud sentire et loqui, cum res similes 
aut diversae non tam comparentur quam copulentur iiiter se. 
non ita frequens boc genus dicendi, sed vel optimis scriptori- 
bus notum est; cfr. Handius Turs. IV p. 111, 113, Draegerus II 
p. 28 8., Schmalzius synt. p. 303. 

hui, quaeestexclamatio animi vehementius commoti(Handius 
Turs. in p. 109), legitur in oratione vivida VIII 15, 2 hui vereor, 
frequentatur baec vox, utpote quae cottidianae potissimum 
dicendi consuetudinis propria sit, apud comicos, apud Ciceronem 
nisi in epistulis ad Atticum datis non invenitur, cfr. Stinnerus 
^de eo quo Cic. in epist. usus sit serm.', Oppeln 1879, p. 5. 

neque particuhi, queraadniodum a ceteris scriptoribus (Handius 
Turs. IV p. 104, Draegerus II p. 71, Naegelsb. 1. 1. p. 618), sic 
ponitur etiam a Caelio, ubi ad sententiam contrariam transitus 
fit (^aber nicht, ohne dass'), VIII 1, 3 solet enim (Pompeius) 
aliud sentire et loqui neque tantum valere ingenio ^und hat doch 
nicht Witz genug' (WieL), quo in loco saue mire haesit 

O. Streicherus comment. philol. Jen. III p. 211; ibid. 5, 3 Mar- 
cellus idem illud de provinciis urget neque adhuc frequentiam 
senati^) efficere potuit *hat aber bisher nie d. Senat zusammen- 
bringen konnen' (Wiel.); ibid. 16, 1 te nihil nisi triste cogitare 
ostendisti neque id quid esset perscripsisti, itaque egregie ipso 
usu Caeliano confirmatur emendatio Madvigii^), qui (cfr. advers. 
crit, III p. 161) VIII 11, 2 scribendum vidit decrerant quidam 
[qui] neque transigi volebant, Domitii, Scipiones, i. e. ^einige 
hatten (fiir dein Dankfest) gestimmt, ohne jedoch dessen Zu- 
standekommen zu wiinschen, Manuer von der Gesinnung eines 
D., eines Scipio'. 

neque non pro et dicitur VIII 16, 1 neque id quid esset 
perscripsisti neque non tamen . . . aperuisti; plane eodem ex genere 
est, quod Cicero habet ad fam. III 12, 2 neque enim tristius 
dicere quicquam debeo neque non me tamen mordet aliquid; nec 
tamen aliis locis apud Ciceronem neque non invenitur nisi ita, 
ut non aut ad verbum aliudve vocabulum referatur aut paucis 
vocabuhs interpositis diiungatur; cfr, Handius Turs. IV p. 111, 
113, Landgrafius ad Cic. p Rosc. p. 221, Schmalzius ad Keisigii 
schol. lat. vol. III p. 869 s., n. 619 a. 

Simplici negandi particula Caelius utitur in respondendo 
VIII 2, 1 ^ride modo\ inquis. non mehercules; vulgaris hic 
usus est perrarusque apud optimos scriptores; cfr. Draegerus I 
p. 136 et Landgrafius 1. 1. p. 238. 

num particula, quae nunc quidem ex Lambini coniectura 
(cfr. etiam Wesenbergius emend. p. 123 s.) legitur VTII 15, 1 
num [nunc Med.] tibi nostri milites . . . malis orbiculatis esse 
pasti videntur?, valde vereor ne hoc loco stare non possit; 
neque enim Caelius admiratur quicquam aut expectat nega- 
tionem, quae est vis particulae (Handius Turs. IV 315 ss., 
Kuehnerus II p. 1008 s.), sed interrogatione gravius intendit 
orationem. itaque potius non aut nonne scribendum esse existi- 
maverim. 

parum; recte monet Naegelsb. 1. 1. p. 278, ne quis VIII 
10, 3 nosti Marcellum quam tardus et parum efficax sit, quam 
parum dictum putet pro quam non *wie wenig'; nam est potius 
illud ^wie langsam und nicht energisch genug er ist'; de 

1) ita enim scribendum esse videtur; cfr. quae supra diximus p. 11. 

2) in idem incidit Lehmannus Quaest. Tull. p. 93, nisi quod pro 
quidam, quod recte mihi Wesenbergius emend. alt. p. 21 restituiss^ 
yidetur, Medicei scripturam quidem defendit. 

parum particulae notione imperatorum demum aetate ita mutata, 
ut idem significaret atque non multum, cfr. Madvigius ad Gic. 
de fin. V 91. 

perquam VIII 4, 2 videtur mihi illud perquam venuste ceci- 
disse ^ganz allerliebst' quamquam ab optimorum scriptorum 
usu non alienum est, frequentius tamen in sermone cottidiano 
invenitur; cfr. Woelfflinus ^Lat. u. rom. Comparat.' p. 27 et in 
archio lexicograph. I p. 99, Schmaizius annal. gymnas. Berol. 
1. 1. p. 110. 

porro mirura quantum in deliciis habet Caelius; deciens 
enim usurpat in 17 epistulis, cum Cicero, cuius in hac re 
usum cum Caeliano non inutile videtur conferre, in epp. ad 
fam. I, II, III nusquam, ad Att. I, II, III ter (I 5, 3; 12, 2; 
II 12, 2), atque item ter aequales, qui ad Ciceronem epistulas 
miserunt, Caecina ad fam. VI 7, 4, Asinius PoUio ibid. X 33, 3, 
Lentulus XII 14, 5, vocabuio usi sint. ponitur autem eodem 
modo quo a Cicerone aut ^in rebus enumerandis et ordine dispo- 
nendis vel narrandis' (Handius Turs. IV 482) VIII 4, 3; 5, 1 ; 6, 2; 
10,3; 11,3; 13, 1; 16, 3; 17, 1, aut in concludendo (cfr. Mad- 
vigius ad Cic. de fin. 11 25, Seyffertus schol. lat. I p. 201) ibid. 
8, 1, aut in transitu ad aliquid contrarium significando (Seyf- 
fertus 1. 1. p. 43) ibid. 6, 1. 

primum — inde in rerum enumeratione pro usitato primum — 
deinde legitur VIII 10, 3 Curionem video se dupliciter iacta- 
turum, primum . . ., inde e. q. s. eiusdem geueris alterum exemplum 
non inveni. 

proinde — ut VIII 12 extr. a te peto^ ut meas iniurias proinde 
doleas, ut me existimas e. q. s. ex more antiquo dictum vide- 
tur; uam frequentissime apud Plautum (cfr. Langenus ^Beitrage' 
p. 295), post non ita saepe invenitur; cfr. Draegerus II p. 633. 

quam particula cum positivo adiectivi coniuncta num 
a Ciceronis eiusque aequalium usu prorsus abiudicanda sit 
(cfr. Woelfflinus ^Comparat.' p. 72, at contra Jordanus Herm. 
vol. XIV p. 633), non diiudicaverim, hoc vero mihi certum est 
abhorrere eam ab usu Caelii. nam quod Jordanus 1. 1. profert 
VIII 15, 2 habeo autem quam multa, exclamantis sunt haec 
verba ex sermonis familiaris libertate cum vi quadam et gravi- 
tate in fine sententiae posita: 'und o wie viel hab' ich auf 
dem Herzen' (Wiel.). eodem fere modo Caelius etiam locutus 
est VIll 8, 9 at ille quam clementer ^und zwar wie schoneud', 
itemque Terentius Andr. 136 reiecit se in eum flens quam 

familiariter!^ ad quem locum vide Spengelium et Klotzium, 
idem Eun. 178 labascit victus uno verbo quam cito!, Plautus 
Asin. 581 ut adsimulabat Scauream med esse, quam facete, 

Eiusdem particulae uota est significatio, qua non augetur, 
sed elevatur oratio (*wie' i, e. *wie wenig'); vide Naegelsb. 
1. 1. p. 277 et Caelium ipsum ita loquentem VIII 10, 1 quam 
probabilis necessitas futura esset, vereor etiam nunc *wie wenig 
man dir vermutlicli diese Notwendigkeit gelten lassen wCirde' 
(Wiel.). itaque certe nihil profecit Baiterus, qui Lambino ad- 
stipulatus ibid. 10, 1 qui scirem quam paratus [sic cum Medic. 
Wesenb.] ab exercitu esses legi mavult quam imparatus; quodsi 
Cicero ad Att. VII 15, 3 habet sumus flagitiose imparati cum 
a militibus turri a pecunia, quid hoc ad Caelium? 

quamlibet significatione concessiva *noch so sehr' ab opti- 
morum quideni usu remotum inde a Lucretio et Caelio VIII 10, 3 
quodvis quamlibet tenue munusculum frequentari coeptum est in 
primis ab Ovidio, Pliniis, Quintiliano, aliis; cfr. Georg. et Antib. 

sanequam particulam, admodum raram illam quidem, quippe 
ex sermone cottidiano desumptam, apud praestantissimos scrip- 
tores (Woelfflinus I. I. p. 27 et in archio I p. 99), summo- 
pere adamavit Caelius; cfr. VIII 1, 2; 4, 2; 6, 1; 10, 1; 14, 1. 
frustra igitur Wesenbergius editionem Cratandri secutus VIII 
6, 1 sanequam non ea . , . invidia vocabulum quam delevit. 

tamquam — sic {sic-tamquam), quod nisi apud Ciceronem vix 
inveniri putat Draegerus II p. 633, bis.habet Caelius, VIII 11, 
4 tamquam procurator sic agas rogo et in orat. fragm. ap. 
Quint. VI 3, 39 sic tamquam Ariona transvectum, habent etiam 
Petronius et Seneca phil.; cfr. Schmalzius synt. p. 342. ne 
illud quidem frequenter, sed tamen dispersim per totam linguae 
latinae aetatem deprehenditur, quod legimus VIII 4, 4 ego tamen 
sic nihil expectOy quomodo Paulum e q. s., cfr. Draegerus II p. 632. 

valde, quod apud Cicerouem latissime patere, apud ceteros 
scriptores aut raro aut nusquam inveniri dicit Woelfflinus 
'Comparat.' p. 9 s., saepius usurpat Caelius, sed ita, ut 
semper cum verbo coniunctum sit: VIII 4, 2; 6, 5; 10, 4; 11 
3; 17, 2. notabile autem dicendi genus est VIII 4, 2 quod 
eum non mediocriter Caesar, qui solet infimorum hominum 
amicitiam sibi qualibet impensa adiungere, valde contempsit, quo 
in loco sententia paulo longiore interposita Caelius, quae est 
eius neglegentia et festinatio, prioris adverbii {non mediocriter) 
oblitus in alterum (vaide) incidit. 

Caput IV. 

De locntionibns. 

Familiariter blandientis sunt verba mel ac deliciae, quibus 
per iocum utitur Caelius VIII 8, 1 C Sempronium Bufum, mel 
ac delicias tuas; frequentantur hae similesque locutiones, ut 
par est, apud comicos, quorum exempla coUegerunt Lorenzius 
ad Plaut. Most. 312 et Pseud. 174, Spengelius ad Trucul. 921, 
adhibenturque omnino, ubi ad sermonem familiarem descendit 
oratio, unde haud rarae sunt in epistulis Ciceronis, ut ad Att. I 
5, 8; 8, 3, ad fam. VII 1, 2, apud Catullum II 1, III 4, VI 1, 
XXXII 2 {meae deliciae, mei lepores), alios; cfr. Meyerus 1. 1. p. 50. 

Ex more vitae cottidiaifae dictum est mihi negotium est 
cum aliquo VIII 8, 9 Pompeio cum Caesare esse negotium; eodem 
modo Nepos XIV 7, 1 sibi cum viro forti ac strenuo negotium 
esse et Tacitus dialog. 18 extr. nunc mihi cum universis nego- 
tium est, nec significatione differt quod frequentius legitur 
mihi res est cum aliquOyde quo cfr. Schmalzius ^Festschr.' p. 97 
et Georges Bursiani annal. philol. XII p. 113. 

Vulgaris Jocutio est VIII 9, 1 risus facit pro risu^ movet, 
excitat'^ solet nimirum vulgus generale verbum faciendi loco 
verbi proprii cum substantivis coniungere; cfr. Thielmannus 
annal. gymnas. Bavar. XVI p. 206 et Landgrafius ibid. p. 326. 

Eadem est condicio locutionis metum habere VIII 10, 1 
ego quidem praecipuum metum habui, quocum apte conferentur 
Sallust. hist. fragm. I 49, 10 K. habendus metus est aut faciundus, 
Cic. p. Mil. 4 timorem, si quem habetis, deponite, Nep. VII 3, 5 
non solum spem in eo habebant maximam, sed etiam timorem 
(cfr. Nipperdeii adnot. ad V 2, 1), Vitruv. I praef. 3 ut ad 
exitum vitae non haberem inopiae timorem; cfr. etiam Landgrafius 
1. 1. p. 327 et Thielmannus 'das verbum dare im Lat.', Lips. 
1882, p. 36. 

E sermone familiari fluxit quod posuit Caelius VIII 15, 1 
qui tantas turbas . . . commorit; simillime enim comici locuntur, 
velut Plautus Bacch. 1057 tantas turbellas facio, ibid. 357 quas 
ego hic turbas dabo, id. Pers. V 2, 70 quas turbas danunt!, 
Terentius Eun. 653 quas turbas dedit, Caecilius v. 101 Ribb. 
mirum adeo nisi frater domi turbam aliquam dederit ebrius, 

itemque Cicero Verr. V 31 Tertia maximas in istius 

castris effecisse dicilur turbas; cfr. etiam Thielmannus 1. 1. p. 34. 

Idem dicendum est de phrasi ostenta facere, quam legimus 
VIII 14, 4 scis Appium censorem hic ostenta facere?, cui similius 
exeraplum nullum deprehendi quam Plauti illud Amphit. 1067 
tanta mira in aedihus sunt facta; alia, nec tamen dissimilia 
sunt Cic. ad Att, IV 7, 1 mera monstra narrat et Lucret. IV 
591 monstra ac portenta loqui. 

Quod Caelius scribit VIII 14, 1 quod iudicium nunc in 
expectatione est, etiam in hona spe, 'man steht in Erwartung, 
was fur einen Ausgang dieses Gericht nehmen wird, doch ist 
gate Hoffiiung fur den Beklagten ' (Wiel.), huiusmodi locutiones 
cum alibi inyeniuntur tum maxime apud comicos et in epistu- 
lis; cfr. Plaut. Mil. glor. 1279 vide ne sies in expectatione (?ide 
ad h. I. Brixii et Lorenzii adnott.)^ Cic. ad fam. II 3, 2 summa 
scito in expectalione te esse, id. ad Att. VIII 11 D, 3 cum res 
in summa expectatione esset, Caes. b. c. 11 17 magna auxilia 
convenisse, magna esse in spe, Cels. II 8 p. 45 D. in quo plura 
ex his suni, is in hona spe est, quod quidem exemplum ad locum 
Caelianum proxime accedit; cfr. etiam Landgrafius L 1. p. 278 
et Antib. s. v. spes. 

Familiare est illud aliquid in manu mea (mihi) est VDI 
6, 1 quam velis eum ohligare, in tua manu est; frequentatur 
enim hoc genus dicendi apud comicos, ex quibus pauca exempla 
adscripserunt Lorenzius ad Most. 577 et Brixius ad Trin. 104, 
quibus alia addi possunt, velut Caecil. 261 Ribb. cui in manu 
sit, quem esse dementem velit, nec alienum est a Sallustio (Jug. 
14, 4, 13; 31, 5) et a Cicerone (ad fam. XIV 2, 3); cfr. etiam 
Reblingius I. 1. p. 31. eodem spectant: 

Vin 13, 2 stomacho est scilicet Pompeius Magnus nunc 
ita languenti *hat einen so schwachen Magen', quocum apte, 
conferes Mart. XII praef. 16, 17 adversus quod difficile est hahere 
cottidie honum stomachum, *was zu verdauen schwer ist', quae- 
que ad h. 1. adlata sunt a Friedlaendero ex Quintiliano II 3, 3 
et VI 3, 93. 

VIII 15, 2 sed tamen quod oh scelus iter mihi necessa- 
rium retro ad Alpes versus incidit?, quod interpretatur Wielandus 
^lndessen bin ich, weiss Gott mit welcher Uebelthat ich's ver- 
schuldet habe, in der Notwendigkeit, vorher eine Reise . . . zu 
machen'; eodem fere modo dicitur a Plauto Capt. 762 quod 
hoc est scelus? (cfr. Brixius ad h. I.) et Men. 322 quod te urgel 
scelus, a Terentio Eun. 326 quid hoc est sceleris?; vide praeterea 
Georg. 8. V. 

Tribus locis invenitur m . . partem: VIII 6, l in hanc 
partem porro tutum tibi erit, ibid. 8, 4 senatus consultum in eam 
partem factum est, ibid. 1 1, 4 denique malo in hanc partem crrare, 
quocum admoduni consentit Terentii illud Adelph. 174 verum 
in istam partem potius peccato tamen et Ciceronis pro Rosc. 
Am. 56 in eam partem potius peccant. itaque haud scio an 
recte Schmalzius progr. Mannh. p. 47 aliquid vulgare in hac 
locutione inesse adnotet^ quamquam talia ne ab orationibus 
quidem Ciceronis abesse ostenduut exempla a Mergueto lex. 
oratt. Cic. vol. 11 p. 636 collata. 

Certe familiaris sermonis est ad summam ^kurz u. gut, 
liberhaupt' VIII 14, 4, qua quidem locutione omiiium mazime 
usus est Petronius, ex quo plurima exempla congessit Sege- 
badius 1. 1. p. 11; habent eam etiam Cicero, sed extra orationes, 
velut ad fam. XIV 14, 2, ad Att. XIV l, 1, de ofif. I 149, ad 
quem locum vide Muelleri adnot., Horatius ep. I 1, 106, Senecae 
pater et filius; cfr. Autibarb. s. v. et Haasius miscell. philol. 
m 1861, p. 16. 

Eadem est origo formulae satius est, h. e. melius est, 

VIII 17, 1 perire satius est; quae cum usitatissima sit in 
comoediis, apud Ciceronem nisi in primis quos scripsit libris 
inque epistulis non invenitur et omnino deest apud Caesarem- 
cfr. quae de hac re exposuit Thielmannus 1. 1. p. 391 s. 

Habere absolute pro se habere posuit Caelius VHI 8, 3 
recie hoc par habet eodem modo quo Cicero ad fam. XVI 15, 1 
is mihi nuntiavit te . . , belle habere, Domitius ap. Cic. ad fam. 

IX 9, 1 Terentia minus bene habuit, auctor bell. Hisp. 32 eum 
minus belle habere dixerunt et saepe alii, quorum coUegerunt 
exempla Lorenzius ad Pseud. 918 et Scbmalzius annal. gymnas. 
Berol. 1. 1. p. 133 s.; quibus locis collatis adparet hoc genus 
loquendi serniionis familiaris proprium esse. 

Eodem pertinet VIH 15, 2 usquequaque ^ . se Domitii male 
dant, Massen sich schlecht an, haben Pech' (Georg. s. v. et 
in Bursiani annal. philol. a. 1882 p. 257); nam item Terentius 
Eun. 230 mirum, ni ego me turpiter hodie hic dabo et Lucilius 
XI 21 p. 57 M. posterius dat rectius sese, nec ratione diflferunt 
Front. p. 75 N. negotium belle se dedit, Afran. 332 p. 207 Ribb. 
eaque ferme se dedere melius consultoribus, alia, quae congessit 
Thielmannus *d. verb. dare' p. 97; cfr. etiam Schraalzius ^Berl. 
Philol. Wochenschr.' a. 1887, p. 720. 

Quod dicitur VIII 11, 3 acripitur satis male a Curione, 

*wird gar libel zugerichtet', familiaris haec lociitio est ideoque 
et a comicis, de quibus cfr. Brixius ad Men. 704 et Spenge- 
lius ad Adelph. 106, et ab eis usurpata, quorum oratio non 
longe discedit a more cottidiano, velut a Lentulo ap. Cic. ad 
fam. XII 14, 4 in oppugnando male acceptus, D. Bruto ad fam. 
XI 13 a, 2 (copiolae) pessime acceptae, ab ipso Cicerone in eis 
libriS; iii quibus plus concessit familiari loquendi consuetudini, 
ut Verr. I 140, II 56, III 59, ad Ait. I 18, 4, denique a Nepote 
XVni 8, 1 Antigonum male acceptum, ad quem locum cfr. Nipper- 
deii et Lupi adnot. 

Hoc quoque cottidianae vitae morem redolere quod legitur 
VIII 4, 3 comitiorum dilationes occupatiorem me habebant 
cetera huius generis exempla docent; invenitur enim occupatum 
habere (aliquem, animura, mentem) apud Ciceronem de inv. I 31, 
auctorem bell. Afric. 15, 8, Vitruviuml 1, 7 p. 5, 17, Augustinum 
vol. XXXIX col. 1881, 50 M., lonam abbat. Elnon. Mign. vol. 
LXXXVn col. 1077 C; cfr. Thielmannus in Woelfflini archio 
lexicogr. II p. 378. 

De eo loquendi genere quod est quid alios putas? sc. fecisse 
Vin 2, 1 cfr. Plaut. Trin. 811 quid illum putas? et ibid. Brixii 
adnot., Terent. Andr. 853 quid illum censes? {ciY, Spengelius 
et Klotzius ad h. 1.), id. Adelph. 656 quid censes?, Cic. p. Rosc. 
Am. 49 quid censes hunc ipsum?, ad quem locum cfr. Land- 
grafiusp. 229. hinc patet vulgarem esse hanc brevitatem dicendi. 

Item familiare est illud quo res nova nec expectata effertur 
scis? i. e. scisne (scin)? Vlil 14, 4 scis Appium censorem hic ostenta 
facere?, et ibid. 12, 4 scis Domitio comitiorum diem timori esse?^)] 
eodem modo saepius comici dixerunt, velut Plautus Cistell. II 
3, 69 iam scis.?, Veisst du's schon?', Terentius Heaut. 529 scis 
esse factum ut dico?, nec aliter Cicero pro Mur. 45 scis tu 
illum accusationem cogitare?, id. ad Att. IX 11, 1 Lentulum 
nostrum scis Puteolis esse? cfr. praeterea Wesenbergius emend. 
alt. p. 23 et 113. 

Satis nota est formula illa vulgaris amabo ie i. e. ^oro te', 
quae legitur VIH 6, 5; 9, 3; cfr. Langenus ^Beitr.' p. 290, 
Bootius ad ep. ad Att. VH 1, 4. 

Interrogationis formula in sermoiie tritissima quid ergo 
est?, de qua cit. Schmalzius ^Festschr.' p. 98, Landgrafius ad 



1) ita recte distinxerunt Manutins' eumque secutus Wesenbergius 
(cfr. emend. alt. p. 23 et 113); punctum posuerunt ceteri. 

Cic. p. Rosc. p. 208, Gertzius ad Senec dialog. p. 81, 11, legitur 
Vin 12, 2, sed non sine causa, ut videtur, a Mendelssohnio 
annal. philol. vol. CXXXIII p. 67 in suspicionem vocata est. 

Bis extat crede mihi: VIII 14, 4 et 17, 1; qui verborum 
ordo cum legitimus sit apud omnes eos, qui ad Ciceronem 
epistulas miserunt, itemque apud Petronium, apud Ciceronem 
vero nisi in epistulis ad Atticum datis fere nusquam inveniatur 
(alibi enim contrariam verborum collocationem mihi crede ad- 
hibere consuevit), iure serraoni cottidiano attribui videtur; cfr. 
quae de hac re exposuerunt Schmalzius annal. gymiias. Beroh 
1. 1. p. 114 s. et Landgrafius ad Cic. p. Rosc. Am. p. 307. 

Agere aliquem, cum apud optimos scriptores, ut Ciceronem 
et Terentium, significet 'personam alicuius in scaena tractare', 
primus quod sciamtis Caelius ita ponit, ut sit ^partes alicuius 
agere, se gerere ut', VIII 2, 2 effo incidi in competitorem nohilem 
et nobilem agentem, et ibid. 17, 1 miriftcum civem agis, atque 
sic persaepe insequentes dicunt, velut Horatius, Livius, Tacitus, 
alii, quos enumerant Georg. s. v. et H. Georges 1. 1. p. 44. 

Se ferre significatione ea, qua ab Caelio adhibetur VIH 
4, 2 ut se fert ipse, Vie er sich selbst tragt, giebt', ut alienum 
a consuetudine et priscorum scriptorum et Ciceronis Caesaris- 
que, ita familiare est historicis atque poetis. sic enim iam 
Sallustius locuttis est hist. fragm. III 81, 22 K. vindices, uti se 
feruntj libertatis, postea Horatius ep. I 17, 22 quamvis fers te 
nullius egentem, Velleius I 11 5^ Philippum regiaeque stirpis 
ferrCy Suetonius Vesp. 23 ingenuum se . . , coeperat ferre. 

Item ponere inimicitias VIII 6, 1 cavendum tibi erit, ne 
parum simpliciter et candide posuisse [sic cum Med. Wesenb.] 
inimicitias videaris contra usum Ciceronis quidem, qui in hac 
locutione verbo deponendi uti solet (cfr. SeyflFertus ad Lael. 
p. 244 edit. alt.), sed ad historicorum poetarumque sermonis 
similitudinem dictum est; cfr. bellum ponere Sallust. Jug. 112, 
1, Liv. I 53, 5, alibi, discordias ponere Tacit. ann. XV 2, nec 
diversa sunt ipsius Ciceronis illa de orat. III 12, 46 ponere vitia 
et Tusc. III 66 ponere curam et aegritudinem. nihil igitur est, 
cur Cobetum et Baiterum secuti codicis scripturam posuisse in 
deposuisse mutemus; cfr. etiam I. Muellerus in Bursiani annal. 
philol. a. 1882 p. 24. et ne illud quidem obstat, quo minus 
in tradita lectione adquiescamus, quod Cicero ad Caelii epistu- 
lam respondens ad fam. II 13, 2 dixit simultatem deposuimus; 
non numquam enim fit, ut hic, si quac parum eleganter ad 



- 65 ~ 

se scripta visa sint^ ea ia respondendo quasi corrigat; cfr. 
Schnialzius annal. gymnas. Berol. 1. 1. p. 101 s,, 127 et Leh- 
mannus Quaest. Tull. p. 39 s. 

Eodem modo Caelius simplici verbo ponendi utitur VIII 
12, 3 (ut) mihi ponerent accusatorem, cum Tullianum sit ad- 
ponere accusatorem, ut ex Verr. IV 40 (vide Halmium ad h. 1.), 

V 108, I 74, II 22 adparet; nec tamen Cicero non similia 
exempla praebet, ut ponere custodem, iudicem, alia. 

Ad poetarum scriptorumque qui illos imitati sunt dictionem 
accedit quod legitur VIII 3, 1 plane uhi deleciem otiolum 
meum non habeo, ^wie ich mein Bischen Musse angenehm aus- 
fiille'; pariter enim scripsit Plinius ep. I 22, 6 nec disputa- 
tionibus longis aliorum otium suumque delectant, similiter idem 
ep. IV 12, 2 oblectamus otium temporis, itemque Ovidius trist. 

V 12, 1 scribis, ut oblectem studio lacrimabile tempus, et Tacitus 
ann. XII 49 (cum) iners otium oblectaret, 

Dare litteras, pro quo frequentius dicitur reddere litteras, 
habet Caelius VIII 2, 2 qui has litteras tibi dedit, sed item 
locuti sunt Cicero ipse ad Att. V 4, 1 «6? binas quidem tuas 
Beneventi accepi, quarum alteras Funisulanus multo mane mihi 
dedit et Nepos Pelop. 3, 2 (epistula) cum accubanti in con- 
vivio esset data, itaque sine idonea causa Wesenbergius emend. 
alt. p. 19 pro dedit scribi mavult reddidit. 

Pro usitato illo dedita opera, L e. 'de industria, consulto', 
Caelius multo rariore genere loquendi usus data opera dixit 
VIII 1, 1 data opera paravi, quae quidem locutio praeter hunc 
locum extat tantura modo apud Plinium ep. VII 12 extr., 
Porphyrionem comm. in Horat. p. 237, 28 M., atque aliquotiens 
apud Gaium et Ulpianum; cfr. Landgrafius ad Cic. pro Rosc. 
p. 326 et Kalbius in Woelfflini archio lexic. I p. 83. 

Quod pertinet ad posteriorum potissimum scriptorum est 
(Lagergrenus 1. 1. p. 179, Antibarb. s. v.), sed iam priore tempore, 
etsi perraro, comparet, ut apud Ciceronem p. Plancio 7 quod 
ad populum pertinet et Caesarem b. c. III 17, 3 quod ad indutias 
pertineret. sic etiam apud Caelium VIII 8, 4 quod ad rem 
publicam pertinet, 

Sermonis forensis sunt locutiones: calumniam iurare VIII 
8, 3 cum calumniam iurassei, 'obwohl er geschworen hatte, dass 
er nicht aus Schikane klage'; similiter Livius XXXIII 47 et 
Ulpianus digg. 39, 2, 13 § 3 de calumnia iurare; cfr. Osen- 
brueggenus ad Cic. pro Rose. Ara. 55; porro calumniam ferre 

5 

VIII 8, 1 calumniam maximo plausu tulisse, i. o. *d. Strafe wegen 
triigerischer Anklage davontragen', cui simile est illud ferre 
repulsam, poenam, de quo cfr. Ealbius 'das Juristenlatein ', progr. 
Nuremberg. 1886, p. 7. 

Paulo insolentius dictum est Vlll 9, 1 civem bonum ludit, 
^er spielt auf komische Weise den Patrioten* (Antibarb. p. 673), 
nec omnino alius quisquam sic locutus esse videtur praeter 
Apuleium, quem ludere magistratum eadem significatione scri- 
paisse adnotat Georges s. v. 

Eodem ex numero sunt locutiones 

imponere aliquem in rem VIII 17, 1 cuius amicitia me 
paullatim in hanc perditam causam imposuit, cuius quidem usus 
alterum quod par sit exemplum nullum invenio; unum autem 
simile apud Petronium 102 innocentem alieno pericuio imponere, 

conicere vocem VIII 4, 4 in disputando coniecit illam vocem, 
pro quo iacere, inicere sermonem, vocem, simil. dicere consue- 
rant; cfr. Naegelsb. 1. 1. p. 321. 

Ne illud quidem usitatum est quod legitur VIII \, \ ne 
meum hoc officium arrogantiae condemnes, *dass du diese meine 
Dienstleistung nicht der Anmassung zeihest'; neque enim solet 
dici condemnare aliquid alicuius rei, sed aut aliquem alieuius 
rei aut solum aliquid; cfr. Klotzius art. lat. p. 64. 

Hae locutiones apud solum quidem Caelium inveniuntur, 
neque tamen per se habent quicquam admirationis: 

incidere in nodum VIII 11, 1 incideramus in difficilem 
nodum; sic haud raro nodus transfertur, velut a Cicerone ad 
Att. V 21, 3 dum hic nodus expediatur, in epist. ad Brut. I 
18, 5 maximus .... nodus est inopia rei frumentariae, a luve-» 
nale 8, 50 iuris nodos et legum aenigmata solvere; cfr, lex. et 
Antib. s. V, 

heneficia solvere VIII 12, 1 magna mihi debebat beneficia, . . . 
et cum homo avarus ut ea soiveret sibi imperare non posset, quod 
ad talium locutionum similitudinem dictum est quales sunt 
solvere vota, fidem, ea quae pollicitus es, simil.; verbo composito 
exsolvendi eadem significatione utitur Tacitus ann. IV 18 
beneficia eo usque laeta sunt, dum videntur exsolvi posse; cfr, 
etiam Draegerus 'Synt. u. Stil d. Tacit.' p. 114 edit. tert. 

auditionem accipere VIII \,2ne tenuissimam quidem audi- 
tionem de ea re accepi, quam locutionem nulla causa Manutius 
ad h. 1. ut duriorem et horridiorem reprehendit; nam auditio 
vel ab optimis scriptoribus, ut Cicerone et Caesare, vi passiva 

dicitur, ut idem significet atque rumor, fama; cf. e. g. Caes. 
b. g. Vil 42, 2 ut levem auditionem haheant pro re comperta et 
vide Naegelsb. 1. 1. p. 181. nec plus ofiFensionis inest in 
verbo accipiendi notione audiendi, percipiendi posito^ cuius usus 
exempla haud pauca suppeditant lexica. 

Subiungam^ his aliquot formulas dicendi, quae quidem 
dignae commemoratione videntur. 

Quod ex certissima Madvigii coniectura (cfr. Wesenb. 
emend. p. 102) legitur VIII 6, 4 quoquo modo potuit, tam fre- 
quens haec locutio est, ut pro solemni haberi debeat*, vide 
multitudinem exemplorum a Woelfflino *d. Geminat. im Lat.* in 
relatt. academ. Monac. a. 1882, p. 447 s. congestorum: Cornif. 
IV 23; Sallust. lug. 60, Cic. ad Quint. fr. I 2, 14, ad Att. II 
4, 1, VTII 12, 1, pro Cluent. 12, 42, pro Rab. Post. 24, Brut. 237, 
de off. in 118, Lael. 41 (cfr. ibid. adn. crit. C. P. W. Muelleri), 
Apul. mund. 24. 

Item formulae locum obtinere quod maximum est Vlll 
13, 1 exempla patefaciunt Terentii Hec. 457 id quod maximum 
est, Ciceronis ad Att. I 12, 1 quod vel maximum est, ibid. II 23, 3 
quodque maximum est, pro Mil. 83 id quod maximum est, pro 
Marc. 7 quod certe maximum est, ibid. 25 quod maximum est, 
Phil. n 23, V 13, denique Plauti Trin. 813 quod maxumumst; 
nam ita cum Brixio (edit. tert.) scribendum esse (maxumist 
cum codd. B C D Bitschelius et Schoellius) adlatis locis evin- 
citur; cfr. etiam Brixius append. crit. p. 144. 

Nota est formula illa maxime in epistulis Ciceronis usi- 
tata ut nunc est, quam habet Caelius VIII 1, 2; 4, 2; 12, 1 5 
cfr. Schmalzius ^Pestschr.' p. 98. 

Nulla causa Klotzius art. lat. p. 64 Caelii illud VIII 1, 1 
ut ego arbitror ab optimo genere dicendi abhorrere putat; nani 
ita ipse Cicero locutus est pro Sest. 16, de off. III 44, ad fani. 
I 8, 2, n 10, 4, alibi; cfr. Schmalzius annal. gyranas. Berol. 
1. 1. p, 88 adn. 

ferrum et viSy sicut a Caelio Vlll 14, 4 ferrum et vis iudi- 
cabit, ita etiam a Cicerone p. red. ad Quir. 14 vis et ferrum . . 
versaretur et a Tacito ann. XI 23 quorum avi . . . exercitus 
nostros ferro vique ceciderint coniungitur; nec multum differt 
Livii illud I 59, 1 ferro, igni, quacumque dehinc vi possim aut 
Taciti ann. XIV 3 veneno an ferro vel qua alia vi, usitatiora 
tamen sunt ferrum et arma, vis et arma, similia, de quibus 
dixit Landgrafius ad Cic. p. Rosc. Am. p. 384 ss. 

6* 

Cum Vin 4, 2 tnttium et causa apte conferentnr Taeiti 
hist. II 52 causam et inithim, ibid. IV 1 initium .... causa, 
annal. I 27 causa . . et initium, Germ. 9 causa et origo (item 
lustin. Vni 1,4 et XI 7, 5), alia qnae collegit Woeifflinus 
Philol. voL XXV p. 133 et XXIX p. 558. 

honus et strenuus copnlavit Caelins VIII 9, 4 bonum et 
strenuum adulescentem; qnae coniunctio yidetur admodnm rara 
esse, neqne novi nisi nnnm eins exempium apud Sallustinm, 
qui Ing. 23, 3 adverbia bene atque strenue coniunxit. nimirum 
legitimum est et qnasi in formulam abiit fortis ct bonus vel 
fortis et strenuus; cfr. Bentleius ad Horat. c. IV 4, 29, OreUius 
ad einsd. ep. I 7, 46. 

Pariter atqne Caelins VIQ 9, 3 (cura) imperandi et man- 
dandi Cicero quoque verba synonyma nectit Verr. IV 17 ita enim 
mandatum atque imperatum est; alia id genus exempla non inveni. 

Proverbiis formulisve proverbialibus utitur Caelius his: 

VIII 14, 4 numquam tibi oculi doluissent, si in repulsa 
Domiiii vultum vidisses; proverbii enim loco dici solet oculi 
dolent alicui de eo, qui rem molestam et odiosam cernit, velut 
a Plauto Most. 891 vah^ oculi dolent; quor? quia ftimus molestus 
(cfr. Lorenzius ad h. I.), et a Terentio Phorm. 1052 vin primum 
hodie facere, quod ego gaudeam , , . et quod tuo viro oculi dolent? 
vide Ruhnkenium ad b. 1. 

VIII 16, 5 (cogita) ne te sciens prudensque eo demittas^ 
unde exitum vides nuUum esse, quocum conferantur poeta incertns 
ap. Cic. ad fam. VI 6, 6 (v. Ribbeckii trag. fragm. p. 256 
LXXVni) prudens et sciens ad pestem ante oculos positam sum 
profectus, Terentius Eun. 71 prudens, sciens, vivus vidensque 
pereo, Cicero p. Marc. 14 prudens et sciens tamquam ad interitum 
ruerem voluniarium, alii. copiosius de hac formula egerunt 
Landgrafius annal. gymnas. Bavar. XVI p. 318, id. ad Cic. 
pro Rosc. Am. p. 242, Preussius I. 1. p. 105; cfr. etiam Meyerus 
I. I. p. 7. 

Ad proverbiorum similitudinem dictum videtur VIII 5, 3 
sane iamquam in quodam incili iam omnia adhaeserunt; neque 
enim multum differt hoc genus loquendi a comicorum illo res, 
negotium haeret, de quo dixerunt I. Pfluegelius *d. lat. Sprichwort 
b. Plaut. u. Ter.', progr. Straubing. a. 1880, p. 14, Brixius ad 
Trin. 904, Lorenzius ad Pseud. 403, aut ab eo, quod item vul- 
^ari.s sermonis est, haerere in luto, caeno, cuius locutionis exempla 
mulfji i)Ost Rnhnkenium (ad Ter. Phorm. V 2, 15) et Lorenzium 



-- 69 - 

(ad Pseud. 967) congessit A. Otto in Woelfflini archio lexicogr. 
IV p. 28. 

Imprecandi formula est VIII 1, 4 quod illorum capiti sit] 
cfr. Landgrafius annal. gymnas. Bav. XVI p. 329. eodem modo 
locuti sunt TibuUus I 2, 12 capiti sint^ precor, illa meo, Cicero 
ad Att. Vin 5, 1 multa mdla eum dixisse suo capiti, ui aiunt, 
saepe alii; ex quibus aliquot exempla exscripsit Mejerus 1. 1. 
p. 55. 

Adgnominationum quoque, quae quanto opere placuerint 
Romanis sat notum est (cfr. Schmalzius progr. Mannb. p. 30), 
exempla aliquot habet Gaelius. 

Haud infacete verborum optimas et optimus similitudine 
ludit VIII 16; 2 vide ne, dum pudet te parum optimatem esse, 
parum diligenter quod optimum sit eligas, cui cognatum est 
Giceronis illud de re p. I 50 optimates quis ferat, qui non 
populi concessu . . . hoc sibi nomen adrogaverunt? qui enim iudi- 
catur iste optimus? 

Vocabuli eques ambiguitate iocatur, etsi satis frigide, 
Vin 1, 4 alius (sc. dicit) equitem perdidisse (Gaesarem), quod, 
opinor, certe factum est) nam equitem, cum in hac narratione 
significet ^equitatum', simul proprie de uno equite accipiens 
Gaelius hoc dicit: ^equitatum Gaesar num perdiderit, incertum; 
hoc vero certe factum puto, ut perdiderit equitem.^) de simili 
iocandi genere {frigore frigescere VIII 6, 4) iam supra dixi- 
mus p. 23. 

Quin eo procedit Gaelius, ut plane nova verba fingat, quae, 
ut sono similia, significatione dissimilia, iocosam reddant sen- 
tentiam, velut vidimus eum novasse adiectiva coa et nola supra 
p. 49, quae cum ita sint, haud scio an ne in eo quidem quic- 
quam offensionis insit, quod in Med. legitur VIII 9, 1 (Hirrus) 
Curionem prorsus curionem non mediocriter obiurgat: sic^) 
repulsa se mutavit. nam videtur Gaelius ratione simillima ei 
de qua diximus iocari in nomen Gurionis vocabulo usus a 
Plauto Aul. 561 ex more vulgari conformato; est enim curio 



1) ita locum interpretatua est reiecta H. Stephani coniectura (cfr. 
etiam Wesenbergius emend. p. 93), qui factum in fictwm mutavit, Teuffelius 
mus. rhen. vol. XXIX p. 364 adprobantibus Hofmanno (edit. quint.) et 
Lehmanno annal. societ. philolog. Berol. X p. 9. 

2) ita correxit Madvigius advers. crit. III p. 160 Medicei corruptelam 
ohiv/rgatus ac; de ceteris vero, quae ibid. proposuit, vide quae diximus 
p. 46. 

is, qui 'curis conficitur' (^Hirr. schilt d. Curio als wahren curio, 
i. e. Kummermenschen, weidlich aus') diciturque hoc loco de 
^nimiis Curionis curis, i. e. de timore Caesaris potentiae cunc- 
tationeque Gallias ei detrahendi' (Wesenb. adnot. crit.). 

Denique similitudinis causa conferantur: 
VIII 8, 1 ad subselUa rei occurro cum Catullo XXXIX 2 si 

ad rei ventum est subsellium; 
VIII 12, 2 simiae vultum subire cum Cicerone pro Quinct. 97 

ipsius inimici vultum superbissimum subiit; 
VIII 6, 1 rettudit sermones cum Livio XXXIII 31, 8 Aetolorum 

linguas rettundere; 
VIII 12, 1 cum homo avarus ut ea (beneficia) solveret, sibi 

imperare non posset cum Curtio V 7, 10 impera- 

verunt sibiy ut crederent) 
VIII 3, 3 qui tibi istuc in mentem venit? cum Cicerone Phil. 

II 40 qui istuc tibi venit in mentem? 



Caput V. 

De reliqnis proprietatibas dicendi, 

1. De coUoeatioiie verborum. 

Tribus locis Caelius cognomina nominibus praeposuit^ 
Vin 9, 5 Balbum Cornelium, ibid. 11, 2 Balbi quoque Corneli^ 
ibid. 12, 2 Polam Servium, noto illo usu, qui ex consuetudine 
familiari, ut videtur, oriundus ne ab optimis quidem scriptoribus 
abhorruit percrebruitque apud posteros; cfr. Mommsenus *Rom. 
Forsch,' I p. 41 et adn. 67, Lahmeyerus Philol. vol. XXIII 
p. 475 ss., Schmalzius *Festschr.* p. 100, alii. 

Notabilis tam particulae transgressio invenitur VIII 2, 1 
nihil enim umquam tam praeter opinionem, tam quod omnibus 
videretur indignum accidit; similiter dixit Cicero Cat. III 17 
hominem tam acrem, tam audacem, .... tam in scelere vigilantem, 
tam in perditis rebus diligentem, pro Cael. 12 neque ego um- 
quam fuisse tale monstrum in terris ullum puto, tam ex contrariis 
diversisque . . . naturae studiis . . . conflatum, alibi, itemque haud 
raro ceteri scriptores; cfr. Madvigius ad Cic. de fin. V 26, 
Seyfi^ertus ad Lael. p. 49 edit. alt., Schmalzius Testschr.' p. 100 
et synt. p. 389, 4. 

Saepius pronomen possessivum quod est suus substantivo 
suo sine vi et pondere praemittitur; cfr. VIII 6, 2 suae spei. 

ibid. 8, 10 suo munere, ibid. 9, 4 ad suum negotium, 10, 2 cum 
suo exercitu; eandem verborum coUocationem habent Nepos 
(cfr. Nipperdeius opusc. p. 170) et Vitruvius (cfr. Praunius 
^Bemerkungen zur Synt.d. Vitruv', progr. Bamberg. a. 1885, p. 82). 

Summo iure Wesenbergius emend. p. 109 VIII 9, 2 reiecia 
res [om. Med.] est restituit, cum hic legitimus verborum ordo 
sit, non res reiecta est, ut mavult Baiterus, cum apud Ciceronem 
Liviumque tum apud Caelium ipsum VIII 8, 4 actum nihil esi; 
cfr. Madvigius ad Cic, de fin. V86, Wesenbergius 1. 1. cum adnot. 1, 
Sehmalzius synt. p. 388. 

Ex vitae cottidianae usu adsumpsit Caelius collocationem 
illam verborum, quam legimus VIII 10, 1 nosti Marcellum quam 
tardus sit, et ibid. 16, 1 postquam Caesarem convenerim senten- 
iiamque eius qualis futura esset cognoverim; frequens enim ea 
est apud comicos, sed fere repudiata ab optimis scriptoribus; 
cfr. de hac re notissima Schmalzius synt. p. 394 et ^Philol. 
Wochenschr.' IV p. 179, Draegerus II p. 498 s., Brixius ad 
Trin. 373. 

Rara apud optimos scriptores, sed antiqua et familiaris, 
ut videtur, est substantivi ex enuntiato primario in relativum 
traiectio VIII 8, 10 eas, quae ad ludos ei advectae erant 
Africanae; cuius exempli similia ex aliis scriptoribus con- 
gesserunt Draegerus 11 p. 502, Kuehnerus II p. 846, 2, Nipper- 
deius opusc. p. 117. 

Durius quidem, sed epistulari generi dicendi parum polito 
convenienter Caelius in fine sententiarum compluria verba finita 
deinceps posuit VIII 5, 3 quam hoc Caesari, qui . . . non curent, 
suppeditent [? cfr. p. 23], non te failitj ibid. 11, 2 (Hirrus) cum 
posset rem impedire, si, ut numeraretury postularet, tacuit, ibid. 
T6, 3 dum, quid de Hispaniis agamus, scitur, expecta; ^adem 
verborum coacervatione ne Cicero quidem, nedum posteriores 
abatinuerunt; cfr. Naegelsbachius 1. 1. p. 508 s., Lupus ^Sprach- 
gebrauch' p. 192, Kuehnastius synt. Liv. p. 319 extr. 

2. De compositione sententiarum et periodorum. 

Pauca hic habeo quae adnotem; nam incompta est Caelii 
orationis conformatio, utpote quae sermocinandi consuetudinem 
reddat, nec ad artificiosiores numeros exacta: sententiae aut 
simpliciter sententiis adnectuntur (cfr. exempli gratia VIII 6, 4 
et 5, ibid. 8, 10) aut devinciuntur comprehensione brevi 
atque facili, velut VIII 1, 1 quod exemplum si forte minus te 

delectarit, ne molestiam tihi . . . exhibeam, fac me certiorem, 
ibid. 2, 2 simulac . . . audieris, ut . . . curae sit, rogo, ibid. 7, 1 
ego quidem eo magis, quo adhuc felicius res gessisti, dum istic 
eris .... cruciabor, ne e. q. s. interdum tamen cumulatis enun- 
tiatis secundariis inque initio sententiae positis durior et in- 
concinna oratio fit, velut VIII 8, 2 M. Servilius postquam . . . 
turbarat nec . . . reliquerat . . . traditus erat, neque Laterensis 
. . . recipere voluit, Q. Pilius .... eum postulavit, ibid. § 3 post- 
quam discessit (Laterensis) et pro absoluto Servilius haberi coeptus 
est, legisque caput CI legit (Laterensis) , . . . in tabulas non 
rettulit; quin prorsus dissolvitur oratio VIII 16, 2 si tibi tu, si 
filius uhicus, si domus, si spes tuae reliquae tibi carae sunt, si 
aliquid apud te nos, si vir optimus, gener tuus, valemus, quorum 
fortunam non debes velle conturbare, ut eam causam . . . odisse 
aut relinquere cogamur aut impiam cupiditatem . . . habeamus; — 
denique illud cogita e. q. s., de quo loco vide Wesenbergium 
emend. alt. p. 25. 

Sed ut iam singula videamus, frequeutat Gaelius asyndeton 
bimembre adversativum, sermonis antiqui et vulgaris simpli- 
citatem secutus (cfr. Lehmannus Quaest. Tull. p. 23 s., 26 s., 
Schmalzius synt. p. 300) simulque eo consilio, ut graviorem 
concitatioremque orationem reddat. exempla haec sunt: 

VIII 8, 3 in tabulas absolutum non rettuUt, ordinum iudicia 
perscripsit, quocum utile est conferre maguum numerum exem- 
plorum id genus a Wesenbergio emend. alt. p. 32 et 78 con- 
gestorum. 

ibid. 14, 4 nam sordes eluere vult, venas sibi omnes et vis- 
cera aperit, quod cum eodem fere ex genere sit ac prius 
exemplum, recte a Lehmanno 1. 1. p. 26 contra mutationem 
Baiteri, qui post nam praeeunte Lambino dum inserit, et dubi- 
tationem Wesenbergii emend. alt. p. 24 defenditur. 

ibid. 5, 1 si . . moderari^) possemus, ut . , . quantum gloriae 
triumphoque opus esset, assequeremur^ periculosam et gravem illam 
dimicationem evitaremus, quae verba nuper temptata a P. Starkero, 
qui ^symb. crit. ad Cicer. epp.*, diss. Vratislav. 1882, p. 20 s. 
mavult periculosam autem, suo iure vindicavit Schmalzius in 
Bursiani annal. philol. XII p. 45. 

ibid. 1, 2 nam et ilii rumores de comitiis Transpadanorum 
Cumarum tenus caluerunt, Romam cum venissem, ne tenuissi- 



1) c&. de hoc loco Lehmannns Quaest. TuU. I p. 37 b. 

mam quidem auditionem de ea re accepi; praeterea Marcellus 
e. q. 8.; recte haec interpretatus est Wesenbergius emend. alt. 
p. 18: ^rumores de com. Transp. Uli quidem Cum. ten. caluerunt, 
sed Rom. cum venissem .... accepi'. quam structuram ferri 
posse negat Starkerus 1. 1. p. 18 s. iubetque scribi nam etsi iUi, 
sed sine idonea causa. nam vere Caelianum esse asyndeton 
illud ex ceteris quae enumeravi exemplis intellegitur. de in- 
terrupto autem cursu orationis (nam Caelius cum sic incepisset^ 
tamquam dicturus esset nam et illi rumores .... et Marcellus, 
membro priore longius progrediente paulo aliter perrexit verbis 
praeterea Marc.) vide Madvigium exc. I ad Cic. de fin. 
p. 790 ss. edit. tert., Wesenbergium 1. 1., Lehmannum L 1. p. 42 s.; 
cfr. etiam Schmalzius 1. 1. 

His adiungere liceat aliud asyndeti genus YIII 15, 1 ec- 
quando tu hominem ineptiorem quam tuum Cn. Pompeium vidisti, 
qui tantas turbas, qui (i. e. ^obgleich er') tam nugax esset, 
commorit, quo loco frustra Ernestius, Baiterus, Wesenbergius 
olim (nunc enim etsi subdubitans Medicei scripturam tuetur) 
cum tam n, e, scribendum censuerunt nam haud ita raro 
fit, ut enuntiata relativa genere inter se differentia dcvvSet&g 
ponantur; cfr. Cic. Tusc. IV 17, qui locus nostro est simillimus, 
gwi, cui (L e. ^obgleich ihm') alterius commoda nihil noceant^ 
tamen eum doleat iis frui, alia a Wesenbergio emend. alt. p. 32 
et 79 et a Seyfferto ad Lael. p. 198 edit. alt. coUecta. 

Superest ut adnotem semel Caelium nota illa figura quam 
iitmkoTCjqv vocant usum esse VIII 4, 3 mentio . . . et promul- 
gatio de dictatore subito deiecit (M. Coelium Vinicianum) et 
deiectum magno clamore insecuta est; qua de re copiose dis- 
putavit Landgrafius ad Cic. pro Rosc. Am. p. 197 ss. exemplis 
ab eo congestis adde Cic. Verr. V 61 pretio certo missos facere 
nautas, missomm omne stipendium lucrari et locos Lucretianos 
enirmeratos ab Aem. Kraetschio *de abundanti dicendi genere 
Lucret.', diss. Berol. 1881, p. 82 s. 

3. AUiteratiGxilB 

quae nunc dicitur haec extant exempla: 

VIII 14, 4 venas sibi omnes et viscera aperit; item locuti 
sunt Lucretius III 391 per venas, viscera, nervos et ibid. 566, 
Cicero CatiL I 31 periculum inclusum erit in venis atque in 
visceribus; cfr. Woelfflinus *d. allitt. Verbind. d. lat. Sprache' 
in relatt. acad. Bavar. a. 1881, p. 79. 

ibid. 16, 1 per liberos te oro et obsecro;^) eandem formulam 
lion inveni nisi apud Ciceronem ad Att. III 19, 3, ad fam. IV 
13, ly et Frontonem epp. p. 133 N., cum multo frequentius sit 
orOy obsecro aut oro atque obsecro; cfr. Woelfflinus 1. 1. p. 73 
et Landgrafius 1. 1. p. 146. 

ibid. 1, 4 nec beatus nec bene instructus, quod ad 
locutionum quae sunt bene et (ac) beate, bene beateque simili* 
tudinem conformatum est; cfr. Woelffliuus 1. l. p. 49. ' 

ibid. 5, 2 nisi libere liceat . . . decernere, quocum apte 
conferentur Cic. imp. Pomp. 13 libere loqui non licet et trita 
illa libere ac licenter, libenter ac libere, libet licety similia, de 
quibus vid. Woelfflinus in archio lexicogr. III p. 449. 

lam quaestione de rebus singulis ad finem perducta si 
universum dicendi genus Caelii, quale hinc perspicitur, consi- 
deramus, illud quod supra p. 10 a primo probabile esse diximus 
plane confirmari videmus. nimirum talem eum repperimus in 
epistulis, qualem in orationibus fuisse traditum est: formas, 
structuras, verba, locutiones haud pauca depreheiidimus prisca 
eademque vulgaria, nec pauciora quae, quamquam et illo ipso 
tempore et post vel apud eruditos satis usitata, tamen a Cicerone 
et Caesare ut elegantiae sermonis parum consentanea reiecta 
sunt; totumque scribendi genus nequaquam politum. interdum 
etiam asperum, sed acre et concitatum plenumque argutiarum. 
itaque felici casu accidit, ut amissis orationibus Caelii hae 
epistulae eius una cum TuUianis ad nostram aetatem pervenerint 
ut et indolis Caelianae et sermonis cottidiani qui tum vigebat 
monumenta fidissima. 



1) hanc enim scripturam in altero huius epistulae exemplo ad Att. 
X 9 A traditam pi*aeferri flagitat ratio, qua codici, quem aliis in rebue 
integriorem cognovimus (cfr. adn. crit. Baiteri), etiam in hac fidem 
haberi opus est; cfr. etiam Wesenb. emend. p. 126. quodsi Preussius 
'de bimembris dissoluti ap. script. Rom. usu sollemni' p. 95 oro ohsecro, 
quod in epist. ad fam. traditum est, recipiendum esse putat, perverse 
ille Caelii locum cum Tullianis confundit; vide praeterea quae ipse in 
Addendis p. 119 adnotat 

